سورة الفاتحة ގެ ތަފްސީރު –9– DhiSalafiyyah\nމާނައި: ” އަޅަމެން އަޅުކަން ކުރަނީ ހަމައެކަނި އިބަ އިލާހަށެވެ. އަދި ވާތްގަށް އެދެނީ ހަމައެކަނި އިބަ އިލާހުގެ ޙަޟުރަތުންނެވެ. ”\nމި އާޔަތުގައި މި ވާ إياك މި ލަފުޒަކީ މަފްޢޫލުން ބިހީ އެވެ. ނުވަތަ އެބަހެއްގެ މައްޗަށް ޢަމަލުވެވިގެންވާ ބަހެވެ. އަދި މީގެ މައްޗަށް ޢަމަލުކުރި ޢާމިލަކީ نعبد މި ލަފުޒެވެ. މި އާޔަތުގައި إياك މިވަނީ އޮންނަންޖެހޭ ތަނަށްވުރެ ކުރިޔަށް ގެނެވިފައެވެ. މީގެ ބޭނުމަކީ ޚާއްޞަކޮށް ވަކިކުރުމެވެ. ( މިގޮތުން إياك ކުރިޔަށް ގެނެވިފައި އޮތުމުން ދޭހަކޮށްދެނީ “ހަމައެކަނި” ﷲ އަށް އަޅުކަން ކުރާކަމެވެ. އަދި “ހަމައެކަނި” ﷲ ގެ ހަޟުރަތުން ވާތްގަށްއެދޭކަމެވެ. ). އަދި إياك އަކީ ލަފުޒާއި ނުގުޅޭ ގޮތަށް އައިސް ފައިވާ ޟަމީރެކެވެ. ނުވަތަ ޟަމީރު މުންފަސިލް އެކެވެ. ނުވަތަ ލަފުޒާއި ނުގުޅޭ ގޮތަށް އައިސްފައިވާ ބަދަލު ނަމަކެވެ.\nމިއާޔަތުގައި ވާ نعبد ގެ މާނައީ ތިމަންމެން އިބައިލާހަށްޓަކައި އެންމެ ފުރިހަމަ ގޮތުގައި ނިކަމެތިވެގެންވަމެވެ. އެހެންކަމުން މުއުމިނުން ﷲ އަށްޓަކައި އެބައިމީހުންގެ ހަށިގަނޑުގައިވާ އެންމެ މާތް ގުނަވަން، ފައިއަޅައި ހިނގާތަނުގައި ﷲ އަށް ޓަކައި ނިކަމެތިވުމުގެ ގޮތުން ޖައްސާތަން ތިބާޔަށް ފެންނާނެއެވެ. އެބައިމީހުން ސަޖިދަ ޖަހަނީ ވެލީގެ މަތީގައެވެ. އެހިނދު އެބައިމީހުންގެ ނިތްކުރިތައް ފުރިފައި ހުންނަނީ ވެލިންނެވެ. މިހުރިހާ ކަމެއް އެބައިމީހުން ކުރަނީ ﷲ އަށްޓަކައި ނިކަމެތިވުމުގެ ގޮތުންނެވެ. މިސާލަކަށް މުއުމިނެއް ގާތު މީހަކު ބުނެފާނެއެވެ. ތިބާ ތިމަންނަޔަށް ސަޖިދަ ޖަހާށެވެ! އޭރުން މުޅި ދުނިޔެ ތިބާޔަށް ދޭނަމެވެ. ފަހެ މުއުމިނަކު މިކަމަށް ދުވަހަކުވެސް އެއްބަސް ނުވާނެއެވެ. އެހެނީ މިފަދައިން ނިކަމެތިވުން ވަނީ ﷲ އަށް އެކަނި ކަމުގައި ވާތީއެވެ.\nއަޅުކަމުގެ ތެރޭގައި ﷲ އަމުރުކުރެއްވި އެންމެހާ ކަންތައް ކުރުމާއި ﷲ ނަހީކުރެއްވި އެންމެހާ ކަމަކުން ދުރުހެލިވުން ހިމެނިގެންވެއެވެ. އެހެނީ މިފަދައިން ޢަމަލު ނުކޮށްފި މީހަކީ އަޅުވެރިޔެއްކަމުގައި ނުބެލެވޭނެތީއެވެ. އެހެންކަމުން ﷲ އަމުރުކުރެއްވި ކަންތައް ނުކުރާ ކަމުގައި ވާނަމަ އޭނާއީ ޙައްޤު ގޮތުގައި އަޅުކަންކުރާ މީހަކަށް ނުވާނެއެވެ. އަދި އެއިލާހު ނަހީކުރެއްވި ކަންތަކުން ދުރުހެލިނުވާކަމުގައި ވަނީ ނަމަ ޙައްޤުގޮތުގައި އަޅުކަންކުރާ މީހަކަށް ނުވާނެއެވެ. عبد ނުވަތަ އަޅާ އަކީ އަޅުކަންވެވޭ އިލާހު ޝަރުޢީގޮތުން ބޭނުންވެވޮޑިގަންނަވާކަންތަކާއި އެއްބަސްވެ އެގޮތަށް ޢަމަލުކުރާމީހާއެވެ. އަޅުކަން ލާޒިމްކުރަނީ އިންސާނާ ﷲ އަމުރުކުރެއްވި ހުރިހާކަމެއް ކުރުމުގައި ދެމިހުރުމެވެ. އަދި ﷲ ނަހީ ކުރެއްވި ހުރިހާ ކަމެއް ދޫކޮށްލުމެވެ. ފަހެ މިގޮތަށް އަޅުކަންކުރުމަކީ ﷲ ގެ މަދަދާއިއެކު މެނުވީ ކުރެވޭނޭ ކަމެއް ނޫނެވެ. މި އާޔަތުގެ ފަހުބައިގައި (وإياك نستعين ) އޭ އައިސްފައި ވަނީ މިހެންވެއެވެ. މާނައީ: ” އަދި އަޅަމެން ވާތްގަށް އެދެނީ ހަމަ އެކަނި އިބަ އިލާހުގެ ޙަޟުރަތުންނެވެ. ” މިފަދައިންނެވެ. ފަހެ މި އާޔަތުގެ މުރާދަކީ އަޅަމެން އަޅުކަމުގައިވެސް އަދި އެހެން ކަންކަމުގައިވެސް އިބަ އިލާހު ފިޔަވައި އެހެން ފަރާތެއްގެ ގާތުން މަދަދާއި ވާތްގަށް ނޭދެމެވެ. ފަހެ ޢަރަބި ބަހުގައި استعانة ގެ މާނައަކީ މަދަދާއި ވާތްގަށް އެދުމެވެ. ﷲ ތަޢާލާ ކީރިތި ޤުރުއާނުގެ އެތަށް ތަނެއްގައި އަޅުކަމާއި ވާތްގަށް އެދުމާއި އަދި އަޅުކަމާއި ވަކީލް ކުރުން އެއްކޮށް ގެންނަވާފައިވެއެވެ. އެހެނީ ﷲ ތަޢާލަގެ މަދަދާއިނުލާ އަދި އެއިލާހަށް ބަރޯސާވެ ވަކީލްކުރުމާއި ނުލާ އެއިލާހަށް އަޅުކަން އަދާކުރަންޖެހޭ އެންމެ ފުރިހަމަ ގޮތުގައި އަދާކުރުމަކީ ކުރެވޭނޭ ކަމެއްނޫނެވެ.\nމިއާޔަތުގައި ހިމެނޭ ފާއިދަތައް:\nﷲ ތަޢާލާއަށް އަޅުކަންތައް ޚާލިސްކުރުން. މި އާޔަތުގައި ﷲ ތަޢާލާ ވަޙީކުރައްވާފައި މިވަނީ (إياك نعبد) މިފަދައިންނެވެ. މާނައީ:” އަޅަމެން އަޅުކަންކުރަނީ ހަމައެކަނި އިބަ އިލާހަށެވެ. ” މި އާޔަތުގައި إياك ކުރިޔަށް އައިސްފައި ވުމުން “ހަމައެކަނި” މި މާނަ ދޭހަކޮށްދެއެވެ.\nމަދަދާއި ވާތްގަށް އެދުމުގައި ﷲ އަށް ޢިޚްލާޞްތެރިވުން. މި އާޔަތުގައި ﷲ ތަޢާލާ ވަޙީކުރައްވަފައިވަނީ ( إياك نستعين ) މިފަދައިންނެވެ. މާނައި: ” އަޅަމެން ވާތްގަށްއެދެނީ ހަމައެކަނި އިބަ އިލާހުގެ ހަޟުރަތުންނެވެ.” މި އާޔަތުގައި އެބަހެއްގެ މައްޗަށް ޢަމަލުކުރެވިގެންވާ ބަސް ނުވަތަ މަފްޢޫލުބިހީ އަކީ إياك އެވެ. މިތާގައި إياك އައިސްފައި މިވަނީ އޮންނަން ޖެހޭތަނަށް ވުރެ ކުރިޔަށެވެ. ޢަރަބި ބަހުގެ ޤަވާއިދުގައި މިގޮތަށް މަފުޢޫލުބިހީ އައިސްފިކަމުގައި ވަނީނަމަ ޚާއްޞަވުމުގެ މާނަ ނުވަތަ “ހަމައެކަނި” މި މާނަ ދޭހަވެއެވެ.\nމީހަކު އަހާފަނެއެވެ. ވާގީހޯދުމުގައި ﷲ އަށް އެކަނި އިޚްލާސްތެރިވުމޭ ބުނެވޭނީ ކިހިނެއްތޯއެވެ. ފަހެ ﷲ ތަޢލާ ވަޙީކުރައްވާފައިވެއެވެ. (وتعاونوا على البر والتقوى) މާނައީ: ” ހެޔޮކަމާއި ތަޤުވާވެރިކަމުގެ މައްޗަށް ތިޔަބައިމިހުން އެއްބަޔަކު އަނެއްބަޔެއްގެ ވާގި ލިބިގަންނާށެވެ.” ފަހެ މި އާޔަތުގައި މިވަނީ ﷲ ފިޔަވައި އެހެން ފަރަތަކުން ވާގިހޯދަން އަންގަވާފައެވެ. އަދި ނަބިއްޔާ صلى الله عليه وسلم ޙަދިޘްކުރައްވާފައިވެއެވެ. (تعين الرجل في دابته فتحمله عليها أو ترفع له عليها متاعه صدقة) أخرجه البخاري މާނައީ:” މީހަކަށް އޭނާގެ ސަވާރީ ބޭނުންކޮށްގެންވެސް ވާގިދެވިދާނެއެވެ. އެއީ އޭގެ މަތީގައި އޭނާ އުފުލައި ދީގެންނެވެ. އަދި އެ ސަވަރީގައި އޭނާގެ މުދާ އުފުލައި ދިނުމަކީވެސް ޞަދަޤާތެކެވެ.”\nފަހެ މި ސުވާލުގެ ޖަވާބަކީ މިއީއެވެ: استعانة ނުވަތަ ވާތްގަށް އެދުމުގައި ވަނީ ދެ ވައްތަރެކެވެ. އެއީ استعانة تفويض އާއި مشاركة ގެ މާނައިގައި އަންނަ استعانة އެވެ. استعانة تفويض އަކީ ވާތްގަށް އެދެވޭފަރާތާއި އޭނާގެ ކަންތައް ޙަވާލުކޮށްލާ އެފަރާތަށް ފުރިހަމަޔަށް ބަރޯސާވާ ފަދަގޮތަކަށް ވާތްގަށް އެދުމެވެ. މިއީ ﷲ އަށް ޚާއްސަ ގޮތެއްގައި އެދެވޭ އެދުމެކެވެ. އަދި މިގޮތަށް ވާތްގަށް އެދުމުގައި އޭނާގެ ވަށައިގެންވާހައި ފަރާތްތަކާއި އޭނާގެ އަމިއްލަ ބާރުން ވާގިހޯދުމުން ބަރީއަވާން ޖެހެއެވެ. مشاركة ގެ މާނައިގައި އަންނަ استعانة އަކީ ވާގިވެރިވުމުގައި ބައިވެރިވެވޭފަދަ ވާތްގެވެ. މިފަދަ ވާތްގަށް އެދޭހިނދު އެ މީހެއްގެ ފަރާތުން ވާތްގަށް އެދެވޭމީހާއީ ދުނިޔޭގައި ހުރި އެކަމަށް ކުޅަދާނަވެގެންވާ މީހެއްކަމުގައި ވާންވާނެއެވެ. ފަހެ މިފަދައިން ވާތްގަށް އެދުމަކީ ހުއްދަ ކަމެކެވެ. އެހެނީ މިކަމަކީ އަޅުކަމެއް ނޫނެވެ. ކުރީގައި ބުނެވުނު އާޔަތް (وتعاونوا على البر والتقوى) ގައި ﷲ ތަޢާލާ އެފަދައިން ވަޙީކުރއްވާފައި ވަނީ މިހެންވީމައެވެ.\nމީހާކު ބުނެފާނެއެވެ. މަޚުލޫޤުންގެ ގާތުން ވާތްގަށް އެދުމަކީ ހުރިހާ ހާލަތެއްގައިވެސް ހުއްދަކަމެއްތޯ އެވެ؟\nފަހެ އޭގެ ޖަވާބަކީ: ނޫނެކެވެ. މަޚްލޫޤުންގެ ގާތުން ވާތްގަށް އެދުން ހުއްދަވެގެންވަނީ ވާތްގަށް އެދެވޭ ވަގުތު އެ މަޚްލޫޤަކީ އެކަމަށް ކުޅަދާނަވެގެންވާ މީހެއްކަމުގައި ވާނަމައެވެ. އަދި ކުޅަދާނަވެގެން ނުވާނަމަ އޭނާގެ ގާތުން ވާތްގަށް އެދުން ހުއްދަވެގެން ނުވެއެވެ. މިސާލަކަށް ޤަބުރުގައިވާ މީހެއްގެ ގާތުން ވާތްގަށް އެދިއްޖެކަމުގައި ވަނީނަމަ އެއީ ޙަރާމްކަމެކެވެ. އަދި ބޮޑު ޝިރުކުގެ ޢަމަލެކެވެ. އެހެނީ ޤަބުރުގެ އަހުލުވެރިޔާއަށް އޭނާގެ އަމިއްލަ ނަފްސަށްވެސް ކަމެއް ކޮށް ނުދެވެއެވެ. ދެންފަހެ އެހެން މީހަކަށް ކަމެއް ކޮށްނުދެވުން މާ އައުލާވެގެންވެއެވެ. އަދި ހަމަ މިގޮތަށް އެތަނުގައި އެވަގުތު ޙާޟިރުވެ ނެތް މިހެއްގެ ކިބައިން އޭނާޔަށް ކުޅަދާނަވެގެން ނުވާ ކަމެއް ކޮށްދިނުމަށް އެދުމަކީވެސް ބޮޑު ޝިރުކުގެ ޢަމަލެކެވެ. މިސަލާކަށް ދުނިޔޭގެ އިރުމަތީގައި ހުރި ވަލީވެރިޔަކަށް ވާތްގަށް އެދޭމީހާގެ ޤައުމުގައިވާ މުހިއްމުކަމެއް ކޮށްދެވިދާނޭކަމަށް އިޢުތިޤާދުކުރުމަކީ ބޮޑުޝިރުކުގެ ޢަމަލެކެވެ. އެހެނީ އެހާ ދުރުގައި ހުރެގެން ވާތްގަށް އެދޭ މީހާއަށް ވާގިވެރިވުމަކީ އެ ވަލީވެރިޔާއަށް ކުރެވޭނޭ ކަމެއް ނޫނެވެ.\nމީހަކު ބުނެފާނެއެވެ: ވާގިވެރިވުން ހުއްދަވެގެންވާ ކަންކަމުގައި މަޚްލޫގުންގެ ކިބައިން ވާގިވެރިކަން ހޯދުމަކީ ހުއްދަކަމެއްތޯއެވެ؟\nފަހެ ޖަވާބަކީ: އެދެވިގެންވާ ގޮތަކީ ޙާޖަތެއްނެތި އެއްވެސަ މީހެއްގެ ކިބައިން ވާގި ނުހޯދުމެވެ. އެހެން ނަމަވެސް ވާގިވެރިކަން ހޯދުމުގެ ސަބަބުން މީހަކު އުފާވާނެކަން އެނގިއްޖެނަމަ އޭނާ އުފާކޮށްދިނުމުގެ ގޮތުން އޭނާގެ ކިބައިން ވާގި ހޯދުމަކީ ހުއްދަކަމެކެވެ. އަދި ނުބައި ކަމަކަށް ނުވަތަ ޢުދުވާނެއް ނޫން އެހެން ކަމަކަށް ވާގިވެރިވުމަށް އެދެވިއްޖެ ޙާލަތެއްގައި އިޖާބަދިނުމަކީ ވަރަށްބޮޑަށް އެދެވިގެންވާ ކަމެކެވެ.


ހުށަހެޅުންތައް ހުށަހަޅަން މުއިއްޒުއަށް އިތުރު ފުރުސަތެއް\nޑރ. މުހައްމަދު މުއިއްޒު އަދި ދިފާއީ ވަކީލުން ކްރިމިނަލް ކޯޓުގައި\nނޫމަޑި މައްސަލާގައި ދައުވާ އުފުލާފައިވާ ކުރީގެ ހައުސިން މިނިސްޓަރު އަދި މާލޭގެ މިހާރުގެ މޭޔަރު ޑރ. މުހައްމަދު މުއިއްޒަށް ޝަރީއަތުގެ ކުރިން ހުށަހަޅާ ހުށަހެޅުންތައް ހުށަހަޅަން އިތުރު ފުރުސަތެއް ދީފި އެވެ.\nޝަރީއަތުގެ ކުރިން ހުށަހަޅާ ހުށަހެޅުންތައް ހުށަހަޅަން މުއިއްޒުއަށް ކްރިމިނަލް ކޯޓުން އިތުރު ފުރުސަތެއް ދީފައި ވަނީ ހައިކޯޓުން މިއަދު ނިންމި ނިންމުމަކާ ގުޅިގެން، އެކަން މުއިއްޒުގެ ދިފާއީ ވަކީލް އާދަމް ޝަމީމް ޝަރީއަތުގެ ސަމާލުކަމަށް ގެނައުމުންނެވެ.\nހައިކޯޓުން މިއަދު ނިންމާފައި ވަނީ ދަށު ކޯޓުގައި ޝަރީއަތުގެ ކުރިން ހުށަހަޅާ ހުށަހެޅުންތައް ހުށަހެޅޭނީ އެ މައްސަލައަކީ މަދަނީ މިންގަނޑުން ކުރިއަށް ގެންދެވޭނެ މައްސަލައެއްތޯ މައްސަލަ ބައްދަލާ ފަނޑިޔާރު ކަނޑައެޅުއްވުމަށްފަހުގައި ކަމަށެވެ. މުއިއްޒުގެ މައްސަލައިގައި އެގޮތަކަށް ކަނޑައަޅާފައި ނުވާއިރު މިހާރު ވަނީ އިބްތިދާއީ އެއް އަޑުއެހުން މީގެ ކުރިން ބާއްވާފަ އެވެ. މިއަދު ބާއްވާފައި ވަނީ ހުށަހެޅި ހުށަހެޅުންތަކާ ގުޅިގެން ވާހަކަ ދެއްކުމަށެވެ.\nހައިކޯޓުގެ މި ނިންމުމާ ގުޅިގެން ދިފާއުން ބޭނުންވީ މަދަނީ މިންގަނޑު ކުރިއަށް ގެންދެވޭނެ މައްސަލައެއްތޯ ކަނޑައެޅުމަށްފަހު އަލުން އިބްތިދާއީ އަޑުއެހުންތައް ފެށުމަށެވެ.\nނަމަވެސް ގާޒީ ސޮފްވަތު ހަބީބް ވަނީ އެގޮތަށް ކަނޑައަޅައި ދެވެން ނެތް ކަމަށް ވިދާޅުވެފަ އެވެ. މި މައްސަލައަކީ މަދަނީ މިންގަނޑުން ކުރިއަށް ގެންދެވޭނެ މައްސަލައެއް ކަމަށް ކަނޑައަޅުއްވައި ގާޒީ ވިދާޅުވީ، ހައިކޯޓުން ނިންމި ނިންމުމާ ގުޅިގެން ދިފާއަށް ހުށަހެޅުންތައް ހުށަހަޅަން އަނެއްކާ ވެސް 15 ދުވަހުގެ މުއްދަތެއް ދޭ ކަމަށެވެ.\nމި މައްސަލައިގައި ދެން އޮންނާނީ ހުށަހެޅުންތަކާ ގުޅިގެން ދެފަރާތުން ވާހަކަ ދެއްކުމެވެ.\nނޫމަޑި މައްސަލައިގައި ދައުލަތުގެ ފަރާތުން މުއިއްޒުގެ މައްޗަށް އުފުލާފައި ވަނީ ދޮގު ބަޔާން ދިނުމުގެ ކުށުގެ ދައުވާ އެވެ. ކްރިމިނަލް ކޯޓުގައި މީގެ ކުރިން ކުރިއަށް ގެންގޮސްފައިވާ އިބްތިދާއީ އަޑުއެހުމުގައި ދައުލަތުގެ ފަރާތުން ދައުވާ އިއްވުމުން ދިފާއުން ވަނީ ޖަވާބުދާރީ ވެފަ އެވެ. އެގޮތުން މުއިއްޒު ވަނީ ދައުވާއަށް އިންކާރު ކުރައްވާފަ އެވެ.\nޑރ. މުއިއްޒުގެ މައްޗަށް ކުރާ ދައުވާގައި ބުނެފައިވަނީ ހައުސިން ޔުނިޓް މަޝްރޫއާ ގުޅިގެން ނޫމަޑިއާއެކު ދިވެހި ސަރުކާރުން 2011 ވަނަ އަހަރު ވެފައިވާ ފޭސް އެކެއްގެ އެއްބަސްވުމާއި 2013 ގައި ވެފައިވާ ފޭސް ދޭއްގެ އެއްބަސްވުމުގެ މަސައްކަތް އެކުންފުނިން ޝެޑިއުލާއި އެއްގޮތަށް ލަސްތަކެއް ނުވެ ކުރަމުން ގެންދިޔަ ކަމަށާއި، ނޫމަޑިއަށް ލަގްޒަރީ ވިލާ އެޅުމަށް ދިވެހި ސަރުކާރުން ދޫކޮށްފައިވާ ޅ. ދިއްފުށިމާދޫ ސަރުކާރުގެ ބޭނުމަށް ނެގުމުގެ މަޝްވަރާގައި ބައިވެރިވެފައި ނުވާ ކަމަށް ބުނެ، ދޮގު ބާޔަނެއް ދީފައިވާ ކަމަށެވެ.


Raees Nasheed Ah Hamala Dheyn Ulhey Kamuge Intelligence Mauloomaatheh Libifai Nei - Vaguthu\nނަޝީދަށް ހަމަލާދޭން އުޅޭ ކަމުގެ އިންޓަލިޖެންސް މައުލޫމާތެއް ލިބިފައި ނެތް\nސައިކަލެއްގައި އެއްޗެއް ގޮއްވާލައިގެން ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދަށް ރޭ ދިން ހަމަލާގެ އިންޓަލިޖެންސް ރިޕޯޓު ފުލުހުންނަށް ލިބިފައި ނުވާ ކަމަށް ޕޮލިސް ކޮމިޝަނަރު މުހައްމަދު ހަމީދު މިއަދު ވިދާޅުވެއްޖެއެވެ.\nއައިއީޑީއެއް ގޮއްވާލައިގެން ނަޝީދަށް ހަމަލާދީފައި ވަނީ، މަޖީދީ މަގާއި ނީލޯފަރު ހިނގުން ގުޅޭ ކަންމަތީގައި ރޭ 20:30 ހާއިރެވެ. އެ ހަމަލާ ދީފައި ވަނީ ނަޝީދު ކެނެރީގެ އިން ނުކުންނަވައި، ހިންގަވާފައި ކާރަށް އަރައި ވަޑައިގަންނަވަނިކޮށެވެ. މި ހަމަލާއާ ގުޅިގެން ލިބިވަޑައިގެންނެވި ޒަހަމްތަކަށް ނަޝީދު މިހާރު ގެންދަވަނީ އޭޑީކޭގައި ފަރުވާ ހޯއްދަވަމުންނެވެ. އަދި މި ހަމަލާ ދިން ކަމަށް ތުހުމަތު ކުރެވޭ ހަތަރު މީހަކު ވަނީ ދެނެގަނެވިފައެވެ.\nއިސްކަންދަރު ކޮށީގައި ބޭއްވި ނޫސްވެރިންގެ ބައްދަލުވުމުގައި ޕޮލިސް ކޮމިޝަނަރު މުހައްމަދު ހަމީދު ވިދާޅުވީ ނަޝީދަށް އަމާޒުކޮށް ދިން ހަމަލާއަކީ ނިރުބަވެރި ހަމަލާއެއް ކަމަށާއި އެކަމުގައި ޝާމިލްވާ ފަރާތްތައް ހޯދައި އިންސާފުގެ ކުރިމައްޗަށް ގެނައުމަށް މަސައްކަތް ކުރަމުންދާ ކަމަށެވެ.\nމިކަން ތަހުގީގު ކުރުމުގައި ފުލުހުންގެ ގާބިލިއްޔަތު ކަން ހުރި އެންމެ ފުރިހަމަ މިންވަރަށް މަސައްކަތް ކުރައްވާނެ ކަމަށް އޭނާ ވިދާޅުވިއެވެ. އަދި މި ހަމަލާގެ ތަހުގީގައި ބޭރުގެ ފަރާތްތަކުގެ އެހީ ވެސް ހޯދުމަށް ހަމަޖެހިފައިވާ ކަމަށް އޭނާ ވިދާޅުވިއެވެ.\nނަމަވެސް މި ހަމަލާއާ ގުޅޭ އިންޓަލިޖެންސް މައުލޫމާތެއް ލިބިފައި ނުވާ ކަމަށް އޭނާ ވިދާޅުވިއެވެ.\n"މި ހަމަލާއާ ގުޅިގެން ފުލުހުންގެ ހިދުމަތެއް އިންޓަލިޖެންސް މައުލޫމާތެއް ނުލިބޭ. މިކަން ކަން ނުހިނގަނީ ކީއްވެކަން ޕޯސްޓްމޯޓަމް ހައްދަވަން ޖެހޭ ފަރާތްތަކުން ހައްދަވާނެ. މިހާރު މަސައްކަތް މި ކުރަނީ މި ހަމަލާއާ ގުޅިގެން ފަހަތުގައި ތިބި މީހުން ހޯދުމަށް،" ހަމީދު ވިދާޅުވިއެވެ.\nހަމީދު އެގޮތަށް ވިދާޅުވިޔަސް، ރާއްޖޭގައި ނިރުބަވެރި ހަމަލާއެއް ދޭން އުޅޭ ކަމުގެ މައުލޫމާތު މީގެ ދެ މަހެއްހާ ދުވަސް ކުރިން، ފުލުހުންގެ އިންޓަލިޖެންސަށް ލިބިގެން ބައެއް ސަރަހައްދުތަކުގައި ހާއްސަ ފިޔަވަޅުތަކެއް އެޅިއެވެ. ހާއްސަކޮށް، ވެލާނާ އިންޓަނޭޝަނަލް އެއާޕޯޓުގައި ފިޔަވަޅުތައް ވަރުގަދަ، ޝައްކު ކުރެވޭ މީހުންގެ އަތް ދަބަސް ފަދަ ތަކެތި ބަލައި ފާސް ވެސް ކުރިއެވެ.\nނަމަވެސް ނޫސްވެރިންގެ ބައްދަލުވުމުގައި މި މައުލޫމާތެއް ހަމީދު ހިއްސާ ނުކުރައްވައެވެ. އޭނާ ތަކުރާރުކޮށް ވިދާޅުވެފައި ވަނީ ނަޝީދަށް އަމާޒުކޮށް، ނިރުބަވެރި ހަމަލާއެއް ދޭން އުޅޭ ކަމުގެ އިންޓަލެޖެންސް މައުލޫމާތު ލިބިފައި ނުވާ ކަމަށެވެ.\nދިވެހި ދައުލަތުގެ ތިން ބާރުގެ ތެރެއިން އެއް ބާރުގެ ވެރިޔާގެ ފުރާނަފުޅަށް ގެއްލުން ލިބޭ ފަދަ ކަމެއްކޮށްފައި ވާތީ، މިކަމުގައި ފުރިހަމަ ތަހުގީގެއް ކުރާނެ ކަމަށެވެ. އަދި މިކަމުގައި 450 ފުލުހުން ހަރަކާތްތެރިވަމުންދާ ކަމަށް ވެސް ހަމީދު ވިދާޅުވިއެވެ.\nހަމީދު ވިދާޅުވި ގޮތުގައި، މިވަގުތު އެންމެ އިސްކަމެއް ދީގެން ތަހުގީގު ކުރަމުން އަންނަނީ ރޭގައި ދިން ނިރުބަވެރި ހަމަލައެވެ.\nއިންޑިއާގެ އިންޓެލިޖެންސް ސަރވިސް\nރާއްޖޭގައި ނިރުބަވެރި ހަމަލާއެއް ދޭން އުޅޭ ކަމުގެ މައުލޫމާތު މީގެ ދެ މަހެއްހާ ދުވަސް ކުރިން، ފުލުހުންގެ އިންޓަލިޖެންސަށް ލިބުނު.\nދޮގު އިލްޒާމް އެހެން ބަޔަކަށް\nމެއި 7, 2021 16:10\nއިންޑިއާ ސިފައިން މިގައުމުގައި ގާއިމްވެ ތިބެންފެށި ހިސާބުންވެސް މަމެން ހީކޮށްގެން ތިބިން މިފަދަ ދުވަހެއް އައިސްދާނެ ކަމަށް.\nމެއި 7, 2021 16:11\nދޮގު ހެދުމާއި އޮޅުވާލުމާއި ދެވަނަ ކަމެއް ނޫން.\nމެއި 7, 2021 16:13\nނޭންގޭނެ. އެއްވެސް ކަމެއް އިނގޭ ބަޔެއްތަ\nމެއި 7, 2021 16:15\nދުވަހަކުވެސް އިނގޭ ކަމަކަށް ނުވާނެ.\nމެއި 7, 2021 16:16\nތިއީ އާއިލީ ވެރިކަމެއް.\nމެއި 7, 2021 16:20\nނަޝީދުގެ ސާޖަރީތައް ނިމިއްޖެ، ހާލުކޮޅު އަންނަނީ ރަނގަޅުވަމުން ކަމަށް ވިނަމަވެސް މަމެން ގަބޫލެއް ނުކުރާނަމޭ ތިޔާ ލިބުނު އަނިޔާ ތަކަށް ރާއްޖޭން ފަރުވާ އެއް ލިބޭނެ ކަމަށް މިހާރުން މިހާރަށް ކެނެރީގެ ނަޝީދު އިތުރު ފަރުވާ އަށް ސިންގަޕޯރ އަށް ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ ފުރުވާލާށޭ\nމެއި 7, 2021 16:29\nއަޅުގަނޑު ގެއަށް ބަދަލު ނުކުރާށޭ ބުނީމާ ވެސް\nމެއި 7, 2021 16:31\nސަރުކާރުގެ ކެބިނެޓް ފެއިލް ވުމުގެ ނަތީޖާ ތަކޭ މިހާރު މިފެނިގެން ދަނީ ސަރުކާރު ގަނޑުކޮށް އިސްތިއުފާ ދޭންވީއޭ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ\nތިކަމުގައި ބައެއް ފުލުހުންނާއި ސިފައިންގެ އަދި ދީނީހަރުކަށި މީހުންގެ އަތެއްވާނެ..\nމެއި 7, 2021 16:35\nސާރޖަރީ ތައް ނިމުނު ނަމަވެސް ތިޔާ ކަމުން ފަސޭހަވާން އަދި ވަރަށް ގިނަ ދުވަސް ނަގާނެއޭ މިހާރުން މިހާރަށް ނަޝީދު ރާއްޖޭން ބޭރަށް ފުރުވާލަން މަމެން ރިކޮމެންޑް ކުރަމޭ ސަރުކާރުގެ ނާގާބިލް ކަމުންނޭ ރައީސް ނަޝީދަށް ނިރުބަވެރި ހަމަލާ އެއް ދެވޭނީ ސަރުކާރު އިސްތިއުފާ ދޭންވީއޭ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ\nތިތާގަ އިންޓެލްއެއް އެބައޮތްތޯ، ތިތާގެ މަތި ބަދަލުކޮއްގެން ނޫނީ ތިތަން ރަނގަޅެއް ނުކުރެވޭނެ.\nފުލުހުން ކޮބާ ސިފައިން ކޮބާ ކޮން ކަމެއްތޭ ތަމެން ކުރަނީ ކުރެވެނީ ކުރާނީ ފުލުހުންގެ ބޮޑުން ސިފައިންގެ ބޮޑުން އިސްތިއުފާ ދޭންވީއޭ ސަރުކާރުގެ ކެބިނެޓް ވެސް އެއްކޮށް ފެއިލްވީއޭ ތަމެން ތިޔާއީ ބޮޑު ފެއިލިއަރ އެކޭ ސަރުކާރު ގެއަށް ކަނޑާލަންވީއޭ ކަނޑާލާ ކަނޑާލާ ކަނޑާލާ ކަނޑާލާ...\nމެއި 7, 2021 17:15\nކަނޑައެޅިގެން ދޮގެއް. އެމްޑީޕީއިން މީގެ ދުވަސްކޮޅެއް ކުރިން އޮންނާނެ އަންނިއަށް ހަމަލާއެއްދޭން އުޅޭކަމަށްބުނެ ނޫސް ބަޔާނެއްވެސް ނެރެފަ. ފުލުހުންނަށް މިމައުލޫމާތު އެނގިތިބެ އިހުމާލުވުމުގެ ޒިންމާނަގާ އިސްތިއުފާދީފަ ރައްކާވޭ ކަކުނިބޯ ހަމީދު\nމެއި 7, 2021 17:22\nއިންޓެލިޖެންސްތައް އޮންނަނީ ނަމަކަށް މިރާއްޖޭގައި. އެތަންތަން ބޭނުންކުރަނީ އޭރަކު އޮންނަ ސަރުކާރެއްގެ ސިޔާސީ އެޖެންޑާތައް ހިންގުމަށް. ޕީޕީއެމެއް އެންޑީޕީއެއް މައުމޫނެއް އެއަކު ނޯވޭ ތަފާތެއް. އިންޓެލިޖެންސްތައް އޮންނަނީ ރައީސްގެ މުށުތެރޭ. ޗީފް އޮފް ސްޓާފް ނޫނީ ޕޮލިސް ކޮމިޝަނަރު އެތަނުގެ ވެސް ވެރިންނަކީ. ދެން ނަމަކަށް ރަމްޒީ ގޮތުން މައްޗަށް ބަޔަކުލާފައި ތަންތަން ހިންގާށޭ ބުނެފައި އެމީހުންނަށް ނޯވޭ އޮތޯރިޓީއެއްދީފައެއް. އެތަންތަން ދާނީ ބޮލުރޮއްޖަކަށް ނޫންތޯ. އިންޓެލިޖެންސްއަކީ ފުރިހަމަ ނުފޫޒާ އޮތޯރިޓީ އޮންނަން ޖެހޭ ތަންތަން. އެތަންތާގައި ތިބެންޖެހޭނީ ވަގުތުދެވޭ ބުނެދެވޭ ކިޔާދެވޭ ބަސްވިކޭ މީހުން\nމެއި 7, 2021 17:37\nތި ފުލުހުންގެ މުވައްސަސާގެ ފެންވަ ރު.\nމެއި 7, 2021 18:42\nމިވާހަކަ ބުނީމާ އެއްވެސް މީހަކު ރުޅި ނާންނާށެވެ. ދިވެހި ފުލުހުންގެ އިދާރާއަކީ ފެއިލްވެފައި އޮތް ކަރަޕްޓް އިދާރާއެކެވެ. މިހާރު އޮތް ގާނޫނާ އެއްގޮތަށް ފުލުސް އޮފީސް ހިންގައިގެން ވެރިން ލައްވައިގެން އެތަން ރައްޔިތުން ބޭނުންވާ ފަދަ ހުށިޔާރު ތަނަކަށް ނުހެދޭނެ. ތަން ތަނަކަށް ހަދަން ބޭނުމިއްޔާ އަދިވެސް ރިޓަރޔަރޑް އާމީ ޖެނެރަލުން ތަނުގެ ޑިވިޜަންތަކުގެ ހެޑުންގެ ގޮތުގައި ގެންނަވާށެވެ. އޭރުން ތަފާތު ފެންނާނެ. އެތަނުން ނެތިގެން އުޅެނީ ޑިސިޕްލިންގ އާއި މިލިޓްރީ އަޚުލާޤެވެ. ދިވެހިރާއްޖެއަކަށް ބޭރު ގައުމެއްގެ ފުލުހުންގެ އަޚުލާޤެއް ނުފެތޭނެ. މިތަނަށް އަދިވެސް ފެތޭނީ މިލިޓްރީ ދިވެހި އަޚުލާޤު.\nމެއި 7, 2021 20:24\nފުލުހުންގެ އިންޓެލިޖެންސަށް އެނގެނީ ކޮންކަމެއް. ރާއްޖޭގެ ތިންބާރުގެ ތެރެއިން އެއްބާރުގެ ރައީސް ސުންނާފަތިކޮށްލިއިރު ތި އިންޓެލިޖެންސަށް ތަނެއްދޮރެއްނޭނގޭ. ތި އިންޓެލިޖެންސުން ބަލަނީ މާރުކޭޓުން ރިހާކުރު ފުޅި ވަގަށްނަގަން އުޅޭތޯތަ. އެ ސަރަޙައްދަކީ ސަލާމަތީގޮތުން ބެލެހެއްޓެންޖެހޭނެ ތަނެއްކަންވެސް ނޭނގޭދޯ.\nމެއި 7, 2021 21:51\nސީޕީ މެންހެ އިންޓެލިޖެންސު ހިނގާނީ ލާދީނީ އެމްޑީއެންގެ ހިމާޔަތާއި ދެންވެސް ތާކުން ތާކު ނުޖެހޭ ކަންކަމުގަ އާއި އާއިލީ ވެރިކަން ހިފެހެއްޓޭތޯއެވެ. ގައުމުގެ މުހިންމު މަގާމުތަކައް އެކަށީގެންނުވާ މީހުން ލައިގެން މުއައްސަސާތައް ކޮމްޕުލަސެންޓު ވެފައިވާއިރު އޭގެ ދެރަ ލިބޭނެ އެންމެންނައް. މިހާދިސާއިންވެސް އެބަ ހާމަވޭ.. މިތާގަ ފުލުހުންނާއި ދިފާއި ބާރޭ ކިޔައިގެން މިތާއުޅޭ ގުރޫޕުގެ ދޯހަޅިކަން އޮތް ހިސާބު. މުޅި ފުލުހުންނާއި އެމްއެންޑީއެފް އެއޮތީ އޯވަހޯލް ކުރަންޖެހިފަ. އެކަމުގެ ހެއްކެއް މިހާދިސާ ހިނގީމަ އެންމެފުރަތަމަވެސް ބިސްމިކިޔާފަ ދުނިޔޭގެ އަނެއްކޮޅުގަ އޮތް އޮސްޓުރޭލިޔާ އިން ތަހުގީގުޓީމެއް ގެންނަން ސަރުކާރުން ނިންމި ނިންމުމަކީ. އެއީ ހެކި ޚުދު މިސަރުކާރުވެސް މިސަރުކާރުގެ ފުލުސް މުއައްސަސާއާއި އަދި އެމްއެންޑީއެފައް އެއްވެސް އިތުބާރެއް ނުކުރާކަން ފެންވަރު ރަނގަޅު ތަހުގީގެއް ކޮއްލާކަށެއް. މުއައްސަސާތަކުގަ މިތާގަ ތިބެނީ ހުސަ ބޯކެހިން ކަމާއި އަދި އެއީ ސަރުކާރުގެ ދޯހަޅި ދެއުޅިއެއްނެތް އަން ސިސްޓަމެޓިކް ހިއުމަން ރިސޯސް ސިލެކްޝަނުގެ ސަބަބުން ވީކަމެއްކަން.


Gefulhuge Security Balahahtan Furathama Faharah Anhenunnah Furusath Dheefi - Vaguthu\n6 މަސް ކުރިން ( ޖުލައި 22, 2021 )\nހައްޖުގެ އަޅުކަން ކުރިއަށް ދަނިކޮށް ކައުބަތުﷲ ގެފުޅުގެ ސަލާމަތީ ކަންކަން ބެލެހެއްޓުމުގައި ފުރަތަމަ ފަހަރަށް އަންހެން ސިފައިން ބައިވެރިވެއްޖެއެވެ.\nކައުބަތުﷲ ގެފުޅާއި މަސްޖިދުލް ހަރަމްގެ ސަލާމަތީ ކަންކަން ބެލެހެއްޓުމުގައި ފުރަތަމަ ފަހަރަށް އަންހެނުން ބައިވެރިވާން ފެށީ މިއަހަރުގެ އޭޕްރީލް މަހުއެވެ. މިއަހަރުގެ ހައްޖު މޫސުމަކީ ހައްޖުގެ އަޅުކަމުގެ ތެރޭގައި ގެފުޅުގެ ސަލާމަތީ ކަންކަން ބަލަހައްޓަން އަންހެނުން ބައިވެރިވި ފުރަތަމަ ފަހަރެވެ.\nގެފުޅުގެ ސަލާމަތީ ކަންކަން ބަލަހައްޓަން ހަރަކާތްތެރިވި މުނާ "ރޮއިޓާސް" އަށް މައުލޫމާތު ދެމުން ބުނީ ހައްޖުވެރިންނަށް އެހީތެރިކަން ފޯރުކޮށްދީ ގެފުޅުގެ ސަލާމަތީ ކަންކަން ބެލެހެއްޓުމުގައި ބައިވެރިވުމަކީ ހާއްސަ ޝަރަފަކާއި ހާއްސަ އުފަލެއް އިހްސާސް ކުރެވުނު ކަމެއް ކަމަށެވެ.\nސައުދީ އަރަބިއްޔާގެ ވަލީއަހްދުގެ މަގާމަށް މުހައްމަދު ބިން ސަލްމާން ވަޑައިގެންނެވި ފަހުން އަންހެނުންނަށް ސައުދީ އަރަބިއްޔާގައި އަންނަނީ އިތުރު ފުރުސަތުތައް ދެމުންނެވެ. މިއަހަރު ވަނީ މަހްރަމަކާއި ނުލައި ހައްޖު ވުމުގެ ހުއްދަ ވެސް އަންހެނުންނަށް ދީފައެވެ.\nމީގެ ކުރިން ވަނީ އަންހެނުންނަށް ޑްރައިވިން ލައިސަންސް ވެސް ދޫކޮށްފައެވެ. އަދި މަހްރަމެއް ނެތި ދަތުރު ކުރުމުގެ ހުއްދަ ވެސް ދީފައެވެ.\nމުހައްމަދު ބިން ސަލްމާންގެ ވިޝަން 2030 އަށް ވާސިލް ވުމަށް ސައުދީ އަރަބިއްޔާ އިން ގެންދަނީ އަންހެނުންގެ ހައްގުތައް ކަށަވަރުކޮށްދީ އަންހެނުންނަށް އޮންނަ ފުރުސަތުތައް އިތުރު ކޮށްދެމުންނެވެ. ނަމަވެސް އަންހެނުންގެ ހައްގުތަކަށް ވަކާލާތު ކުރާ އަންހެނުން ހައްޔަރުކޮށް އެމީހުންގެ މައްޗަށް ހުކުމް އިއްވާ މައްސަލައިގައި އަދިވެސް ސައުދީ އަރަބިއްޔާގެ ސަރުކާރަށް ވަނީ ގިނަ ފާޑުކިޔުންތަކެއް އަމާޒުވެފައެވެ.\nސައުދީ އަންހެނަކު އެއްމާބަނޑު ފަސް ކުދިން ވިހައިފި\nބޯކޮށް ސްނޯ ފައިބައި ސައުދީގެ ސަރަހައްދެއް އެއްކޮށް "ހުދު"!\nއަނެއްކާވެސް ހަރަމްފުޅުގައި ގައިދުރުކޮށް ނަމާދު ކުރަން ފަށައިފި\nޖުލައި 22, 2021 17:41\nސާބަހޭ ސައޫދީ އަރަބިއްޔާ. އެކަމު އަދިވެސް ކަލޭމެން ތިއޮތީ ދީނީގޮތުން ރާއްޖެއައްވުރެ ހާސްބައި ފަހަތުގަ.


ޤާނޫނީ ވަކީލުކަމުގެ ހުވާކުރުން މިރޭ. އަލަށް ހުވާ ކުރައްވާ ވަކީލުންގެ %60 އަކީ އަންހެނުން\nހޯމަ, 17 އޮކްޓޯބަރ 2016\nޤާނޫނީ ވަކީލުކަމުގެ ހުވާކުރުމަށް މިރޭ ދަރުބާރުގޭގައި ބާއްވާ ރަސްމިއްޔާތުގައި 139 ޤާނޫނީ ވަކީލުން ހުވާ ކުރައްވާނެއެވެ. މިރޭގެ މިޙަފްލާއަކީ ދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަ ދިނުމުގެ ޤަވާޢިދު (ދިވެހިރާއްޖޭގެ ސުޕްރީމް ކޯޓުގެ ނަންބަރު 2015/SC-RU/03 ރޫލިންގ) ގެ4ވަނަ މާއްދާ އާއި5ވަނަ މާއްދާ އާ އެއްގޮތްވާ ގޮތުގެމަތީން ދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަ ދިނުމަށްޓަކައި ބާއްވާ ފުރަތަމަ ރަސްމިއްޔާތެވެ. މިރަސްމިއްޔާތުގައި އަލަށް ހުވާ ކުރައްވައި ލީގަލް ޕްރޮފެޝަނާ ގުޅިވަޑައިގަންނަވާ ވަކީލުންގެ %60 އަކީ އަންހެން ބޭފުޅުންނެވެ. އެގޮތުން 83 އަންހެން ބޭފުޅުންނާއި 56 ފިރިހެން ބޭފުޅުން މިރޭ ހުވާކުރައްވާނެއެވެ.\nޝަރުޢީ ދާއިރާއަކީ ޖިންސުގެ ހަމަހަމަ ކަމަށް އިސްކަންދޭ ދާއިރާއެއްގެ ގޮތުގައި ތަރައްޤީކޮށް، އަންހެން ކަނބަލުންނަށް ހަމަހަމަ ފުރުޞަތުތަކެއް ފަހިކޮށްދިނުމަކީ ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދުގެ ވިޜަންއެކެވެ. އެގޮތުން ދިވެހިރާއްޖޭގެ ސުޕްރީމް ކޯޓާއި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގައި މަސައްކަތްކުރާ މުވައްޒަފުންގެ %60 އަށް ވުރެ ގިނައީ އަންހެން ބޭފުޅުންނެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން އަންހެން ބޭފުޅުންނަށް ޚާއްޞަކޮށް ދޭތެރެދޭތެރޭން ތަމްރީންތައް ބާއްވައެވެ. އެގޮތުން ދާދި ފަހުން ޑޮމެސްޓިކް ވަޔަލެންސް އާ ގުޅޭ ތަމްރީން ޕްރިގްރާމެއްވެސް ހިންގާފައިވެއެވެ. އަދި ބައިނަލްއަޤުވާމީ އަންހުނުންގެ ދުވަސް ވެސް ކުލަގަދަގޮތެއްގައި ފާހަގަކޮށްފައިވެއެވެ.


Kareena Favourite Co Star ingeytha? eee meeheh noon! – Iru\nކަރީނާގެ ފޭވަރިޓް ކޯ ސްޓާ އިނގޭތަ؟ އެއީ މީހެއް ނޫން!\nމަޝްހޫރު ފިލްމީތަރި ކަރީނާ ކަޕޫތު ހާން އެމީހަކާއެކު އެންމެ މަސައްކަތްކޮއްލުމަށް ހިތްއެދޭ ކޯ ސުޓާރަކީ ކާކުތޯ އަހާލުމުން އަންނާނެކަމަށް ބެލެވެނީ ކޮން ޖަވާބެއް ހެއްޔެވެ.؟ ފިރިމީހާގެ ސައިފް އަލީ ޚާން ކަމުގައި ގިނަބަޔަކަށް ޤަބޫލުކުރެވޭނެއެވެ. އެހެން ނަމަވެސް ކަންއޮތީ އެހެނެއް ނޫނެވެ.\nދާދި ފަހުން ކަރީނާ އޭނާގެ އިންސްޓަގުރާމްގައި އެންމެ ގަޔާވާ ކޯސުޓާރާއި އެކު ކުރިއަށްދިޔަ ޝޫޓިންގެ މަންޒަރެއް ވަނީ ހިއްސާކޮއްފައެވެ. މި ޕޯސްޓުން ފެނިގެންދާ ލިއޯ ނަމަކަށްކިޔާ ކުއްތާއަކީ އޭނާގެ އެންމެ ގަޔާވާ ކޯސުޓާރު ކަމަށް މިޕޯސްޓުގައި ލިޔެފައިވެއެވެ.\nބޮލީވުޑުގެ ގިނަތަރިންނާއި އޭނާގެ ފޭނުން މިޕޯސްޓަށް ހިތްގައިމު އިމޯޖީތަކުން ވަނީ ކޮމެންޓުކޮއްފައެވެ.\nކަރީނާއަކީ ސޯޝަލް މީޑިއާއާއި އޭނާގެ ފޭނުންނާއި ގާތްގުޅުމެއް ބޭއްވުމަށްޓަކައި ދިރިއުޅުމުގެ އެކި މަރުހަލާތަކުގެ ފޮތޯތަށް ހިއްސާކުރަމުންއަންނަ ތަރިއެކެވެ. ދާދިފަހުން ކަރީނާ އަދި ސައިފްވަނީ އެދެމަފިރިންނަށް ދެވަނަ ދަރިއަކު ލިބެން އުޅޭކަމުގެ އުފާވެރި ޙަބަރުވެސް އިންސްޓަގުރާމް މެދުވެރިކޮށް ބެލުންތެރިންނާއި ހިއްސާކޮއްފައެވެ.\nކަރީނާ އެންމެ ފަހުން ފެނިގެން ގޮސްފައިވަނީ އިރުފާން ޙާންއާއި އެކު އަގުރޭސީ މީޑިއަމް އިންނެވެ.


Canada Ga Muslimun Thakehge Gaiga Vehicle Jassa Maraalaifi - Vaguthu\nކެނެޑާގައި އެއްގަމު އުޅަނދެއް ދުއްވަމުން ދިޔަ މީހަކު ގަސްދުގައި މުސްލިމް އާއިލާއަކަށް ހަމަލާދީ ބައެއް މީހުން މަރާލައިފިއެވެ.\nމި ވެހިކަލް ޖެއްސުމާ ގުޅިގެން މަރުވެފައި ވަނީ 77 އަހަރާއި 44 އަހަރުގެ އަންހެނަކާއި 46 އަހަރުގެ ފިރިހެނެއްގެ އިތުރުން 15 އަހަރުގެ އަންހެން ކުއްޖެކެވެ. އަދި މި ހާދިސާއާ ގުޅިގެން ކުޑަ ކުއްޖަކަށް ސީރިއަސް އަނިޔާތަކެއް ލިބިފައިވާ ކަމަށް ރިޕޯޓުތައް ބުނެއެވެ.\nނަމަވެސް މި މީހުންނަށް ހަމަލާ ދިނުމަށް ބޭނުން ކުރީ ކޮން ކަހަލަ އުޅަނދެއް ކަމެއް ރިޕޯޓުކޮށްފައެއް ނުވެއެވެ.\nމި ހާދިސާ ހިނގާފައިވަނީ އާދިއްތަ ދުވަހުގެ ހަވީރުގެ ވަގުތެއްގައި ކެނެޑާގެ ލަންޑަން ސިޓީގެ މަގުމަތީގައި ކަމަށް ނޫސްތަކުން ރިޕޯޓު ކުރެއެވެ. އަދި މި ހާދިސާގައި އުޅަނދުން ޖެހި އަނިޔާވި ކުއްޖާ އާއި މަރުވި ހަތަރު މީހުންނަކީ އެއް އާއިލާއަކަށް ނިސްބަތްވާ މީހުން ކަމަށްވެއެވެ.\n"މިއީ ގަސްދުގައި މަރާލަން ނިންމައިގެން މުސްލިމުންނާ ދެކޮޅަށް ދިން ހަމަލާއެއް" ލަންޑަނުގެ މޭޔަރު އެޑް ހޯލްޑާ ވިދާޅުވިއެވެ.\nއެއްގަމު އުޅަނދަކުން ޖައްސައި މުސްލިމުން ތަކަކަށް ހަމަލާދިން މައްސަލައިގައި ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ.\nކެނެޑާގެ ބޮޑުވަޒީރު ޖަސްޓިން ޓްރޫޑޯ ކުރެއްވި ޓްވީޓެއްގައި ވިދާޅުވީ އޮންޓާރިއޯގައި ހިނގި ހާދިސާއާ ގުޅިގެެން ކަންބޮޑުވުންތަކެއް ހުރި ކަމަށެވެ. މިއީ މުސްލިމުންނަށް އޮތް ހަސަދައެއްގެ ބޮޑުކަމުން ދިން ހަމަލާއެއް ކަމަށް ސިފަކޮށް، އަނިޔާވި ކުޑަ ކުއްޖާއަށް އަވަސް ޝިފާއެއް ދެއްވުމަށް އޭނާ އެދިވަޑައިގެންފައިވެއެވެ.\nބޮޑުވަޒީރު ވިދާޅުވީ އޭނާ ހުންނެވީ މުސްލިމުންނާ އެކުގައި ކަމަށާއި، މުޖްތަމައުގެ ތެރޭގައި މުސްލިމުންނާއި ދެކޮޅު ހަމަލާތައް ދިނުމަށް ޖާގަ ނުދޭނެ ކަމަށެވެ.\nތާލިބާނުންގެ ސަރުކާރު ބަލައެއް ނުގަންނަން: ކެނެޑާ\nކެނެޑާގައި ސަރުކާރުގެ މުވައްޒަފުން ވެކްސިން ޖެހުން މަޖުބޫރުކުރަނީ\nކެނެޑާގެ ފިނިހޫޫނުމިނާއި ކުުއްލި މަރުތަކާ ގުޅިފައި\nޖޫން 8, 2021 15:58\nތިޔަކާފިރުންގެ ދުއްތުރާބޮޑުވެ މުދުނިޔޭގަ މުސްލިމުންނަށް ނޫޅެވޭ ހިސާބަށްކަންތައްދަނީ.\nމުސްލިމުންނަކީ އަމިއްލައަށް ބަލިވެގެން ހަރުބީ\nކާފިރުން ހެދިއެއްޗެއްހެދިގެން ތިބޭބައަކަށްވެގެން\nގޮސް ފިނޑިންނަށްވެއްޖެ. މީވަރަށް ދެރަވަރުގެ ކަމެއް. މުސްލިމުންނަކީ ޣައިރު މުސްލިމު ހެދިކޮންމެގޮތަކަށް ރުހިޤަބޫލުވެގެންތިބެންޖެހޭ ބައެއްބާއޭ ހިތައްއަރާ!\nޖޫން 8, 2021 17:55\nމިއުޅޭ އިސްލާމޯފޯބުން މުސްލިމުންނަށް ގޯނާކޮށް އަނިޔާކުރަނީ މުސްލިމުން އެމީހުންނަށް އަނިޔާދީ ގޯނާ ކުރާތީއެއްނޫނެވެ. އިސްލާމްދީނުގައި އޮންނަ އުސޫލުގެ ތެރެއިން ހެޔޮ ކަންތަކަށް އަމުރުކުރުމާއި މުންކަރާތްތައް ނަހީކުރާތީއެވެ. ދުނިޔޭގައި މުސްލިމުންގެ ނަމުގައި ތިބެ ޖާނުން ފިދާވުމުގެ ހަމަލާތަކާއި ބޮންގޮއްވުންތައް ފަދަ ޓެރަރިސްޓު ހަމަލާތައްދެނީ ކާފަރުންގެ އެޖެންޓުންނާއި ޖާސޫސުންނެވެ. އެކަންކަމާއި މުސްލިމުންނާއި އެއްވެސް ގުޅުމެއް ނެތެވެ. އަދި ނުވެސް ގުޅުވޭނެއެވެ.


Club Maldives Cup Mirey Fashanee - Vaguthu\nކުލަބް މޯލްޑިވްސް ކަޕް މިރޭ ފަށަނީ\n1 އަހަރު ކުރިން ( މާޗް 18, 2018 )\nމިދިޔަ އަހަރު ކުލަބް މޯލްޑިވްސް މުބާރާތް ހުޅުވުމުގެ ރަސްމިއްޔާތުގެ ތެރެއިން - ފޮޓޯ: ކުލަބްމޯލްޑިވްސް.އޯގް\nދިވެހި ފުޓްސަލް އަށް ބޮޑު އިންގިލާބެއް ގެނުވި އޮފީސްތަކާއި ކުންފުނި ތަކުގައި ވާދަވެރި ކުލަބް މޯލްޑިވްސް ކަޕް މިރޭ ފަށާނެއެވެ.\nމި މުބާރާތް މެދުކެނޑުމެއް ނެތި މިހާރު 13 އަހަރު ކުރިޔަށް ގެންގޮސްފައިވާއިރު މިއަހަރުގެ މުބާރާތުގައި ފިރިހެން 32 ޓީމެއް ބައިވެރިވާއިރު އަންހެން9ޓީމެއް ވާދަކުރާނެއެވެ. މި އަހަރުގެ މުބާރާތް އެއްމަސްދުވަހުގެ މުއްދަތަކަށް ކުރިޔަށްދާނެއެވެ. މިއަހަރުގެ މުބާރާތުގައި ޖުމްލަ 574 ކުޅުންތެރިން ހިމެނޭއިރު އޮފިޝަލުންގެ ގޮތުގައި 205 ފަރާތެއް ހަރަކާތްތެރި ވާނެއެވެ.\nމިއަހަރުގެ މުބާރާތް ފެށުމުގެ ގޮތުން ބާއްވާ ރަސްމިއްޔާތް އޮންނާނީ މިރޭ 8:45 ގައި މާފަންނު ކުޅިވަރު އެކުވަނީގައެވެ. މި ރަސްމިއްޔާތުގައި ހުރިހާ ޓީމެއްގެ ޖާޒީ ދައްކާލުމުގެ އިތުރުން މޯލްޑިވިއަން އައިޑޮލް އިން ވިދާލި ޝަލަބީ އިބްރާހިމް އާއި، އައިޝަތު ޖައިޝާ ވަހީދާ އާއި ޝަޒާ އަބްދުއްރަޝީދުގެ އިތުރުން ރީޙާން އަހުމަދުގެ ލަވަކިޔުމުގެ ހުނަރުތަށް ފެނިގެން ދާނެއެވެ. އަދި ކުލަބް މޯލްޑިވްސްގެ ކަޕްގެ މުނިފޫހިފިލުމުގެ ބައިވެރިޔާ ބިދަބިންގެ ހަރަކާތްތަށްވެސް ފެނިގެންދާނެއެވެ.\nމި މުބާރާތް ފެށުމުގެ ގޮތުން މިރޭ ބައްދަލު ކުރާނީ ކުލަބް އެމްއާރްޑީސީ އާއި ކުލަބް އާސަންދަ އެވެ. އަދި 18/30 ވުމަން ފުޓްސަލް ފިއެސްޓާގެ މެޗްގައި ބައްދަލުކުރާނީ ޓީމް ފެނަކަ އާއި އުރީދޫ އެވެ. މި ދެމެޗްވެސް ކުޅުމަށް ހަމަޖެހިފައިވަނީ މިރޭ 22:00 ގައެވެ.\nކްލަބް މޯލްޑިވްސް ފުޓްސަލް މުބާރާތަކީ މިހާރު ރާއްޖޭގެ ގިނަ ޒުވާނުންގެ އިތުރުން އޮފީސްތަކާއި ކުންފުނި ތަކުން ވަރަށް އިސްކަމެއްދީގެން ބައިވެރިވާ މުބާރާތެކެވެ. މި މުބާރާތުގައި އެކިއެކި ޓީމްތަކަށް ގައުމީ ފެންވަރުގެ ކުޅުންތެރިންވެސް ކުޅެމުން ގެންދެއެވެ.\nބ. ފުޓްބޯލް ޗެލެންޖުގެ ޗެމްޕިއަން ކަން އޭދަފުއްޓަށް\nއަންނަ ސީޒަންގައިވެސް ޓީސީގެ ގޯލް ބަލަހައްޓާނީ ކިރަން\nއަންހެން ފުޓްބޯޅަ ލީގެއް ތައާރަފް ކުރަނީ


މާލޭ ސިޓީ ކައުންސިލްގެ ބެލުމުގެ ދަށުގައިވާ 25 މިސްކިތް ފޮޅާސާފު ކުރުމާއި ކުދި މަރާމާތުކުރުން\nމާލޭ ސިޓީ ކައުންސިލުން ބަލަހައްޓަމުންދާ 25 މިސްކިތް ފޮޅާސާފު ކުރުމާއި ކުދި މަރާމާތުތައް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވެއެވެ.\nވީމާ، މިކަމަށް ޝަޢުގުވެރިވެލައްވާ ފަރާތްތަކުން މަޢުލޫމާތު ސާފުކުރެއްވުމަށާއި، އަގުހުށަހެޅުއްވުމަށް ތިރީގައި މިދަންނަވާ ދުވަސްތަކުގައި މާލޭ ސިޓީ ކައުންސިލް އިދާރާގެ މާފަންނު އޮފީހަށް ވަޑައިގެން ދެއްވުން އެދެމެވެ.\nމާލޭ ސިޓީ ކައުންސިލްގެ އިދާރާ/މާފަންނު އޮފީސް\nމަތީގައި ދަންނަވާފައިވާ ގަޑީގައި މަޢުލޫމާތު ސާފުކުރަން ވަޑައިނުގަންނަވާ ފަރާތްތަކާއި ގަޑިޖެހުމުގެ ފަހުން ބިޑް ހުށަހަޅަން ހާޒިރުވާ ފަރާތްތަކުގެ ބިޑް ބަލައި ނުގަނެވޭނެއެވެ. މަޢުލޫމާތު ސާފުކުރަން ވަޑައިގަންނަވާއިރު ދިވެހިރައްޔިތެއްކަން އަންގައިދޭ ކާޑު ގެންނަވަންޖެހޭނެއެވެ. އިތުރު މައުލޫމާތު ސާފުކުރެއްވުމަށް މިކައުންސިލްގެ ނަންބަރު 3323901 އަށް ގުޅުއްވުން އެދެމެވެ.\n12 ރަބީޢުލްއާޚިރާ 1441\n09 ޑިސެމްބަރ 2019\n09 ޑިސެންބަރު 2019\nޕަބްލިޝްކުރި ތާރީޚު: 09 ޑިސެންބަރު 2019\nސުންގަޑި: 17 ޑިސެންބަރު 2019 1330


Modi ge coat furendhen eynaage nan, miee Mubarak ves kurevvi kameh!\nމޮދީގެ ކޯޓު ފުރެންދެން އޭނާގެ ނަން، މިއީ މުބާރަކް ވެސް ކުރެއްވި ކަމެއް!\nއިންޑިއާގެ ބޮޑުވަޒީރު ނަރެންދުރަ މޮދީ (ކ) އޭނާގެ ނަމުން ޒީނަތްތެރިކުރި ކޯޓާ އެކު އެމެރިކާގެ ރައީސް ބަރަކް އޮބާމާއާ ސަލާމްކުރައްވަނީ\nއިންޑިއާގެ ބޮޑުވަޒީރު ނަރެންދުރަ މޮދީ އަކީ އެންމެ ރަނގަޅަށް ހެދުން ތުރުކުރައްވާ ބޮޑުވަޒީރުގެ ގޮތުގައި އިންޑިއާގެ އެތައް ބަޔަކު ބުނަމުން އަންނަނިކޮށް އިއްޔެ މި ވަނީ މަލާމާތާ ކުރިމަތިވެފަ އެވެ. އެމެރިކާގެ ރައީސް ބަރަކް އޮބާމާއާ އިއްޔެ ބައްދަލުކުރެއްވި އިރު މޮދީ ތުރުކުރައްވައިގެން ހުންނެވި ކޯޓުގައި ދަމާފައި ހުރި ރޮނގުތައް އެއީ މޮދީގެ ނަމެވެ. ކައިރިން ނަގާފައި ހުރި ފޮޓޯތަކުން ވަނީ އެކަން އެނގިފަ އެވެ. މުޅި ކޯޓުގައި ލިޔެފައި ވަނީ "ނަރެންދުރަ ދަމޮރްދާސް މޮދީ" އެވެ.\nމިހާރު ވަނީ މޮދީގެ ކޯޓަށް ޖޯކު ޖަހަން ފަށައިފަ އެވެ. ސޯޝަލް މީޑިއާގަައި ModiSuit# ހޭޝްޓެގްގައި ދަނީ މިކަމާ ބެހޭ ގޮތުން އެ މީހަކަށް ކިޔުނު އެއްޗެއް ކިޔަމުންނެވެ. މޮދީގެ ކޯޓް ވަގަށް ނަގައިފާނެ ކަމަށް ހީކުރެއްވީތޯ ވެސް ބައެއް މީހުން ސުވާލުކޮށްފައިވެ އެވެ. އެކަމަކު މޮދީގެ ސަޕޯޓަރުން ގެންދަނީ އެވަރުގެ ކޯޓެއް ނެތިގެން އެ ވާހަކަ ދައްކަމުންނެވެ. މޮދީ އެ ކުރެއްވީ ވަރަށް މޮޅު ކަމެއްގެ ގޮތުގައި އެ މީހުން ދެކެ އެވެ.\nމޮދީ މި ކޯޓް ތުރުކުރެއްވީ އިންޑިއާގެ ޖުމްހޫރީ ދުވަހުގެ ރަސްމިއްޔާތަށް އޮބާމާ ވަޑައިގަތުމުން މަރުހަބާ ވިދާޅުވި ރަސްމިއްޔާތަށް ފަހުގަ އެވެ. އެއާޕޯޓަށް ވަޑައިގެން އިރު މޮދީ ތުރުކުރައްވައިގެން ހުންނެވީ އިންޑިއާގެ ކުރުތާ އަކީ ޝޯލްއެކެވެ. މޮދީ ކުރުތާގައި ހުންނެވި އިރު އޮބާމާ އަށް އެ ކުރުތާ ގަޔާވެގެން، އޮބާމާ ވެސް އެކަހަލަ ކުރުތާއެއް ތުރުކުރެއްވުމާ ބެހޭ ގޮތުން ސަމާސާ ކުރެއްވި ކަމަށްވެ އެވެ.\nނަން ޖަހާ ފުރާލާފައި އޮތް ކޯޓެއް ތުރުކުރެއްވި ފުރަތަމަ ބޭފުޅަކީ މޮދީއެއް ނޫނެވެ. އެންމެ ފަހުން މި މިކަހަލަ ކޯޓެއް ތުރުކުރެއްވީ ޑިމޮކްރަސީ އަށް ނުވަތަ ރަނގަޅު ވެރިޔަކަށް މިސާލެއްގެ ގޮތުގައި ގިނަ ބަޔަކު ބަލާނެ ބޭފުޅެއް ވެސް ނޫނެވެ.\nއެ ބޭފުޅަކީ މިސްރުގެ ކުރީގެ ރައީސް ހުސްނީ މުބާރަކެވެ. މުބާރަކްގެ ނަމުން ނަލަކޮށްފައިވާ ކޯޓެއް ތުރުކުރައްވައިގެން ހުންނެވިކަން ފާހަގަވީ 2009 ވަނަ އަހަރު ޕްރެސް ކޮންފަރެންސެއްގަ އެވެ. އޭރު އެކަންވީ މުބާރަކްގެ ހުދުމުހުތާރު ސިފައިގެ ބަޔަކަށެވެ. އެކަމަކު މޮދީ އެ ގޮޅިއަކަށް ނުފައްތަ އެވެ. ހެއްވާނޫން ހެއްޔެވެ؟\nސުވާލަކީ މިއީ މޮދީ ކީއްވެ ކުރެއްވި ކަމެއްތޯ އެވެ. އަނެއްކާ މިއޮތީ ލަނޑެއް ދީފައި ހެއްޔެވެ؟


Uruguay ge roefard diego forlan kulhun huttaalaifi\n5 މަސް, 1 ހަފްތާ,4ދުވަސް,2ގަޑި, 39 މިނެޓް, 18 ސިކުންތު ކުރިން 2070ހުސައިން ނާސިފް\nއިނގިރޭސި ކްލަބް މެންޗެސްޓާ ޔުނައިޓެޑާއި ސްޕެއިންގެ އެތުލެޓިކޯ މެޑްރިޑަށް ކުޅުނު އުރުގުއޭގެ ފޯވާޑް ޑިއެގޯ ފޯލާން ފުޓުބޯޅަ ކުޅުން ހުއްޓާލައިފިއެވެ.\nއުމުރުން 40 އަހަރުގައި ކުޅުން ހުއްޓާލިކަން އިއުލާންކޮށް ފޯލާން ބުނީ، އެއީ ފަސޭހަ ކަމެއް ނޫން ކަމަށާއި، އެއީ އޭނާގެ ކެރިއަރުގައި އެންމެ ދެކެން ބޭނުންވާ ވަގުތު ކަމަށެވެ. ނަމަވެސް މިވަގުތު އަންނާނެކަން ކުރިން ވެސް އެނގޭތީ އެކަމަށް ފުރިހަމައަށް ތައްޔާރުވެގެން ހުރި ކަމަށެވެ.\nއާޖެންޓީނާ ލީގުން ފުޓުބޯޅަ ކެރިޔަރު ފެށި ފޯލާން ވަނީ އިނގިރޭސި ކްލަބް މެންޗެސްޓަރ ޔުނައިޓެޑާއި ސްޕެއިންގެ ވިޔަރެއާލް އާއި އެތްލެޓިކޯ މެޑްރިޑް އަދި އިޓަލީގެ އިންޓަ މިލާނަށް ވެސް ކުޅެފަ. އަދި އޭނާ ވަނީ އޭޝިއާގެ ބައެއް ކްލަބްތަކަށް ވެސް ކުޅެފައެވެ. އޭގެ ތެރޭގައި އިންޑިއާގެ މުމްބާއި ސިޓީ އެފްސީވެސް ހިމެނެއެވެ.\nފޯލާން އެންމެ ފަހުން ކުޅެމުން އައީ ހޮންކޮންގ ޓީމެއް ކަމަށްވާ ކިޗީއަށެވެ. އޭނާ ވަނީ ކިޗީއާއެކު ހޮންކޮންގ ޕްރިމިއާ ލީގު ކާމިޔާބު ކޮށްފައެވެ.\nޔުނައިޓެޑާއެކު ޕްރިމިއާ ލީގު، އެފްއޭކަޕް އަދި ކޮމިއުނިޓީ ޝިލްޑް ކާމިޔާބު ކޮށްފައިވާ ފޯލާން ވަނީ އެޓްލެޓިކޯއާއެކު ޔުއެފާ ޔޫރޮޕާ ލީގު އަދި ޔުއެފާ ސުޕަކަޕްވެސް ކާމިޔާބު ކޮށްފައެވެ. އަދި އުރުގުއޭ ގައުމީ ޓީމަށް ކުޅުނު 112 މެޗުގައި 36 ލަނޑު ކާމިޔާބު ކޮށްފައިވާ ފޯލާން ވަނީ 2011 ވަނަ އަހަރު އެޓީމާއެކު ކޮޕަ އެމެރިކާ ވެސް ކާމިޔާބު ކޮށްފައެވެ.\nފޯލާން ކުޅުން ހުއްޓާލުމާއެކު، ފުޓުބޯޅަ ގިނަ ކުޅުންތެރިން އަދި ސަޕޯޓަރުން އަންނަނީ އޭނާ ފުޓުބޯޅައަށް ކޮށްދިން ހިދުމަތްތަކަށް ޝުކުރު އަދާކުރަމުންނެވެ.\n3 މަސް ކުރިން 267 0


Raees Mirey Noosverinnaa Bahdhalu Kuravvanee - Vaguthu\nރައީސް މިރޭ ނޫސްވެރިންނާ ބައްދަލު ކުރައްވަނީ\nރައީސް ސޯލިހް ނޫސްވެރިންނަށް މައުލޫމާތުދެއްވަނީ - ފޮޓޯ ރައީސް އޮފީސް\nރާއްޖޭގައި ކޮވިޑް-19ގެ ހާލަތު ވަރަށް ބޮޑަށް ގޯސްވެފައިވާ ދަނޑިވަޅެއްގައި ރައީސް އިބްރާހިމް މުހައްމަދު ސޯލިހް މިރޭ ނޫސްވެރިންނާ ބައްދަލު ކުރައްވަން ނިންމާފައިވާކަން ހާމަކޮށްފިއެވެ.\nއެކަން ހާމަކޮށްފައި ވަނީ އެމަނިކުފާނުގެ ތަރުޖަމާން މަބްރޫކް އަޒީޒެވެ.\nމަބްރޫކް ވިދާޅުވީ، މިރޭ 22:00 ގައި ރައީސް ނޫސްވެރިންނާއި ބައްދަލު ކުރައްވާނެ ކަމަށެވެ. އަދި އެމަނިކުފާނު އެ ނޫސްވެރިންގެ ބައްދަލުވުމުގައި ކޮވިޑާއި ގުޅޮގެން އަޅާފައިވާ ފިޔަވަޅުތަކާއި ގުޅޭގޮތުން މަޝްވަރާ ކުރައްވާނެ ކަމަށާާއި، އަދި ކޮވިޑާއި ގުޅޭ އެންމެ ފަހުގެ މައުލުމާތުތައް ހިއްސާ ކުރައްވާނެ ކަމަށް މަބްރޫކް ވިދާޅުވިއެވެ.\nPresident @ibusolih will meet the press tonight at 2200hrs to discuss the latest measures and policy updates related to the national #COVID19 response.\n— Mabrook Azeez (@MvSpokesperson) May 25, 2021\nއެންމެ ފަހުން ރައީސް ނޫސްވެރިންނާއި ބައްދަލުކުރައްވާފައި ވަނީ އޭޕްރިލް މަހުގެ 12 ވަނަ ދުވަހު އެވެ.\nރައީސް މިރޭ ނޫސްވެރިންނާއި ބައްދަލުުކުރައްވާއިރު، މާލެ ސަރަހައްދުގައި ވަރަށް ބޮޑަށް ދަނީ ކޮވިޑް ފެތުރެމުންނެވެ. އަދި އެ ބަލީގައި ގިނަބަޔަކު ދަނީ ނިޔާވަމުންނެވެ.\nމެއި 25, 2021 17:08\nކޮބާހޭ ފުލޯޓިން ހޮސްޕިޓަލް. ކޮބާހޭ ވީ ވޯސް ސިނާރިއޯ އައް ވީ ތައްޔާރު. ކޮބާހޭ މިނިމަމް ވޭޖް؟؟\nނޫސްވެރިން މިސުވާލު ކޮއްބަލަ ނިކަން\nމެއި 25, 2021 17:31\nތީ ކީ އްކުރަންބާ ނޫސްވެރިންގެ ބަ އްދަލުވުމެ އްހޭ\nކަކުނި ބޯ. ރައްޔިތުން ފެލި ބޭލީމައެއްނޫން ދޯ ރައްޔިތުންނާއި ބައްދަލު ކުރަންވީއަކީ؟ އަމިއްލަޔަށް ފެނިގެން. ކީއްތަވާނީ އެއްރޭ ޕްރެސްއަށް މަބުރޫކުގެ ބަދަލު އަރާ ރައްޔިތުންނަށް އެމީހުން މަރުވެ ނެތިދާއިރުވެސް ސާލިހު އަޅާލާކަން ބުނެލަ ދިނިއްޔާ؟\nމެއި 25, 2021 21:33\nތި ބައްދަލު ވުން ފެއްޓީ މަ ގަބޫލް ކުރެ ވޭނީ!ފަހަރެއްގާ މާދަމަ އައް ބަދަލު ވެދާނެ.... ހެހެ\nމެއި 25, 2021 17:48\nހެޔޮނުވާނެ ޓީވީތަކުން ނުދައްކާތި ތި. ޑަރާމާ ތަކުގަ އެކްޓް ކުރާ މީހުން ރޯހެން މާހެޔޮއެދޭ މީހަކަށް ވާނެކަމަށް ރޯމަންޒަރު ބަލާކަށް ނެތިން . މިއަދު ތަޔަ ނާޤާބިލް ރައީސްމީހާ ވަނީ މި ޤައުމުގެ އެތަށް އާޢިލާ އެއް ރޮއްވާފަ ، ބިކަ ކޮށްފަ ފޫނުބެދޭ ވަރުގެ ގެއްލުން ދީފަ، މިކަންކަމުގެ ޒިންމާ ﷲ އިރަދަ ފުޅާއެކު ކޮންމެސް ދުވަހަކުން ތިމީހާ ނަގަން ޖެހޭނެ. ﷲ ގެ ރަޚުމަތުން،\nމެއި 25, 2021 17:49\nނޫސްވެރިން އެވާހަކަ ގޮވައިގަތީމަދޯ ބައްދަލުކުރަން އެނގެނީވެސް. ހެއްވާދޯ.\nމެއި 25, 2021 17:58\nކޮންއިރަކުންތޯ އިސްތިޢުފާ ދެނީ އަހާލަބަލަ ، ހުރިހާކަމެއް އަތައްގޮވާފަ\nމެއި 25, 2021 18:00\nމީނާއާއި ސުވާލުކޮށް އޮޅުން ފިލުވަންޖެހޭ އެންމެ މުހިންމު އެއްކަމަކީ އައްޑޫގައި އިންޑިޔާގެ ކޮންސިއުލޭޓްއެއް ހުޅުވަން އެތާނގެ ކެބިނެޓުން ނިންމީ ކާކު ހުއްދަދީގެންތޯ ނުވަތަ މިސަރުކާރުން އިންޑިޔާއާއެކު ހެދި އަޑިނޭނގޭ އެއްބަސްވުންތަނުގެތެރޭ ހިމެނޭ ކަމެއްތޯ މިއީ؟ މިރާއްޖޭގައި އިންޑިޔާއިން ކުރަންބޭނުންވާ ކޮންމެ ކަމެއް އެތާނގެ ޕާލަމަންޓުން ފާސްކޮށްގެން ކުރެވޭނަމަ މިރާއްޖޭގެ އަމިއްލަވަންތަކަމާ މިނިވަންކަމާދޭތެރޭ މިހާރު ވަރަށްބޮޑަށް ސުވާލުއުފެދޭ ހިސާބަށް ކަންކަން މިދިޔައީ!! މިއީ ކިހިނެތް ހިނގާ ކަމެއްތޯ އެންމެން ބަލާ އޮޅުންފިލުވާ މިކަން ސާފުކުރަންޖެހޭ!! އެއްގޮތަކަށްވެސް އިންޑިޔާގެ ކޮންސިއުލޭޓެއް އައްޑުގައި އަދި މިރާއްޖޭގެ އެއްވެސް ރަށެއްގައި ގާއިމުކުރާކަށް ނުޖެހޭ އެފުރުސަތު ރައްޔިތުން ދީގެންވެސް ނުވާނެ!! ވަރަށް ކަންބޮޑުވޭ އެބަ މިރާއްޖޭގެ ހާލަތާމެދު!! މިހާރު ޥެރިއަކަށް މިހިރަ މީހާގެ ނާގާބިލްކަމުގެ ބޭނުން އިންޑިޔާއިން އެގެންދަނީ ވަރަށްބޮޑަށް ހިފަމުން!! މިއީ ރައްޔިތުން ފުންކޮށްވިސްނަންވެއްޖެކަމެއް!! މަޑުން ނުތިއްބަވާ!!\nމެއި 25, 2021 18:04\nއޭ އިބޫ ގައުމު އިތުރައް ނުރައްކަލުގެ ތެރެޔަށް ވައްޓާނުލާ މިރޭ އިސްތިއުފާ ދެއްވާ ރައްޔިތުންގެ ހައްޤައްޓަކައިވެސް އިސްތިއުފާ ދެއްވާ މިވަރުން ފުދޭ ވެރިކަމުގައި މިވީ ދުވަސް ތަކުގައި ރައްޔިތުންދިން ހިއްދަތިކަން ހިތަން އަރުވާ ރޮއިފާ އިސްތިއުފާ ދެއްވާ\nމެއި 25, 2021 18:34\nދޮންކަލޯ ދުނިޔޭގަބއެބަހުރިންތަ؟ މަހީކުރީ މަރުވީކަމަށް. ލައްކަ ޒަމާންވެއްޖެ ޚަބަރެއް ހިލަމެއްވެސް ނުވެ. މުސާރަ އެކައުންޓަށް ޖަމަކުރަންދޯ ފިލާއޮތް ދުވަސްތަކަށްވެސް؟\nب ف ب\nނުރޯތި އިނގޭ. ދިވެހިން ތިބީ އެމީހުންގެ މައިންބަފައިންނާއި އާއިލާގެ މެމްބަރުން މިދުނިޔެ ދޫކޮށް ދިއުމުން އެކަމުގެ ހިތާމާގައެވެ. މަނިއްޕުޅު އިހުފަދައިން މިރޭވެސް ރޯންފަށާފިނަމަ އެއީ މިދެންނެވި އާއިލާތަކަށް ބަރުދާސްނުކުރެވަރުގެ ފުންހިތާމައެއް ލިބިގެންދާނެ ކަމަށްވާތީ ކުރިއާލާ މިވާހަކަ ނަންގަތީއެވެ. އުއްމީދު ކުރަނީ އަމަލުފުޅު ކޮންމެ ގޮތަކަށް ބެހެއްޓިއެއް ކަމަކު ބަސްފުޅުން ކޮންމެވެސް ވަރެއްގެ ތަސައްލީއެއް ދިވެހި އުއްމަތައް ދެއްވާނެކަމަށެވެ. ދިވެހިންނަކީ ވަރަށް ބަސްއަހާ ރައްޔިތެއްކަން އެންމެބޮޑަށް މިހާރު އެގިލައްވާނީވެސް ހަމަ މަނިކުފާނަށެވެ. ބައްލަވާ ކޮޑިވާ ގުޅިގެން ބުދަދުވަހުން ފެށިގެން ހަވީރު6ކުން އަނެއް ދުވަހުގެ 8 އާއި ހަމަޔަކަށް ވަނީ ކާފިއު ހިންގާފައެވެ. އަދި ހެދުނު 8 ން ފެށިގެން ހަވީރު4އާއި ހަމަޔަށްވެސް ބޭރުގައި އުޅެވޭނީ ގޭބިސީއަކުން އެކަކަށެވެ. އެކަމަކުވެސް ގްރޭޓާ މާލެ ފުރަބަންދެއް ނޫންކަމަށް މަނިކުފާނު ވިދާޅުވެފައިވާތީ އެއީ ފުރަބަންދެއް ނޫންކަމުގައި މިތިބީ އަމަލުން ރުހިގެންނެވެ.މިހާ ބަސްއަހާ ހެޔޮލަފާ ރައްޔިތެއް މަނިކުފާނަށް ހުވަފެންފުޅެއްގައި ދެކެވަޑައިގަތިންތޯއެވެ.\nމެއި 25, 2021 18:41\nފުލޯޓިން ހޮސްޕިޓަލް ތައް ވީ ކޮން ތާކު ތޯ ؟؟؟\nއެންމެ ވޯސް ސިނާރިއޯ އައަށް ވީ ތައްޔާރީ ތައް ކޮބާތޯ ؟؟؟\nބޭރުގެ ފަރާތުން ކޮވިޑު ކަން ކަމަށް ދިން އެހީތަކަށް ވީ ކިހިނެއްތޯ؟؟؟ ނޫސް ވެރިން ސުވާލް ކޮއްބަލަ\nމެއި 25, 2021 19:01\nރަށުތެރޭން ބަޔަކު ހޯދައިގެން އެހެން ކަމަކާ އުޅެން ފެނޭ\nދިވެހިރައިތުން މިއަދަކު ތިވާހަކަ އަހާކައް ބޭނުމެްނޫން\nދިވެހިރައިތުން އެދެނީ އިސްތިއުފާޔައް\nދިވެހިން ރައިތުން އެދެނީ ރައިތުންގެ ހާލުބަލާ ރައިތުން ނައް އުފާވެރިކަންގެނެސް ޑެނެ ރައީސެއް.. ވަރައްސަލާން ދެން ދޭގެޔަ


Luis Suarez Ge2Goal Aaeku Fahathunarai Barca Molhu Vehjje. - Vaguthu\nޔުއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ރޭ އިޓަލީގެ އިންޓަ މިލާން ކައިރިން މޮޅުވެ ސްޕެއިންގެ ބާސެލޯނާ އިން ތާވަލުގެ ކުރިއަށް ޖެހިލައިިފި އެވެ.\nޗެމްޕިއަންސް ލީގުގައި ރޭ ކޭމްޕް ނޫގައި ކުޅުނު މެޗު ބާސާ އިން ކާމިޔާބުކުރީ 2-1ގެ ނަތީޖާއަކުންނެވެ. މެޗުގައި ފުރަތަމަ ލަނޑު ޖަހައި ލީޑު ނެގީ އިންޓަ އިންނެވެ. އެގޮތުން މި ލަނޑު މެޗުގެ ފަށައިގެން ތިންވަނަ މިނެޓުގައި ކާމިޔާބުކޮށްދިނީ އާޖެންޓީނާގެ ފޯވަޑް ލައުޓަރޯ މާޓިނެޒް އެވެ. ބާސާގެ ޑިފެންސް ލައިން ފޫއަޅުވާލައި އިންޓަގެ ކުޅުންތެރިއަކު މާޓިނެޒް އަށް ދިން ބޯޅަ ހިފައިގެން ކުރިއަށް ގޮސް އޭރިއާ ތެރެއަށް ވަދެ އޭނާ ތިރިތިރިން ފޮނުވާލި ބޯޅަ އަމާޒުވީ ގޯލުގެ ކަނަށެވެ.\nމާޓިނެޒްގެ ލަނޑާއެކު ކޭމްޕްނޫ ހަމަހިމޭންވެގެންދިޔައިރު ރައްދުގައި ބާސާ އިން މެޗު ތެރެއަށް އެނބުރި ވަނުމަށްޓަކައި މަސަތްކަތްކުރަން ފެށިއެވެ. އެގޮތުން ފުރަތަމަ ހާފު މުޅިންހެން ޑޮމިނޭޓްކޮށްގެން ކުޅުނީ ބާސާ އެވެ. ލީގުގައި ވިޔަރެއާލް އާއި ވާދަކުރި މެޗުގައި ފަލަމަސްގަނޑަށް ލިބުނު އަނިޔާއެއްގެ ސަބަބުން ޖެހިގެން އައި މެޗުގައި ނުކުޅެވުނު ކެޕްޓަން ލިއޮނެލް މެސީ މިރޭގެ މެޗުގެ ފުރަތަމަ އެގާރައިގައި ހިމެނުނުއިރު މެސީ ވަނީ ފުރަތަމަ ހާފުގައި އިންޓަގެ ގޯލު ފޫއަޅުވަން ވަރަށް މަސަތްކަތްކޮށްފަ އެވެ. ބާސާ އިން ގިނަ ވަގުތު ބޯޅަ ހިފެހެއްޓި ނަމަވެސް މާ ހުސް ފުރުސަތުތަކެއް އެޓީމަކަށް އުފެއްދޭގޮތެއްނުވި އެވެ. އޭގެ ބަދަލުގައި ކައުންޓާގައި އިންޓަ އިން ދިޔައީ އިރުއިރުކޮޅާ ކޮންމެވެސް ވަރަކަށް ބާސާގެ ޑިފެންސަށް ބާރުބޮޑުކުރަމުންނެވެ،\nމެޗުގައި ތިރީހަކަށް މިނެޓު ކުޅެވުނު ފަހުން އިންޓަގެ ފޯވަޑް އެލެކްސިޒް ސަންޗޭޒް އަށް ބާސާގެ އޭރިއާ ތެރެއިން ލަނޑު ޖަހަން ރަނގަޅު ފުރުސަތެއް ލިބިގެންދިޔަ އެވެ. ނިމިގެންދިޔަ ޓްރާންސްފާ ބާޒާރުގައި މެންޗެސްޓާ ޔުނައިޓެޑުން އިޓަލީ އަށް ބަދަލުވި ސަންޗޭޒް ފޮނުވާލި ބާރު ހަމަލާގެ ހުރަހަކަށްވީ ޑިފެންޑަރު ނެލްސަން ސެމެޑޯ އެވެ. ސަންޗޭޒްގެ ހަމަލާ ސެމެޑޯ ދިފާއުކުރި އިރު ފުރަތަމަ ހާފު ނިމެން ކައިރިވެފައި ވަނިކޮށް މާޓިނެޒް ވަރަށް ހުސްކޮށްހުރެ ބޮލުން ފޮނުވާލި ބޯޅައެއް ކީޕަރު ޓާސްޓެޖަން ވަނީ ހުޝިޔާރުކަމާއެކު މަތަކޮށްފަ އެވެ.\nފުރަތަމަ ހާފު އެއް ލަނޑު ފަހަތުގައި އޮވެ ނިންމާލަން ޖެހުމާއެކު ބާސާ އިން ދެވަނަ ހާފާއި ކުރިމަތިލީ އެޓޭކް އަށް ވިސްނައިގެންނެވެ. ކުރިއަށްވުރެ ބޮޑަށް މެސީ ޓީމުގެ މެދުތެރެއަށް ފައިބައިގެން ހަމަލާތަކެއް އުފެއްދޭތޯ މަސަތްކަތްކުރަމުންދިޔަ އިރު ބާސާ އަށް އުއްމީދު އާވެގެންދިޔައީ 58 ވަނަ މިނެޓުގައި ސުއަރޭޒް ކާމިޔާބުކޮށްދިން ހިތްގައިމު ލަނޑުންނެވެ. އޭރިއާ ބޭރުން ބާސާ ކުޅުންތެރިއަކު ނަގައިދިން ހުރަސް އުރުގުއޭގެ ފޯވަޑް ގޯލުގެ ކަނަށް ފޮނުވާލީ އެއް ޝޮޓުންނެވެ.\nސުއަރޭޒްގެ ލަނޑާއެކު ބާސާ އަށް މެޗުގެ ކޮންޓްރޯލް އަލުން ލިބިގެންދިޔައެވެ. ފުރަތަމަ ހާފެކޭ އެއްގޮތަށް ދެވަނަ ހާފުގައިވެސް ބޮޑަށް ބޯޅަ ޑޮމިނޭޓްކޮށްގެން ކުޅުނީ ބާސާ އެވެ. މެޗުގެ ޓެމްޕޯ އަވަސްކޮށްލުމުގެ ބޭނުމުގައި ބާސާގެ ކޯޗު އެރްނެސްޓޯ ވަލްވާޑޭ ވަނީ ފަހު ކޮޅުގައި އަރްޓޫރޯ ވިޑާލް އާއި އުސްމާން ޑެމްބެލޭ ކުޅެން އަރުވާފަ އެވެ.\nބާސާ އަށް މެޗުން ތިން ޕޮއިންޓް ކަށަވަރުވެގެންދިޔައީ މެސީ ތަނަވަސްކޮށްދިން ފުރުސަތެއްގައި ސުއަރޭޒް އޭނާގެ ދެވަނަ ލަނޑު ޖެހުމުންނެވެ. އިންޓަގެ ކުޅުންތެރިން ކައިރިން ނައްޓާލުމަށްފަހު މެސީ ދިން ބޯޅައާއެކު ދެތިން ފިޔަވަޅު ކުރިއަށް ޖެހިލައި ސުއަރޭޒް ފޮނުވާލި ބޯޅަ ކީޕަރު ގައިގައި ޖެހިފައި ވަނީ ގޯލުގެ ތެރެއަށެވެ. ސުއަރޭޒްގެ ލަނޑަށްވުރެ ކުރިން ފްރާންސްގެ ފޯވަޑް އެންޓޮއިން ގްރީޒްމަން އަށް ވަނީ ބާސާ އަށް ލީޑު ނަގަން ރަނގަޅު ފުރުސަތެއް ލިބި ބޭކާރުވެފަ އެވެ. އެގޮތުން މެސީ ދިން ބޯޅައެއްގައި ގްރީޒްމަން ފޮނުވާލި ބޯޅަ ދިޔައީ ގޯލުގެ އަރިމަތީ ދަނޑި ކައިރިން ބޭރަށެވެ.\nމި ނަތީޖާއާއެކު ބާސާ ވަނީ ދެ މެޗުން ހަަތަރު ޕޮއިންޓް ހޯދައިގެން ގްރޫޕްގެ ދެވަނަ އަށް ޖެހިލާފަ އެވެ. ފައިދާ ލަނޑުގެ ތަފާތުން އެއްވަނައިގައި ބޮރޫޝިއާ ޑޯޓްމައުންޑް އޮތްއިރު އެޓީމުން ވަނީ މިރޭ ގްރޫޕްގެ ފުލުގައި އޮތް ސްލާވިއާ ޕްރާހާ އާއި ދެކޮޅަށް ކުޅެ 2-1ގެ ނަތީޖާއަކުން މެޗު ކާމިޔާބުކޮށްފަ އެވެ. ގްރޫޕްގެ ތިންވަނަ މަގާމުގައި އިންޓަ އޮތީ ދެ މެޗުން އެއް ޕޮއިންޓް ހޯދައިގެންނެވެ.


މާޗް މަހު މީރާއަށް 1.33 ބިލިއަން ރުފިޔާ ބަލައިގަނެފި\nމުސްތަފާ 08 އޭޕްރިލް 2021\nމާރިޗު 2021 ގައި މީރާއަށް 1.33 ބިލިއަން ރުފިޔާ ބަލައިގަނެފައިވާކަމަށް މީރާއިންމައުލޫމާތު ދީފިއެވެ. މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނުއާމްދަނީއަށްވުރެ 19.2% އިތުރު އަދަދެކެވެ. އަދި، މާރިޗު 2021 ގައި ލިބޭނެ ކަމަށް އަންދާޒާކޮށްފައިވާ އަދަދަށްވުރެ 28.4% އިތުރު އަދަދެކެވެ.\nމީރާއިން މައުލޫމާތު ދޭ ގޮތުގައި، މާރިޗު 2020 ގައި ލިބުނު އާމްދަނީ އާ އަޅާބަލާއިރު މާރިޗު 2021 ގައި ލިބިފައިވާ އާމްދަނީ އިތުރުވުމުގެ މައިގަނޑު ސަބަބަކީ ޓޫރިޒަމް ލޭންޑް ރެންޓް އަދި ޓީ.ޖީ.އެސް.ޓީގެ ގޮތުގައި ލިބިފައިވާ އާމްދަނީ އިތުރުވެފައިވުމެވެ. މާރިޗު 2020 ގައި ކޮވިޑް-19 ގެ ސަބަބުން ރާއްޖޭގައި ލޮކްޑައުންކޮށްފައިވާތީ، ޓޫރިޒަމް މިނިސްޓްރީން ވަނީ 2020 ވަނަ އަހަރުގެ ދެ ކުއާޓަރެއްގެ ޓުރިޒަމް ލޭންޑް ރެންޓްދެއްކުމުގެ ސުންގަޑި ފަސްކޮށްދީފައިއެވެ. އެހެންކަމުން، މާރިޗު 2020 ގައި މި ފައިސާ ލިބިފައެއް ނުވެއެވެ. މީގެ އިތުރުން، މާރިޗު 2021 ގައި ޓޫރިޒަމް ދާއިރާގެ ވިޔަފާރި އިތުރުވެފައިވާތީ، މި ދާއިރާއިން ލިބިފައިވާ ޓީ.ޖީ.އެސް.ޓީ އިތުރުވެފައިވާކަމަށް މީރާއިން މައުލޫމާތުދެއެވެ.\nމާރިޗު 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 51.0% ނުވަތަ 676.90 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުންނެވެ. އެއީ %25.3 ނުވަތަ 335.39 މިލިއަން ރުފިޔާއެވެ. މީގެ އިތުރުން، ގްރީން ޓެކްސްގެ ގޮތުގައި 69.96މިލިއަން ރުފިޔާ (5.3%)، އާމްދަނީން ނަގާ ޓެކުހުގެ ގޮތުގައި 69.91 މިލިއަން ރުފިޔާ (5.3%)، އެއަރޕޯޓް ޑިވެލޮޕްމަންޓް ފީ ގެ ގޮތުގައި 32.41 މިލިއަން ރުފިޔާ (2.4%) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 142.99 މިލިއަން ރުފިޔާ (10.8%)ހިމެނެއެވެ.\nމާރިޗު 2021 ގައި ބަލައިގަނެފައިވާ އާމްދަނީގެ ތެރޭގައި 63.73 މިލިއަން އެމެރިކާ ޑޮލަރު ހިމެނެއެވެ.\n1.33 ބިލިއަން ރުފިޔާ ބަލައިގަނެފައިވާކަމަށް މީރާއިންމައުލޫމާތު ދީފިއެވެ. މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނުއާމްދަނީއަށްވުރެ 19.2% އިތުރު އަދަދެކެވެ. އަދި، މާރިޗު 2021 ގައި ލިބޭނެ ކަމަށް އަންދާޒާކޮށްފައިވާ އަދަދަށްވުރެ 28.4% އިތުރު އަދަދެކެވެ.\nއަރުޝީފަށް ނެގީ 08/04/2021 22:36\nއެންމެފަހުން އަޕްޑޭޓްކުރީ 08/04/2021 22:36\nއެންމެ ގިނަ ވަގުުތު ރޯދައަށް ތިބެންޖެހެނީ ކޮން ޤައުމެއްގައި؟\nމުއައްލިމް އިބްރާހިމް 49 މިނެޓު ކުރިން\nއަބްދުﷲ މުއާޒް 1 ގަޑިއިރު ކުރިން


Time ge aharuge shakhusiyyathu gabool nukuri kamah Trump vidhaalhu vejje | Mihaaru\nޓައިމްގެ މިދިޔަ އަހަރުގެ ޝަޚުސިއްޔަތަކަށް ހޮވާފައި ވަނީ ޓްރަމްޕް.\nޓައިމްގެ އަހަރުގެ ޝަޚުސިއްޔަތު ގަބޫލް ނުކުރި ކަމަށް ޓްރަމްޕް ވިދާޅުވެއްޖެ\n25 ނޮވެމްބަރ 2017 - 18:21\nވޮޝިންޓަން (ނޮވެމްބަރު 25) - ޓައިމް މަޖައްލާ އިން ހޮވާ އަހަރުގެ ޝަޚުސިއްޔަތުގެ މަގާމު މި ފަހަރު ގަބޫލް ނުކުރި ކަމަށް ދޭހަވާ ގޮތަށް އެމެރިކާގެ ރައީސް ޑޮނަލްޑް ޓްރަމްޕް ޓްވީޓެއް ކުރައްވައިފި އެވެ.\nނަމަވެސް ޓްރަމްޕް ވިދާޅުވި ބަސްފުޅަށް ޓައިމް އިން ވަނީ ދެކޮޅު ހަދައިފަ އެވެ. ޓްރަމްޕް ވިދާޅުވީ ޓައިމް އިން ގުޅާ އެ މަނިކުފާނަކީ މި އަހަރުގެ ޝަޚުސިއްޔަތަށް "ވެދާނެ" ކަމަށް ބުނެފައިވާ ކަމަށެވެ. އަދި އިންޓަވިއުއަކާއި ފޮޓޯޝޫޓަށް ދިން ދައުވަތު ގަބޫލް ނުކުރި ކަމަށް ވިދާޅުވެފައިވެ އެވެ. ނަމަވެސް ޓައިމް އިން އިން ބުނެފައި ވަނީ އެ މަޖައްލާ އިން އަހަރުގެ ޝަޚުސިއްޔަތު ހޮވާ ގޮތާ ޓްރަމްޕް ވިދާޅުވި ގޮތް ތަފާތު ކަމަށެވެ.\nޓައިމް މަޖައްލާގެ މިދިޔަ އަހަރުގެ ޝަޚުސިއްޔަތަކީ ޓްރަމްޕެވެ. އެމަނިކުފާން މީގެ ކުރިން ވެސް ވަނީ ޓައިމް މަޖައްލާއާ ބެހޭ ގޮތުން ރަނގަޅު ނޫން މައުލޫމާތެއް އާއްމުކޮށްފަ އެވެ. އެ ފަހަރު ޓްރަމްޕް ވިދާޅުވެފައި ވަނީ ޓައިމް މަޖައްލާގެ ބޭރުގަނޑުގައި އެންމެ ގިނައިން ޖަހާފައި ވަނީ އެމަނިކުފާނުގެ ފޮޓޯ ކަމަށެވެ.\nޓައިމް އިން އަހަރުގެ ޝަޚުސިއްޔަތު 1927 ވަނަ އަހަރު ހޮވަން ފެށި ފަހުން އެ މަގާމަށް ހޮވާފައި ވަނީ އެ މީހެއްގެ ސަބަބުން ދުނިޔޭގެ އިވެންޓްތަކަށް އެންމެ ބޮޑު ނުފޫޒެއް ގެނެސްފައިވާ ފަރާތްތަކެވެ. ޓައިމް އިން ބުނީ އަހަރުގެ ޝަޚުސިއްޔަތަށް ހޮވާ ފަރާތް އިއުލާން ކުރުމުގެ ކުރިން އެ ފަރާތަކަށް ގުޅާ އެ މައުލޫމާތު ނުދޭ ކަމަށެވެ. އަހަރުގެ މި އަހަރުގެ ޝަޚުސިއްޔަތު ހާމަކުރާނީ ޑިސެމްބަރު6ވަނަ ދުވަހު އެވެ.\nއަހަރުގެ ޝަޚުސިއްޔަތު ހޮވަން ޓައިމް މަޖައްލާގެ ކިޔުންތެރިންނަށް ވޯޓުލުމުގެ ފުރުސަތު ހުޅުވާލަ އެވެ. އެކަމަކު އެންމެ ފަހުގެ ނިންމުން ނިންމާނީ ޓައިމްގެ އެޑިޓަރުންނެވެ.\nއިތުރު ލިޔުންތައް ޓައިމްގެ އަހަރުގެ ޝަޚްސިއްޔަތު ޑޮނަލްޑް ޓްރަމްޕް


Arsenal Aai Atletico Semi Ah - Vaguthu\nއާސެނަލް އާއި އެތްލެޓިކޯ ސެމީ އަށް\nޔޫރޮޕާ ލީގުގެ ސެމީފައިނަލަށް އާސެނަލް އާއި އެތްލެޓިކޯ މެޑްރިޑް ދަތުރުކޮށްފިއެވެ.\nމުބާރާތުގެ ސެމީ އަށް އާސެނަލް ދަތުރުކުރީ ކުއާޓާފައިނަލްގެ ދެވަނަ ލެގުގައި ރޭ 2-2 އިން ރަޝިޔާގެ ސީއެސްކޭއޭ މޮސްކޯއާ އެއްވަރުކޮށް، ދެ ލެގުގެ އެގްރިގޭޓުން 3-6 އިން ކުރި ހޯދައިގެންނެވެ. މި ދެ ޓީމު ބައްދަލުކުރި ފުރަތަމަ ލެގު 1-4 އިން ކާމިޔާބުކުރީ އާސެނަލް އިންނެވެ.\nރަޝިޔާގައި ރޭ ކުޅުނު މި މެޗުގެ ފުރަތަމަ ގޯލު ކާމިޔާބުކޮށް ލީޑު ނެގީ ސީއެސްކޭ އިންނެވެ. މި ގޯލު މެޗުގެ 39 ވަނަ މިނެޓްގައި އެޓީމަށް ކާމިޔާބުކޮށްދިނީ ޗަލޯވްއެވެ. އަދި ދެވަނަ ހާފްގެ ކުރީކޮޅު ނަބާބަކިން ވަނީ ސީއެސްކޭގެ ދެވަނަ ގޯލު ކާމިޔާބުކޮށްދީ ސެމީގެ އުއްމީދު އެޓީމަށް އާކޮށްދީފައެވެ.\nމި ގޯލާއެކު ސެމީއަށް ދިޔުމަށް ސީއެސްކޭ އަށް ދެން ބޭނުންވެފައި އޮތީ އެންމެ ގޯލެއް ކަމަށްވާއިރު އިތުރު ގޯލެއް ކާމިޔާބުކުރުމަށް އެޓީމުން ދިޔައީ ވަރަށް ބޮޑަށް މަސައްކަތް ކުރަމުންނެވެ. ނަމަވެސް މެޗުގެ 75 ވަނަ މިނެޓްގައި އާސެނަލްގެ ޑެނީ ވެލްބެކް ކާމިޔާބުކުރި ގޯލާއެކު ސެމީއަށް ދިޔުމުގެ އުއްމީދު ސީއެސްކޭ އަށް ވަނީ ބަންދުވެފައެވެ.\nއަދި އާސެނަލްގެ ދެވަނަ ގޯލު މެޗުގެ ފަހުވަގުތުކޮޅު ތެރޭ ކާމިޔާބުކޮށްދިނީ އާރޮން ރަމްސީއެވެ.\nމުބާރާތުގެ ސެމީއަށް އެތްލެޓިކޯ މެޑްރިޑް ދަތުރުކުރީ ރޭ ޕޯޗުގަލްގެ ސްޕޯޓިން ލިސްބަން އަތުން 1-0 އިން ބަލިވެ، ދެ ލެގުގެ އެގްރިގޭޓުން 2-1 އިން ކުރި ހޯދައިގެންނެވެ. މި ދެ ޓީމު ބައްދަލުކުރި ފުރަތަމަ ލެގު 1-2 އިން ކާމިޔާބުކުރީ އެތްލެޓިކޯ އިންނެވެ.\nޕޯޗުގަލްގައި ރޭ ކުޅުނު މި މެޗުގެ ހަމައެކަނި ގޯލު ސްޕޯޓިން އަށް މެޗުގެ 28 ވަނަ މިނެޓްގައި ކާމިޔާބުކޮށްދިނީ މޮންޓޭރޯއެވެ. ނަތީޖާ އެއްވަރުކޮށްލަން މެޗުގެ ފަހުވަގުތުކޮޅު ތެރޭ އެތްލެޓިކޯގެ ގްރިޒްމަން އަށް ވަނީ މުޅިން ހުސް ދެ ފުރުސަތު ލިބި ބޭކާރުވެފައެވެ.\nއެތްލެޓިކޯ އާއި އާސެނަލްގެ އިތުރުން ދެން މުބާރާތުގެ ސެމީ އަށް ދަތުރުކުރީ ފްރާންސްގެ މާސޭ އާއި އޮސްޓްރިއާގެ ރެޑްބުލް ސަލްޒްބާގްއެވެ.\nސެމީފައިނަލްގައި ޓީމުތައް ބައްދަލުކުރާނެ ގޮތް އިނގޭނީ މިއަދު ނަގާ ގުރުއަތުލުމުންނެވެ.\nއަބަމަޔާންގެ މޮޅު ކުޅުމާއެކު އާސެނަލްއިން ނަތީޖާ އަނބުރާލައިފި\nޖިރޫގެ ހެޓްރިކާއެކު ޗެލްސީން ކުއާޓާއަށް


Resort Ehge Gothugai Jabir Tharahgee Kuraa Vatavarrehaa Vihkaalanee - Vaguthu\nވަޓަވައްރެހާ ރިސޯޓް - ފޮޓޯ: ފޭސްބުކް/ޖޭމްސް އިންލޭންޑް\nޑީއާރުޕީގެ ލީޑަރު އަދި ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު، އަބްދުﷲ ޖާބިރުގެ ޔޮޓް ޓުއާސް ކުންފުނިން، ރިސޯޓެއްގެ ގޮތުގައި ތަރައްޤީކުރަމުން އަންނަ ގދ. ވަޓަވައްރެހާ ވިއްކާލަން ނިންމައިފިއެވެ.\nވަޓަވައްރެހާއަކީ ނުވަ ކެޓެގަރީއެއް ހިމެނޭހެން ޖުމަލް 300 ކޮޓަރިއާއި ތިން ރެސްޓޯރެންޓާއި ހަތަރު ބާރ ހުންނަ ގޮތަށް ތަރައްޤީކުރާ ރިސޯޓެކެވެ. މި ރިސޯޓުގައި ވޯޓާ ސްޕޯޓްސް ސެންޓަރާއި ސްޕާއެއްވެސް ތަރައްޤީ ކުރުމަށް ނިންމާފައި ވެއެވެ.\nމީގެ 13 އަހަރުކުރިން ތަރައްޤީކުރަން ފަށާފައިވާ ވަޓަވައްރެހާ ރިސޯޓު ވިއްކާލުމަށް ޔޮޓް ޓުއާސް އިން ނިންމާފައިވާއިރު، އެ ރިސޯޓުގެ 60 އިންސައްތަ މަސައްކަތް މިހާރު ވަނީ ނިމިފައެވެ. އެ ރިސޯޓަށް މިހާރު ވަނީ ރާޅުވެލި ކްލަބް ރިސޯޓުގެ ނަމުން ނަންދީފައެވެ.\nމި ރިސޯޓު ގަންނަން ޝަޢުޤުވެރިވާ ފަރާތްތަކުން ޕްރޮޕޯސަލް ހުށަހެޅުމުގެ ފުރުސަތު މިހާރު ވަނީ ހުޅުވާލާފައެވެ.\nޖާބިރުގެ ޔޮޓް ޓުއާސް އިން މީގެ ކުރިންވެސް ތަރައްޤީ ކުރުމަށްފަހު ރިސޯޓުތައް ވިއްކާފައި ވެއެވެ. ޖާބިރު ވިދާޅުވެފައިވާ ގޮތުގައި މިގޮތަށް ރިސޯޓުތައް ތަރައްޤީ ކުރުމަށްފަހު ވިއްކުމަކީ ބޮޑު އާމްދަނީއެއް ލިބޭ، ޓޫރިޒަމްގެ ރަނގަޅު ވިޔަފާރިއެއް ކަމަށެވެ.\nޑިސެމްބަރު 26, 2019 14:53\nތި ރިސޯޓް ގަންނާނީ މައުމޫނު ނޫންބާ\nޑިސެމްބަރު 26, 2019 16:20\nFirst he have to settle the tax.


Aslu May Day akee kobaa?\nމޭ ޑޭ ގެ އަސްލަކީ ކޮބާ؟\nމި ރާއްޖޭގައި މޭ ޑޭ އަކަށް އެންމެ ފުރަތަމަ ފުރުސަތު ދެއްވައި ރަސްމީ ބަންދު ދުވަހެއްގެ ގޮތުގައި މި ދުވަސް ފާހަގަކުރެއްވީ ކުރީގެ ރައީސް އަދި މިއަދު މޭ ޑޭގެ ނަމުގައި ބާއްވާ ބޮޑު ސިޔާސީ އެއްވުމުގެ ފަހަތުގައި އޮތް އިދިކޮޅު މައި ޕާޓީ އެމްޑީޕީގެ ރައީސް މުހައްމަދު ނަޝީދު އެވެ.\nނަޝީދު 2011 ވަނަ އަހަރު މި ދުވަސް ރަސްމީ ބަންދު ދުވަހެއްގެ ގޮތުގައި ކަނޑައަޅުއްވައި ފާހަގަކުރެއްވީ މަސައްކަތްތެރިންގެ ހައްގުތައް މި ރާއްޖޭގައި ހިމާޔަތްކޮށް ދިނުމަށް ސަރުކާރު އަބަދުވެސް ތައްޔާރަށް އޮންނާނެ ކަމުގެ ޔަގީންކަން ދެއްވުމުގެ ގޮތުންނެވެ.\nމިއީ ނަޝީދު އާއި އެ ބޭފުޅާގެ ސިޔާސީ ޕާޓީ އިން ދިވެހިންނަށް މޭ ޑޭ ތައާރަފްކޮށް ކުރިން އެ ދުވަސް ފާހަގަކުރި ގޮތެވެ. ނަމަވެސް މޭ ޑޭ ގެ ނަމުގައި އެ ބޭފުޅާގެ ގިނަ އަދަދެއްގެ ސަޕޯޓަރުންނާއި އެމީހުންނާ ގުޅިފައިވާ އިދިކޮޅު އެހެން ސިޔާސީ ޕާޓީތަކުން މޭ ޑޭގެ ނަމުގައި މާލެ "ހިސޯރުކުރަން" ނުކުންނައިރު މި އެއްވުމުގައި ޖެހިފައި ވަނީ މުޅިން އެހެން ކުލައެކެވެ.\nސަރުކާރެއް ވައްޓާލަން ކެތްމަދުވެފައި އޮތް ސިޔާސީ ބައިގަނޑެއްގެ ކުލަ އެވެ.\nއެހެންވީމަ، އަސްލު މޭ ޑޭ އަކީ ކޮބައި ހެއްޔެވެ؟ އަދި ދުނިޔޭގެ އެކި ކަންކޮޅުތަކުގައި މިއަދު ކުރިއަށް ގެންދާ މުޒާހަރާތަކާ މާލޭގައި ކުރިއަށް ގެންދާ މުޒާހަރާއާ ތަފާތުވާ ސަބަބުތަކަކީ ކޮބައިތޯ އެވެ؟\nވަޒީފާ އަދާކުރަން ޖެހޭ ރަސްމީ ގަޑިއަކީ އަށް ގަޑިއިރު ކަމުގައި މިހާރުގެ ގާނޫނާއި ގަވާއިދުތަކުގައި އޮތް ނަމަވެސް ކުރިން މިކަން އޮތީ މިހެންނެއް ނޫނެވެ. އަށް ގަޑިއިރު މަސައްކަތްކުރުމަށް ފަހު ދެން އޮންނަ އަށް ގަޑިއިރު ވަރުބަލި ފިލުވުމަކަށް ނުލިބެ އެވެ.\nއޭރު އޮންނަ ގޮތުން އާންމު މީހާ އަށް ޖެހެނީ 10 ގަޑިއިރު ވަންދެން ވެސް ރަސްމީ ވަޒީފާގައި އުޅޭށެވެ. އަދި 12 ގަޑިއިރު ވިޔަސް ނުވަތަ 14 ގަޑިއިރު ވެގެންދާއިރު ވެސް ވަޒީފާގައި ތާށިވެފައި ތިބި އެތައް ބަޔަކު ތިއްބެވެ.\nމިއަދު ދުނިޔޭގެ އެކި ކަންކޮޅުތަކުގައި ފާހަގަކުރާ "މޭ ޑޭ" އެއް އުފަން ވުމުގެ އަސްލު ގުޅިފައި ވަނީ މި ދެންނެވި ގޮތަށް ވަޒީފާ އަދާކުރަން ޖެހޭ ރަސްމީ ގަޑިއާ މެދު މަސައްކަތްތެރިންގެ މެދުގައި އުފެދުނު ހިޔާލު ތަފާތުވުމެއްގެ ތެރެއިންނެވެ. ނަމަވެސް 1880ގެ އަހަރުތަކުގައި ދުނިޔެ ގަބޫލުކުރި ސިޔާސަތާއި ވިސްނުމުގެ ތެރެއިން މަސައްކަތްތެރިންނަށް އަށް ގަޑިއިރުގެ ވަޒީފާއެއް ދީފައި ދެން އޮތް އަށް ގަޑިއިރު، އެމީހުން އަރާމުކުރާ ވަގުތުތަކެއްގެ ގޮތުގައި ކަނޑައެޅުން ވެގެން ދިޔައީ ވަރަށް ވެސް ދަތި އުނދަގޫ ކަމަކަށެވެ.\nގާނޫނީ މަގުތަކުން ކުރި ދަތުރު ބަންދުވުމުން މަސައްކަތްތެރިން އެ މަގު ދޫކޮށް މަގުތަކަށް ނުކުމެ ހަޅުތާލުކުރާ ހިސާބަށް މައްސަލަ ހޫނުވީ އެހެންވެ އެވެ.\nނަމަވެސް މަގުތަކަށް ނުކުމެގެން ވެސް މަސައްކަތްތެރިންނަށް އެމީހުންގެ ހައްގުތައް ލިބޭ ގޮތެއް ނުވި އެވެ. މަސައްކަތްތެރިން އެމީހުންގެ ހައްގުތައް ހޯދުމަށް ފެށި މު މުޒާހަރާތަކުގެ މައި ރަށަކީ އެމެރިކާގެ ޝިކާގޯ އެވެ.\nވިޔަފާރިވެރިންގެ އެއްބާރުލުމާ އެކު މަގުތަކަށް ނުކުތް ގިނަ އަދަދެއްގެ ބަޔަކު މައިތިރިކުރަން ޖެހުނީ ފުލުހުން ނެރެ އެމީހުންނާ ދެކޮޅަށް ބާރުގެ ބޭނުންކޮށްގެންނެވެ. ކުރިމަތިލުންތަކުގައި ފުލުހުން ބާރުގެ ބޭނުންކޮށް ބަޑި ޖަހައި ހަތަރު މީހަކު މަރާލި އެވެ.\nއެ ހިސާބުން މަސައްކަތްތެރިންގެ ހަޅުތާލު އިތުރަށް ހޫނުވެ ވަރުގަދަވީ އެވެ. ހަތިޔާރު އެޅި މީހުން މުޒާހަރާގެ ބައިވެރިންނާ ގުޅި ފުލުހުންނަށް ބޮމުގެ ހަމަލާއެއް ދީ ގިނަ އަދަދެއްގެ ފުލުހުންތަކެއް ޒަޚަމްކޮށްލީ އެމީހުންގެ ދެ ވަނަ ބޮޑު ހަޅުތާލަށް ތައްޔާރުވަމުން ދަނިކޮށް އެކަން ހުއްޓުވުމަށް ފުލުހުން ވަދެގަތުމުންނެވެ.\nދެން ފެނިގެން ދިޔައީ މަސައްކަތްތެރިންގެ ބާރު ނައްތާލުމަށް ފުލުހުން ފެށި ނިކަން ވަރުގަދަ ހަރަކާތެކެވެ. އެ ހަރަކާތުގައި މަސައްކަތްތެރިންގެ ޕާޓީތަކުގެ ވެރިން ހައްޔަރުކޮށް އެމީހުންގެ މައްޗަށް މަރުގެ ހުކުމް ވެސް އިއްވި އެވެ.\nމަސައްކަތްތެރިންގެ ނަމުގައި ދުނިޔޭގައި ކޮންމެ އަހަރަކު މިހާރު ފާހަގަކުރާ "އެކެއް މެއި" ނުވަތަ "މޭ ޑޭ" ގެ އަސްލު ފެށުމަކީ މިއީ އެވެ.


New Zealandge Council Inthihaabah Dhivessaku Vaadha Kuravvanee - Vaguthu\nނިއުޒިލެންޑްގެ ކައުންސިލް އިންތިހާބަށް ދިވެއްސަކު ވާދަކުރައްވަނީ\nނިއުޒިލޭންޑްގެ ކައުންސިލް އިންތިހާބަށް އަމިއްލަ ގޮތުން ދިވެއްސަކު ވާދަކުރުމަށް ނިންމައިފިއެވެ.\nނިއުޒީލެންޑުގެ ސިޓީއެއް ކަމަށްވާ ހަޓްސިޓީގެ ކައުންސިލް އިންތިހާބުގައި ވާދަކުރުމަށް ނިންމާފައިވާ ދިވެއްސަކީ ޝާޒްލީ ރަޝީދެވެ. އޭނާއަކީ އެ ސިޓީގައި ދިރިއުޅެމުން އަންނަ މީހެކެވެ. އޭނާ އަންނަނީ ހަޓްސިޓީގައި އަމިއްލަ ވިޔަފާރި އެއްވެސް ހިންގަމުންނެވެ.\nޝާޒްލީ ބުނީ، ހަޓްސިޓީ އަކީ އާއިލާއެއް ބިނާކުރުމަށާއި، ވިޔަފާރީއެއް ފެށުމަށްވެސް ރަނގަޅު ސިޓީއެއް ކަމަށާއި، މިހާރަށް ވުރެ ރަނގަޅަށް އެ ސިޓީގައި ކަންކަން ކުރެވިގެންދާނެ ކަމަށް އޭނާ ގަބޫލުކުރާ ކަމަށެވެ.\nއެގޮތުން އޭނާގެ އަމާޒަކަށް ވާނީ ހަޓް ސިޓީއަކީ އިތުރު ވިޔަފާރިތަކަަށާއި، އިންވެސްޓްމަންޓްތަކަށާއި، އަދި ވަޒީފާގެ ފުރުސަތުތަކަށްވެސް ޖާގަ އޮތް ސިޓީއަކަށް ހެދުމަށް ކަމަށެވެ.\nANNOUNCEMENTI am really excited to announce I am standing for Hutt City Council, City wide Councillor.I love the...\nPosted by Shazly Rasheed on Thursday, August 15, 2019\n"އަހަރެން ބޭނުންވަނީ އެ ސީޓީއަކީ ރައްކާތެރި، އަމާން ސިޓީއަކަށް ހަދަން، އަދި މިއީ އާއިލާއެއް ބިނާކުރުމަށާއި ވިޔަފާރިތަަކަށް އެންމެ ރަނގަޅު ސިޓީގެ ގޮތުގައި އެ ސިޓީ ހަދަން". އޭނާ ބުންޏެެވެ.\nނިއުޒިލޭންޑްގެ ލޯކަލް އިންތިހާބު އޮންނާނީ ކޮންމެ ތިން އަހަރަކު އެއް އަހަރުއެވެ. ނިއުޒިލޭންޑްގެ ލޯކަލް އިންތިހާބު މިއަހަރު އޮންނާނީ އޮކްޓޯބަރު 12 ވަނަ ދުވަހުއެވެ.\nއޮގަސްޓް 16, 2019 21:38\nޝާޒްލީ ހޮވަން މަސައްކަތް ފަށާފިން\nއޮގަސްޓް 16, 2019 22:28\nތަމެން މަހަށް ދޭބަލަ ދެން މަހަށް މަހަށް މަހަށް ދޭބަލަ...\nއޮގަސްޓް 16, 2019 22:05\nކަމަނާގެ މަސައްކަތްޕުޅާއި ވިއަފާރިއަށާއި ލޯކަލް\nކައުންސިލް އިންތިޚާބުގައިވެސް ކާމިޔާބީ އަށް\nއެދެމެވެ ދިވެހިރާއްޖެއަށާއި ދިވެހިންނަށް ފާގަތިކަން މިންވަރުކުރައްވާށި\nއޮގަސްޓް 16, 2019 22:10\nމަމެންނަށް ރަނގަޅީ ތަމެން ނަށް ފުލުން އެއްވަނަ ލިބިއްޖެ ނަމައޭ ސަބަބަކީ މަމެން ގަބޫލެއް ނުކުރަމޭ ތަމެން ތިޔާއި ދިވެހިން ކަމަށް ގެޓިންގް ހާރޓް ލޫޒް ކޮންޓްރޯލް ދޯ...\nދިވެހިން ދިރިއުޅެމުންދާ ބޭރުގައުމުތަކުގައި ދިވެހިން ވިޔަފާރި ކުރޭ! ޢެއީ މައްސަލެޔެއްނޫން.\nއޮގަސްޓް 16, 2019 22:24\nމީހުން ކިޔާ ދިވެހިންނޭ އެހެން ގައުމުތައް ހަލާކުކުރަނީ. މިކަން ވެދާނެބާ ނިއުޒިލެންޑުގެ ހަލާކުގެ ފެށުމަށް.\nއޮގަސްޓް 16, 2019 23:06\nމި މުސްލިމެއްހޭ؟ ބުރުގާ އަޅަން ނުޖެހޭ ހައްދުފަހަނަ އެޅި މިސްލިމުން ކިޔަނީ މި ބައިގަނޑު ހިމެނޭ ގޮތަށް\nމިކޮން ރަށަކު މަންޖެއެއްތަ.\nއޮގަސްޓް 17, 2019 11:16\nތީނަގެ މަންމަޔަކީ ކިލެގެ މީދޫ މީހެއް ބައްޕަޔަށް ކިޔަނީ ރަޝާދު ގެ ހުންނަނީ ޖަމާލުއްދީނު ސުކޫލު ކައިރީގައި ތީ އަމީނިއްޔާ އިން ކިޔެވި ދުވަސް ވަރު ލަވަމުބާރާތުގަ ބައިވެރިވި އަމީނިއްޔާގެ މުސްކުޅި ދަރިވަރެއް\nހާދަ ނަލައޭ ދޯ.. އެންމެ ނުރައެއްވެސްނެތް\nއޮގަސްޓް 16, 2019 23:52\nކަމަނާޔަށް ކާމިޔާބީ އަށް އެދެން!\nމީހަކަށް ނިއުމަތެއް ލިބިދާނެކަމަށް ހަސަދަލުމަކީ ދިވެހިންގެ ވައްތަރު!\nއަދިވެސް އެނުބާކަން މިގައުމުން ފިލާނުދޭ!\nއެހެން މީހުންނަށް ހެވެއް ލިބުމަށް ނޭދެނީ ކީއްވެ؟\nއޭނަޔަށް އެނިއުމަތް ލިބުނީމަ ތިބާ އަށް އެކަމުން ކޮންއެއްޗެއް މަދުވާތީބާ! ތިހަސަދަ ލީ!\nއޭނަޔަށް އެނިއުމަތް ލިބޭތޯ ދުއާ ކޮއްފިނަމަ މާދަމާ އެއަށްވުރެ މާ ރަނގަޅު ނިއުމަތެއް ތިބާޔަށް ލިބިދާާނެ!\nއޮގަސްޓް 17, 2019 00:07\nދިވެހި ރާއްޖެ އައް އުފަންވެ ، ރާއްޖެ އިންކިޔާފަ ހުރިހާ މޮޅެއް ބޭރު ގައުމަކައް ، ކަޑަދޯ\nއޮގަސްޓް 17, 2019 02:19\nމީނާގެ ކިބައިގައި ދިވެހި ސިފައެއް ނުފެނޭ.. އަދި މީނާ ބޭރުގައުމެއްގެ ކައުންސިލަރަކައް ވީމަ އެކަމުން ދިވެހުރާއްޖެޔައް ކޮބާތަ މަންފާއެއް. އެހެރީ މިހާރުވެސް ރާއްޖެ ދޫކޮއްގޮސް ފަރަންޖީއަކައް ވެގަނެގެން. ރާއްޖޭގައި އެބައުޅޭ ތިގޮތައް ބޭރައްގޮސް އުޅެވިދާނެ އެތަކެއް ބަޔަކު ރާއްޖެ ދޫކޮއްނުގޮސް މިތަނުގެ ހުރިހާ ބުރައަކާއި އެކުވެސް ގައުމައް ޚިދުމަތް ކުރަން. އެމީހުން ތި އަންހެނާ އައްވުރެ މާ އަގުބޮޑުވެފަ އަހަރެމެންގެ ނަޒަރުގައި މާ އަގުއެބަހުރި.\nމަވޯޓާ ޝާޒްލީ އަށް\nއޮގަސްޓް 19, 2019 08:40\nނިއުޒިލޭންޑް ޖަޒީރާ އަކަށް ބަދަލުކުރުމަށް ހުރިހާ އެންމެން ޝާޒްލީއަށް ވޯޓް ދެއްވާ


ފަތުރުވެރިންނަށް ޕުކެޓް ހުޅުވާލުން އަނެެއްކާ ވެސް ފަސްކޮށްފި – DhiDaily\nފަތުރުވެރިންނަށް ޕުކެޓް ހުޅުވާލުން އަނެެއްކާ ވެސް ފަސްކޮށްފި\nތައިލެންޑުގެ ޕުކެޓް ފަތުރުވެރިންނަށް ހުޅުވާލުން ފަސްކުރުމަށް ނިންމައިފިއެވެ.\nޕުކެޓް ފަތުރުވެރިންނަށް އަންނަމަހު ހުޅުވާލުމަށް ކުރިން ނިންމާފައި އޮތް ނަމަވެސް ފަތުރުވެރިންނަށް ޕުކެޓް ހުޅުވާލުން ފަސްކުރަން ތައިލެންޑުގެ ސަރުކާރުން ނިންމީ 100 ދުވަހަށްފަހު ތައިލެންޑުން އަނެއްކާވެސް ކޯވިޑް ބަލި ފެނުމާ ގުޅިގެނެވެ.\nތައިލެންޑުގެ ހެލްތު މިނިސްޓަރ ވިދާޅުވީ ފަތުރުވެރިންނަށް ޕުކެޓް ހުޅުވާލުމަށް ސަރުކާރުން އޮތީ ތައްޔާރުވެފައިކަމަށެވެ. ނަމަވެސް ފަތުރުވެރިން އައުމަށް ހުއްދަ ދިނުމުން ކޯވިޑް އަނެއްކާ ފެތުރުމުގެ ބިރު އޮތްކަމަށެވެ.\nތައިލެންޑުގެ ޓުއަރިޒަމް އޮތޯރިޓީގެ ގަވަރުނަރު ވިދާޅުވީ ”ޕުކެޓް މޮޑެލް“ގެ ނަމުގައި އަލުން ފަތުރުވެރިކަން ފަށަން ތާވަލްކޮށްފައި އޮތް ތާރީހުގައި އެކަން ފެށޭނެކަމަށް މިހާރު ޤަބޫލުނުކުރާކަމަށެވެ. އަދި ވަރަށް އަވަހަށް މިކަމުގައި އަމަލުކުރާނެ ގޮތެއް ނިންމާނެކަމަށް އޭނާ ވިދާޅުވި ހަމަކުރިއެވެ.\nޕުކެޓް މޮޑެލްގެ ނަމުގައި ފަތުރުވެރިކަން އަލުން ފަށަން ތައިލެންޑުން ތައްޔާރުކުރި ގައިޑްލައިންގެ ދަށުން ފުރަތަމަ ޕުކެޓްއަށް ޒިޔާރަތްކުރުމަށް ހަމަޖެހިފައި އޮތީ އޮސްޓްރޭލިއާއި ނިއުޒިލެންޑުގެ 200 ފަތުރުވެރިންނެވެ.\nއެމީހުން ޕުކެޓްއަށް އައުމުގެ ކުރިން ކޯވިޑްއަށް ޓެސްޓްކުރާ އިރު ޕުކެޓްގައި ޚާއްސަކުރެވިފައިވާ ތަންތަނުގައި 14 ދުވަހުގެ ކަރަންޓީން މުއްދަތެއް ފުރިހަމަކުރަން ޖެހެއެވެ.\nތައިލެންޑުގެ ބޯޑަރު އާލުން ހުޅުވާލާއި ފަތުރުވެރިން އަންނާނެ ދުވަހަކަށް ފަތުރުވެރި ސިނާއަތުގައި ހަރަކާތްތެރިވާ ފަރާތްތަކުން އިންތިޒާރު ކުރެއެވެ.


ޗައިނާ އާއި ގުޅުން ބަދަހިކުރުމަށް މަތީ ފެންވަރުގައި މަޝްވަރާތައް ފަށަނީ – DhiDaily\nޗައިނާ އާއި ގުޅުން ބަދަހިކުރުމަށް މަތީ ފެންވަރުގައި މަޝްވަރާތައް ފަށަނީ\nރާއްޖެ އާއި ޗައިނާގެ ގުޅުން ބަދަހިކޮށް، އިޤްތިސާދު ކުރިއެރުވުމާއި ގުޅޭގޮތުން މަތީ ފެންވަރުގައި މަޝްވަރާ ކުރުމަށް މާދަމާ ދެޤައުމުގެ ބައްދަލުވުމެއް ބާއްވާ ގޮތަށް ހަމަޖެހިއްޖެ އެވެ.\nމި ބައްދަލުވުމުގައި ރާއްޖޭގެ ފަރާތުން އެންމެ އިސްކޮށް ބައިވެރިވެ ވަޑައިގަންނަވާނީ ފޮރިން މިނިސްޓްރީގެ އެޑިޝަނަލް ސެކްރެޓަރީ އަހްމަދު ޝިނާނެވެ. ޝިނާން އާއި އެކު މި ބައްދަލުވުމުގައި ޓޫރިޒަމް މިނިސްޓްރީ އާއި ހެލްތު ޕްރޮޓެކްޝަން އޭޖެންސީ އަދި ސިވިލް އޭވިއޭޝަންގެ ފަރާތުން ވެސް ބައިވެރިވާނެއެވެ.\nމާދަމާގެ ބައްދަލުވުމާއި ގުޅިގެން ސަރުކާރުން ވަނީ، ދެޤައުމުގެ ގުޅުން ބަދަހިކޮށް އިތުރު ކުރިއެރުންތަކަށް އަމާޒުކޮށް ޗައިނާއިން މިފަދަ މަޝްވަރާތަކެއް ކުރުމަށް އިސްނަގާފައިވާތީ އެކަން ފާހަގަކޮށް މަރުޙަބާ ދަންނަވާފައެވެ. މި މަޝްވަރާ ބައްދަލުވުމާއި ގުޅިގެން ފޮރިން މިނިސްޓަރ އަބްދުﷲ ޝާހިދު ވިދާޅުވީ، ޗައިނާ އާއި ރާއްޖެއާއި ދެމެދު އޮތީ ތާރީޚީ ބިންގަލެއްގެ މައްޗަށް ބިނާވެފައިވާ ބަދަހި ގުޅުމެއް ކަމަށެވެ.\nކޮވިޑް-19 ފެތުރުން ކޮންރޯލްކުރުމަށް އެޅި ފިޔަވަޅެއްގެ ގޮތުގައި ރާއްޖޭގެ ބޯޑަރު ބަންދުކޮށްފައި އޮންނަތާ ތިން މަހެއްހާ ދުވަސް ފަހުން ބޯޑަރު އަލުން ހުޅުވާލީ އިއްޔެއެވެ.


Majileehah vaadha kurumaa medhu Nasheed aa Moosa adhi gotheh nuninmaa | Mihaaru\nމަޖިލީހުގެ ނައިބު ރައީސް ރީކޯ މޫސާ މަނިކާއި (ކ) ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު.\nމަޖިލީހަށް ވާދަކުރުމާ މެދު ނަޝީދާއި މޫސަ އަދި ގޮތެއް ނުނިންމަވާ\n09 ޑިސެމްބަރ 2018 - 14:22 13 comments\nމާޗު މަހު ފަހުކޮޅު އޮންނަ މަޖިލީހުގެ އިންތިޚާބުގައި ޕީޕީއެމްގެ ޓިކެޓްގައި ވާދަކުރުމަށް 40 އަށްވުރެ ގިނަ މީހުންނަށް އެ ޕާޓީން ވަނީ ޓިކެޓު ދީފަ އެވެ. އަދި ޕީޕީއެމްގެ މަޖިލިސް މެމްބަރުންގެ ގޮތުގައި މިހާރު ތިއްބެވި މޫސަ އާއި ނަޝީދު ފިޔަވައި ހުރިހާ ބޭފުޅުންނަށް ވެސް ވަނީ ޓިކެޓު ދީފަ އެވެ.\nމީގެއިތުރުން، ކުރީގެ ސަރުކާރުގެ ދެ މިނިސްޓަރުން ކަމަށްވާ ހައުސިން މިނިސްޓަރު ޑރ. މުހައްމަދު މުއިޒް އާއި ޑިފެންސް މިނިސްޓަރު އާދަމް ޝަރީފަށް އަދި ޓިކެޓް ހަވާލުކޮށްފައެއް ނުވެ އެވެ.\nނަޝީދު "މިހާރު" އަށް ވިދާޅުވީ މަޖިލީހުގެ އިންތިޚާބުގައި ކުރިމަތިލައްވާނެކަން ނުވަތަ ނޫންކަން ވެސް ނިންމަވާފައި ނުވާ ކަމަށެވެ. ނަޝީދަށް ޕީޕީއެމްގެ ޓިކެޓު ނުދިން މައްސަލައިގައި އެކަމާ ސުވާލު ކުރަން ވާނީ އެ ޕާޓީގެ އިސް ބޭފުޅުންނާ ކަމަށް އޭނާ ވިދާޅުވި އެވެ.\nއެކަމާ އޭނާ އިތުރަށް އެއްވެސް ވާހަކައެއް ވިދާޅެއް ނުވެ އެވެ.\nސްވިޓްޒަލޭންޑްގެ ޖެނީވާގައި ހުންނަވައި، ރީކޯ މޫސަ ވިދާޅުވީ އޭނާ އަށް ޕީޕީއެމްގެ ޓިކެޓު ނުދިން މައްސަލަ، މާލެ ވަޑައިގެން އެ ޕާޓީގެ އިސް ބޭފުޅުން އަރިހުން ސާފު ކުރައްވާނެ ކަމަށެވެ. އަދި މަޖިލީހަށް ވާދަކުރައްވާނެ ދާއިރާއަކާ ގުޅޭ ގޮތުން ގޮތެއް ނުނިންމަވާ ކަމަށް މޫސަ ވެސް ވިދާޅުވި އެވެ.\nވޭތުވެދިޔަ ދެ ޓާމް ފުރުއްވި މޫސަ އާއި ނަޝީދަށް ޓިކެޓް ނުދީ އޮތް މައްސަލައިގައި ޕީޕީއެމްގެ ސެކްރެޓަރީ ޖެނެރަލް މުހައްމަދު ހުސެއިން ޝަރީފް (މުންދު) އަށް ތަކުރާރުކޮށް، ގުޅުމުން ވެސް ޖަވާބެއް ނުދެއްވަ އެވެ.\nއާބާދީ އަށް އައި ބަދަލާ އެކު މޫސަ ތަމްސީލް ކުރައްވާ، ހުޅުހެންވޭރު ދާއިރާ އުވާލައި، ހުޅުމާލެ ދާއިރާގެ ނަމުގައި އިލެކްޝަންސް ކޮމިޝަން (އީސީ) އިން ވަނީ އާ ދާއިރާއެއް އުފައްދައިފަ އެވެ.\nނަޝީދާއި މޫސަ އަކީ މަޖިލީހުގައި ހިމެނިވަޑައިގަންނަވާ މެމްބަރުންގެ ތެރެއިން އެންމެ ތަޖުރިބާކާރު ދެ މެމްބަރުންނެވެ. ނޫސްވެރިކަމުގެ މިނިވަންކަމަށް ގިނަ މަސައްކަތްތަކެއް ކުރެއްވި ނަޝީދަކީ މިހާރު އަމަލުކުރަމުން އަންނަ ގާނޫނުއަސާސީ ޑްރާފްޓް ކުރުމުގައި އިސް ދައުރެއް އަދާކުރެއްވި ބޭފުޅެކެވެ.\nއިތުރު ލިޔުންތައް ރައްޔިތުންގެ މަޖިލިސް މެމްބަރު މުހައްމަދު ނަޝީދު މެމްބަރު މޫސާ މަނިކު (ރީކޯ) މަޖިލީހުގެ މެމްބަރުން ޕީޕީއެމް ރައްޔިތުންގެ މަޖިލީހުގެ އިންތިޚާބު 2019


ގޭމް ސިސްޓަމް: 4-1-4-1\nފުޓްބޯޅައިގެ ވާހަކަ ދައްކާނަމަ ނުވަތަ ވޯލްޑްކަޕުގެ ވާހަކަ ދައްކާނަމަ، ބްރެޒިލްގެ ވާހަކަ އެ ދެމެދަށް އަންނާނެ އެވެ. މިހާތަނަށް ބޭއްވި ހުރިހާ ވޯލްޑްކަޕެއްގައިވެސް މުބާރާތުގެ ފެވަރިޓެއްގެ ގޮތުގައި ބްރެޒިލް ހިމަނަނީ ސަބަބުތަކެއް ނެތިއެއް ނޫނެވެ. އެ ޓީމުން ވަނީ 1958، 1962، 1970، 1994 އަދި 2002 ވަނަ އަހަރު ވޯލްޑްކަޕު ކާމިޔާބު ކޮށްފަ އެވެ. މުބާރާތުގެ ތާރީހްގައި އެންމެ ކާމިޔާބު ޓީމެވެ. ނަމަވެސް އަމިއްލަ ގައުމުގައި އެންމެ ފަހުން ބޭއްވި މުބާރާތުގެ ސެމީ ފައިނަލުން ބްރެޒިލް ކެޓީ ޗެމްޕިއަން ޖަރުމަން އަތުން ލަދުވެތި ގޮތަކަށެވެ. ވަރުގަދަ ބްރެޒިލް ކޮޅަށް ޖަރުމަނުން ހަތް ލަނޑު ވައްދާލި އެވެ.\nމިފަހަރުގެ ވޯލްޑްކަޕަށް އެންމެ ފުރަތަމަ ކޮލިފައިވި ގައުމަކީ ބްރެޒިލް އެވެ. ދެކުނު އެމެރިކާ ސަރަހައްދުގެ އެއް ވަނައިގައި އެ ޓީމުން 41 ޕޮއިންޓް ހޯދި އެވެ. ދެ ވަނައިގައި ނިންމާލި އުރުގުއޭގެ މައްޗަށް 10 ޕޮއިންޓްގެ ބޮޑު ފަރަގެއް ހޯދި އެވެ. އެ ޓީމު ބަލިވީ އެންމެ މެޗަކުންނެވެ. 41 ގޯލް ޖެހިއިރު ބައިކޮޅަށް ވަނީ 11 ލަނޑެވެ.\nބްރެޒިލް ޓީމުގެ އެންމެ މުހިންމު ކުޅުންތެރިޔަކީ، ދުނިޔޭގެ އެންމެ އަގު ބޮޑު ކުޅުންތެރިޔާ ނޭމާ އެވެ. ގިނަ ބަޔަކު ނޭމާ ސިފަ ކުރަނީ މިހާރު ދުނިޔޭގައި ހުރި ތިން ވަނަ އަށް އެންމެ މޮޅު ކުޅުންތެރިޔާގެ ގޮތުގަ އެވެ. އޭނާގެ ވާދަވެރިންގެ ގޮތުގައި ތިބީ އާޖެންޓީނާގެ ލިއޮނަލް މެސީ އާއި ޕޯޗުގަލްގެ ކްރިސްޓިއާނޯ ރޮނާލްޑޯ އެވެ. އެ ދެ ކުޅުންތެރިންނަށްވެސް ވޯލްޑްކަޕުގައި އަތް ލެވިފައެއް ނުވެ އެވެ. ނޭމާ ހުރީ އޭނާގެ ކެރިއާގެ އެންމެ ޕީކް ހިސާބުގަ އެވެ. ދުނިޔޭގެ އެންމެ މޮޅު ކުޅުންތެރިޔާގެ މަގާމަށް ދިއުމަށް މިފަހަރުގެ ވޯލްޑްކަޕަކީ ރަނގަޅު ފުރުސަތެކެވެ.\nނޭމާ އަށް ފަހު ބްރެޒިލްގެ ޓީމުން ދެން ފާހާގަ ކުރެވޭނެ ކުޅުންތެރިޔަކީ މެންޗެސްޓާ ސިޓީގެ ގެބްރިއަލް ޖިސޫސް އެވެ. މި ސީޒަންގައި ސިޓީ ޕްރިމިއާ ލީގްގެ އެއް ވަނައިގައި ވާދަ ކުރުމުގައި ގެބްރިއަލް ޖިސޫސްގެ މުހިންމު ދައުރެއް އެބައޮތެވެ. ބްރެޒިލް ޓީމުގެ އެޓޭކްތަކުގެ ސެންޓްރަލް ކުޅުންތެރިޔަކަށް އޭނާ ވާނެ އެވެ. ޓީމުގެ މެދުތެރެއިން ފެންނާނީ ބާސެލޯނާގެ ފިލިޕޭ ކުޓީނިއޯ އެވެ. އޭނާ ހިމެނުނު ކޮންމެ ޓީމެއްގައިވެސް މިޑްފީލްޑް ލައންގައި ވަރުގަދަ ނުފޫޒެއް އޭނާ އުފައްދަ އެވެ. އިންޓަ މިލާނާއި ލިވަޕޫލަށް ފަހު، މިހާރު ބާސެލޯނާގައިވެސް މިޑްފީލްޑް ލައިންގައި އެންމެ މަޝްހޫރު ކުޅުންތެރިޔަކީ ކްޓީނިއޯ އެވެ. ރެއާލް މެޑްރިޑްގެ ވައިސް ކެޕްޓަން މާސެލޯ އާއި ޗެލްސީގެ ވިލިއަންއަކީވެސް ބްރެޒިލް ޓީމުގެ މުހިންމު ކުޅުންތެރިންނެވެ.\nއެޑެނޯ ލިއަނާޑޯ ބައްޗީ ނުވަތަ މަޝްހޫރު ނަމުން ނަމަ "ޓިޓޭ" ބުރެޒިލްގެ ކޯޗު ކަމާ ހަވާލުވެ ބްރެޒިލް އަލުން ވަރުގަދަ ޓީމަކަށް ހެދި އެވެ. މަޝްހޫރު ކުޅުންތެރިން ތިބި ނަމަވެސް ވޭތުވެދިޔަ 12 އަހަރު ބްރެޒިލްގެ ވިދުން ފެނުނީ ފަނޑު ކޮށެވެ. އޭނާ ޓީމާ ހަވާލުވީ 2016 ވަނަ އަހަރު ޖޫން މަހު އެވެ. އޭގެ ކުރިން އެ ޓީމުގެ ކޯޗަކަށް ހުރީ ގައުމީ ޓީމުގެ ކުރީގެ ކެޕްޓަން ކާލޯސް ޑުންގާ އެވެ. ޑުންގާގެ ކޯޗު ކަމުގެ ދަށުން އެ އަހަރު ބޭއްވި ކޮޕާ އެމެރިކާ މުބާރާތުން ބްރެޒިލް ކެޓީ ގުރޫޕް ސްޓޭޖުންނެވެ. ޓީޓީ ހަވާލުވީ ކޮޕާ އެމެރިކާއަށް ފަހު އެވެ. އޭރު ވޯލްޑްކަޕް ކޮލިފައިން އޮތީ ހަ ވަނައިގަ އެވެ. ނަމަވެސް ޓިޓޭ ހަވާލުވެ ގެނައި ބަދަލުތަކާއެކު 10 ޕޮއިންޓްގެ ބޮޑު ލީޑަކާއެކު ސަރަހައްދުގެ އެއް ވަނައިގައި ބްރެޒިލް ވޯލްޑްކަޕަށް ކޮލިފައި ކޮށްދިނެވެ.\nކޯޗު ކަމާ ހަވާލުވުމުގެ ކުރިން ޓިޓޭ ހުރީ ކޮރިންތިއަންސްގެ ކޯޗަކަށެވެ. އޭނާގެ ކޯޗު ކަމުގެ ދަށުން ޖެހިޖެހިގެން ދެ ފަހަރަށް އެ ޓީމުން ބްރެޒިލްގެ ލީގް ކާމިޔާބު ކުރި އެވެ. ޓިޓޭ ބްރެޒިލްގެ ޓީމަށް ގެނައި ބަދަލުތަކުން ބްރެޒިލްގެ ކުރީގެ ތަރިން ކަމަށްވާ، ޕެލޭ އާއި ރޮނާލްޑޯގެ ތައުރީފް ޓިޓޭ އަށް ލިބުނެވެ. އޭނާ ގެނައި އެންމެ ބޮޑު ބަދަލަކީ ޓީމުގެ ގޭމް ސިސްޓަމް 4-1-4-1 ގެ ފޯމޭޝަނަށް ފައްތާލުމެވެ. އެ ބަދަލުގެ ސަބަބުން ކުރިއަށް ވުރެ ބޮޑަށް އެޓޭކިން ގޭމަށް ބްރެޒިލްގެ ޓީމުގެ ފަހި ވެގެން ދިޔަ އެވެ.


Fuluhun gayah kulhu jehee PNC kamah dheyhavaagothah kuri tweet shaheem delete kurahvaifi – Iru\nފުލުހުން ގަޔަށް ކުޅު ޖެހީ ޕީއެންސީންކަމަށް ދޭހަވާގޮތައް ކުރި ޓްވީޓް ޝަހީމް ޑްލީޑް ކުރައްވައިފި\nފުލުހުން ގަޔަށް ކުޅު ޖެހީ ޕީއެންސީންކަމަށް ދޭހަވާގޮތައް 2018 ވަނަ އަހަރުގެ ރިޔާސީ އިންތިހާބުގައި ނާކާމިޔާބުވެ ވަޑައިގެންނެވި ކުރީގެ ރައީސް އަބްދުﷲ ޔާމިންގެ ރަނިންމޭޓު ޑރ. މުހައްމަދު ޝަހީމް މިއަދު ކުރެއްވި ޓްވީޓްކުރެއްވުމަށްފަހު އެ ޓްވީޓު ބަދަލުކުރައްވައި އާ ޓްވީޓެއް ކުރައްވައިފިއެވެ.\nޝަހީމް މިއަދު ހެނދުނު އެންމެ ފުރަތަމަ ކުރެއްވި ޓްވީޓުގައި ވިދާޅުވެފައިވަނީ، “ފުލުހުންގެ ގަޔަށް ހައްޕުޑު ޖެހުން ކުށްވެރިކުރަން. ޕީޕީއެމްގެ މެމްބަރުން އެޒާތުގެ ޢަމަލެއް ނުހިންގަވާނެކަމުގެ ފުރިހަމަ ޔަޤީންކަން އަޅުގަނޑަށް އެބައޮތް. ޕިޕީއެމަކީ ފުލުހުންނަށް އިހުތިރާމްކުރާ ތަހުޒީބު ޕާޓީއެއް. އެދެނީ އެކަން ކުރި ފަރާތެއް ހޯދައި ތަޙުޤީޤުކޮށް ޤާނޫނީ ފިޔަވަޅު އެޅުން،” ކަމަށެވެ.\nއަންގާރަ ދުވަހުގެ ރޭ މުޒާހަރާކޮށްފައިވަނީ ޕީޕީއެމް ޕީއެންސީ ކޯލިޝަން ގުޅިގެނެވެ. ނަމަވެސް ޝަހީމް ފުރަތަމަ ވިދާޅުވީ ޕީޕީއެމް މެންބަރެއް ކުޅުނުޖަހާނެކަމުގެ ޔަގީންކަން އެބައޮތްކަމަށެވެ. އެހެންކަމުން އެ ޓްވީޓުން ތުހުމަތުވަނީ މުޒާހަރާގައި ދެން ބައިވެރިވި ޕީއެންސީ މެމްބަރެއް ކުޅުޖެހިކަމަށެވެ.\nކުރިން ކުރެއްވި ޓްވީޓު ޑިލީޓް ކުރެއްވުމަށްފަހު ޝަހީމް ވަނީ އައު ޓްވީޓެއް ކުރައްވާފައެވެ.\nފްލެޓް ކޮމިޓީގެ އޮފީސް ޑިސްއިންފެކްޓްކޮށްފި\nއާ ޓްވީޓުގައި ވިދާޅުވެފައިވަނީ، “ފުލުހުންގެ ގަޔަށް ހައްޕުޑު ޖެހުން ކުށްވެރިކުރަން.ޕީޕީއެމް ޕީއެންސީ ކޯލިޝަނުން އެޒާތުގެ ޢަމަލެއް ނުހިންގަވާނެކަމުގެ ފުރިހަމަ ޔަޤީންކަން އެބައޮތް،” ކަމަށެވެ.\nމުޒާހަރާގެ ތެރެއިން ފުލުހުންގެ ގަޔަށް ކުޅު (ހައްޕުނޑު) ޖެހި މައްސަލަ ބަލާނެ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވަނީ ވިދާޅުވެފައެވެ.\nތިވާނީ ހިންދުކޮޅުގަ ޖެހިފަހުރީ ކަމަށް


BREAKING: Ibra Fuluhunge Idhaaraa Ah Haaziru Kohfi - Vaguthu\nލާދީނީ ވާހަކަތައް ފަތުރަމުންދާ އިބްރާހީމް އިސްމާއީލް (އިބުރާ) ފުލުހުންގެ އިދާރާއަށް ހާޟިރުކޮށްފިއެވެ.\nފުލުހުންގެ މީޑިޔާ އޮފިޝަލް ވިދާޅުވި ގޮތުގައި އޭނާ ފުލުހުންގެ އިދާރާއަށް ހާޟިރުކޮށްފައިވަނީ މިރޭ 20:30 ހާއިރުއެވެ.\nފުލުހުން ވިދާޅުވީ އިބުރާ ހާޟިރު ކޮށްފައިވަނީ މިހާރު މީސް މީޑިޔާގައި ފަތުރަމުންދާ ނަފުރަތު އުފެދޭ ވާހަކަތަކާއި އިންޒާރު ދިނުމާ ގުޅިގެންކަމަށެވެ.\nއިބުރާ ފުލުހުންގެ އިދާރާ އަށް ހާޞިރު ކުރި ނަމަވެސް އޭނާގެ މައްސަލައެއް ތަޙްޤީޤު ކުރަމުން ގެންދާ ކަމަކަށް ފުލުހުން ވިދާޅެއްނުވެއެވެ. މައްސަލައެއްގައި މީހަކު ފުލުހުންގެ އިދާރާއަށް ހާޞިރު ކޮށްފިނަމަ އޭނާގެ މައްޗަށް ކުރާ ތުހުމަތެއް އަންގާ، އޭނާގެ މައްޗަށް ކުރާ ކުށެއް ބަޔާން ކޮށްފައި އޮންނަ ޤާނޫނުގެ މާއްދާ ވެސް ބުނެދޭން ޖެހެއެވެ.\nއިބުރާ އިސްލާމްދީނަށާއި ކީރިތި ރަސޫލާއަށް ރައްދުކޮށް ދައްކަމުން ގެންދާ ވާހަކަތަކުގެ ސަބަބުން އޭނާ އަށް ވަނީ ފާޑުކިޔުންތައް އަމާޒުވެފައެވެ.\nއިބުރާގެ އިތުރުން މީގެ ކުރިން ބައެއް އެހެން މީހުން ވެސް ވަނީ ނަފްރަތު އުފެދޭ ގޮތައް ވާހަކަ ދައްކާ ކަމަށް ބުނެ ފުލުހުންގެ އިދާރާއަށް ހާޞިރު ކޮށްފައެވެ. ނަމަވެސް އެއިން އެއްވެސް މީހެއްގެ މައްސަލަ ވެސް ފުލުހުން ތަޙްޤީޤު ކުރާކަމަށް ވިދާޅުވެފައެއް ނުވެއެވެ.\nޖެނުއަރީ 20, 2019 20:59\nދެން އިކޮނޮމިކް މިނިސްޓަރަކަށް ހުރި މީހާ ލޭހޫނުވެގެން މިނިސްޓްރީ ފުނޑާނުލާފިއްޔާ ރަނގަޅު. މޯލްޑިވްސް ޕޮލިސް ކޮމްޕަނީގެ ވިޔަފާރި ހުއްދަ ބާތިލް ކޮށްލަން ޖެހިދާނެ ކަމަށް އަންގަފާނެ\nޖެނުއަރީ 20, 2019 21:00\nއޭ ބުނަން ވާހަކައެއް. އަހަރުންނަށް ޑްރާމާ ކުޅެދޭނެ ކަމެއް ނެތް. އަހަރުން ބަލާ ހިތެއް ނުވޭ.\nޖެނުއަރީ 20, 2019 21:02\nދެން ކޮފީދީފަ ފޮނުވާލާ\nޖެނުއަރީ 20, 2019 21:03\nނުވިހާ އޮޕަރޭޝަން ކޮށްގެން ޒިިނޭ ކުރަމުން ގެންދަންވީ ކަމަށް ބުނާ މީހާ ހާޒިރު ކުރަން ކެރޭނެ؟ މަ ހުވާ ކޮށްފަ މި ބުނަނީ ނުކެރޭނެ.\nދެންއެހެންފަހަރަކުންނޫނީ އެކަހަލަވާހަކަ ނުދެއްކުމަށް ނަސޭހަތްދީފާ ފޮނުވާލ؛ާ. އޭނާ ބަންދުކުރާކަށްނުޖެހޭ. އޭނާ ސަރުކާރަށް ފާޑެއްނުކިޔާ. އެހެންވީމާ އަވަހަށްދޫކޮށްލާ.\nޖެނުއަރީ 20, 2019 21:06\nޖެނުއަރީ 20, 2019 21:11\nދޮގެއް ތިއާާ. ތިޔާހެނެއް ނުކިޔޭނެ.\nޖެނުއަރީ 20, 2019 21:14\nފުލުހަށް ހާޒިރު ކުރިއިރު މަޑުން ހުރިތޯ އަހާލާ ހިތްވޭ. އޭނަ ބުނި ދެން މަޑުން ނުހުންނާނެކަމަށް.\nޖެނުއަރީ 20, 2019 21:18\nސެކިއުރިޓީ ދޭންވެގެން ގެންދިޔައީ\nޖެނުއަރީ 20, 2019 21:19\nޓިޔަހެނ ހަޒިރު ކުރަަނެ މީޑިޔާަ ކެކޭތީ ހަރާމުން ހަރާން އަޅާނެ ފިޔަވަޅެއް\nޖެނުއަރީ 20, 2019 21:21\nއިބުރާމެން ފަދަ ނުބައި މީހުންގެ ސަބަބުން މިރާއްޖެއަށް ދުވަހަކުވެސް ދެރަކަންކަން ދިމާ ނުވާވަރަށް އެބަ ދެރަކަން ކަން ދިމާވޭ. ޔާ ﷲ މި އިސްލާމީ މުޖުތަމައުއިން މިފަދަ ނުބައި މީސްތަކުންގެ ކިބައިން ސަލާމަތް ކުރައްވާށިއެވެ. ޢާންމުވެގެންވާ ކޯފާއަކުން އަޅަމެން ސަލާމަތް ކުރައްވާށިއެވެ. ޢާމީން.\nމީހުން އެއްޗެހި ކިޔާތީ ގޭމެއް ޖެއްސީ\nޖެނުއަރީ 20, 2019 21:45\nނުވިހާ އޮޕަރޭޝަން ކުރަން އުޅޭ ބޯބުރާންތި ގެންނަން ނުކެރިގެން އުޅެނީޔޯ؟؟؟؟؟\nޖެނުއަރީ 20, 2019 21:46\nތިވަނީ ކޮފީއެއް ބޯލަން.9ޖަހާއިރު ކޮފީތަށި ބޯލައިގެން ނުކުމެގެން ދާނެ\nނަފްސާނީ ބަލީގެ މީހަކަށްވާނީ! އިރަށް ކުޅު ޖަހަންވެސް އުޅޭނެމީހެއް!\nޖެނުއަރީ 20, 2019 22:03\nމިހާތަނައް އެއްމެ ކުރުމުއްދަތެއްގަ އެއްމެ ގިމަ ލާދީނީ މީހުން ގެންދިޔަ ވެރިކަން\nޖެނުއަރީ 20, 2019 22:04\nރައްޔިތުންލޮލުގަ އަދުން އަޅުވަންއުޅޭނެ ކަމެއްނެތް، ފިޔަވަޅު އަޅަންނާ ތިޔަ ޖައްބާރު ކަލޭގެ ހިންގާ ކޮލެޖެވެސް ބަންދުކުރަންޖެހޭނެ!\nޖެނުއަރީ 20, 2019 22:05\nޝޯކޮށްލަނީ. ހަރާންވާނެ އޭނަ ހައްޔަރު ކުރަން ކެރިއްޖެޔާ.\nޖެނުއަރީ 20, 2019 22:09\nދެން ނަސޭހަތް ދީފަ އަވަހަށް ރައީސް އޮފީހުން މިނިސްޓަރުން ފެންވަރުގެ މަޤާމެއްދީ.. ކޮބާތަ އެއްކަލަ އިމްރާނު،އަލީޒާހިރު،އިލްޔާސް،އިޔާސް. ހަމަ ފިތިފަ ދޯ؟\nޖެނުއަރީ 20, 2019 22:16\nކޮންމެހެން އިބުރާ ފުލުސް އޮފީހަށް ހާޒިރުކުރާކަށް ނުޖެހޭ.. ހާޒިރު ކުރާންވީ ދީނުގެ ނަމުގައި ސިޔާސީ ފަތުވާ ދޭ މީހުން.. އިލިޔާސު މެން ނަކީ ސީދާ އިސްލާމުދީނުގެ ނަމުގައި ަސިޔާސީ ފަތުވާ ދީގެން މީހުންނަށް ދީން އޮޅުވާލާ ބައެއް.. ސަރުކާރުން އިބުރާ އެއް ނޫން ހާޒިރު ކުރާންވީ..މިކަންކަން ހުއްޓުވާ ބަލަ.\nޖެނުއަރީ 20, 2019 22:17\nސުވާލެއް ކޮށްލާފަ ގެ އަށް ފޮނުވާލާ. އެއްވެސް ފިޔަވަޅެއް އަޅާނެ ކަމެއްނެތް. ދެން އަޑުއިވޭނީ އިބުރާއަކީ ނަފްސާނީ ބަލި ހުރި މީހެކޭ ކިޔާ އަޑު. ވެލެޒިނީއަށް ހެދިހެން ހަދާފަ ދޫކޮށްލާ.\nޖެނުއަރީ 20, 2019 22:20\nއިބުރާ ކުރި ސުވާލަށް ޖަވާބު ނުދެވުނީމަ ފުލުހަށް ގެންގޮސް ކަސްތޮޅު އަޅުވަންވީތަ؟ އޭނަ ކުރީ ސުވާލެއް. އެ ސުވާލުގެ ޖަވާބު ދޭންވީނު. ޖަވާބު ނުދެވެންޏާ ޖަވާބެއް ނެތޭ ބުނަންވީނު.\nޖެނުއަރީ 20, 2019 22:44\nއަލަށްގެނައި ކޮފީއެއްގެ ރަހަ ދައްކާލަން ގެންދިޔައީ.\nޖެނުއަރީ 20, 2019 22:51\nދެން ވެރިކަމަށް ކުރިމަތިލާ. އޭރުން ހޮވޭނީ\nޖެނުއަރީ 20, 2019 22:58\nސަރުކާރަށް ފާޑު ކިޔާ ވަރުން ގޭސްގަނޑެއް އެނބުރީ. ހޯމް މިނިސްޓަރަށް ޗުއްޕު ވެސް ކިޔާކަށް ނުކެރުނެއްނު ވަޒީރުކަން ގެއްލިދާނެތީ. ދީން ވިއްކައިގެން ކައިގެން އުޅޭ މުނާފިގުން ގިނައީ. އަބްރާގެ މައްސަލަބަލާނެ އިދާރާއެއް މިރާއްޖެޔަކު ނެތް. އިސްލާން މިނިސްޓަރާ ހޯމް މިނިސްޓަރު ހަނު. މަންދުކޮލެޖް ބޮއިކޮޓްކުރުމަށް ގޮވާލަން.\nޖެނުއަރީ 20, 2019 23:00\nއެމްސީ ހަމީދު އާއި އެކު ކޮފީއެއް ބޯލަންދިޔައީ ނުކެރޭނެ އޭގެން މީހަކަށް ކަމެއްކުރާކަށް. ހުސް ޕަޕެޓުން މިއުޅެނީ.\nޖެނުއަރީ 20, 2019 23:02\nއިބުރާގެންދިޔައީ އެކަމުގެ ހަނދާނީ ލިޔުން ދޭން ކަންނޭގެ ވ ވައްތަރު\nޖެނުއަރީ 20, 2019 23:05\nއެފަދަ މީހުންނަށް ހަލާކާގެއްލުންހުރި\nޖެނުއަރީ 20, 2019 23:15\nދީނަށް ފުރަައްސާރަ ކުރާ މީހުން އެމެން ޖެހޭނީ ރާއްޖޭގެ ސިޔާސީ މައިދާން ދޫކޮށް ރަށުތެރޭން މުޑި ކާށި ހޮވުން ފަދަ ކަމަކާއި ގެން އުޅެންއޭ މީ ވަރަށް ނުރައްކާތެރި ބަޔެކޭ ސިޗުއޭޝަން ހޭޒް ގޯން ބޭޑް އެން މޭޑް އެން ކްރޭޒީ އޯލް އައި ވޮނާ ސޭ ދެޓް ދޭ ޑޯންޓް ރިއަލީ ކެެއަރ އެބައުޓް އަސް ދޭ ޑޯންޓް ރިއަލީ ކެއަރ އެބައުޓް އަސް އާއްހާއް އާއްހާއް އާއްހާއް އާއްހާއް...\nޖެނުއަރީ 20, 2019 23:18\nމަޖިލިސް އިންތިހާބު ނިމެންދެން ހަގީގީ ސޫރައެއް ނުފެންނާނެ\nޖެނުއަރީ 20, 2019 23:34\nޖެނުއަރީ 20, 2019 23:38\nމިސޮރު ބޮލުގައި މުދި އަޅާއިގެއްތަ އެހުރީ\nޖެނުއަރީ 20, 2019 23:58\nއާމު ރައްޔިތެއްނަމަ ދައުވާކުރާނެ މުއްސަދިމީހާ ގެއައް\nޖެނުއަރީ 21, 2019 00:20\n#ބޮއިކޮޓް މަންދު ކޮލެޖް\nޖެނުއަރީ 21, 2019 00:28\nމިހާރުން މިހާރަށް އިސްތިއުފާދީފަ ގެއަށް ދޭ\nހީކުރަނީ ބޭނުންހާގޮތަކަށް ޒިންމާ އުފުލޭނެ ކަމަށްތޯ..\nޖެނުއަރީ 21, 2019 00:34\nތީ ގޮތްދައްކާލަން ރަތްއިތުން ގުނބޯހައްދަން ކުރިކަމެއް. ސޭކުން ހައްދާލަން ކުރިކަމެއް. އިބުރާގެ ބަޔާނެއްވެސް ނުނަގާނެ، މައްސަލައެއް ބަލާކަށްވެސް ނުކެރޭނެ. އިބުރާ ތިގެންދިޔައީ އޭނަ ރަސޫލާއަށް ފުރައްސާރަ ކުރީމަ އޭނައަށް އެއްވެސް މީހަކު ބިރުދެއްކިތޯ ބަލާ އޭނަގެ ދިފާއުގަ ޕޮލިހުންނަށް ކުރެވެން ހުރިކަންކަމާ މަޝްވަރާކޮށްލަން. ފަހަރެއްގަވެސް ދީނުގެ ދިފާއުގަ އޭނަ ސައިޒުކުރާކަށް ނޫން.\nޖެނުއަރީ 21, 2019 00:48\nﷲގެ ކުޅަދުން ވަންތަކަމާއި، ބެހި އެކާނގެ އެންގެވި ހުކުމްތަކާއި، ޤައުމުގެ ސިލްމާ، ސަލާމަތާބެހި ތިޔަހަނީ އުޅޭނެގޮތާއި، ކިޔާނެ އެއްޗެއްނެތި ހުސްވީދޯ ؟\nޖެނުއަރީ 21, 2019 01:03\nމި ޤައުމުގައި ދިމާވަމުން މިދާ ހިތާމަވެރި ހާދިސާތަކަކީ\nކޮންމެވެސް ބޮޑު ކަމެއްގެ އަލާމާތް. ޤައުމުގެ ވެރިޔާއިން\nފެށިގެން ގޮސް މުޅި ހުރިހާ މުއައްސަސާ ތަކެއްގައި ތިބީ\nކޮރަޕްޓު ވެރީން. ޢިލްމުވެރިންނޭ ކިޔާ މީހުންތައް ދީން\nވިއްކައިފި. ދީން ގަބޫލު ނުކުރާ މީހުންނަށް ފާޅުގައި\nދީނާއި ދެކޮޅަށް އަޑު އުފުލުމުގެ މިނިވަންކަން ދީފި.\nހެޔޮ މީހުން މަދުވެ، ޖާހިލުންގެ ބަސް ޤަބޫލުކޮށް އެމީހުން\nނަށް ތާއީދު ކުރާ މީހުން ގިނަވެއްޖެ. ހަމަ ޔަގީނުންވެސް\nއެމްޑީޕީ ވެރިކަމަށް އައުމުން ޤައުމަށް ބަދު ނަސީބު ކުރި\nމަތިވޭ. ހިތާމައާއި، ފިތުނަ، ..ހިތާމަ ހުރި. މާތް ﷲ\nއަޅަމެން ސަލާމަތް ކުރައްވާށި. އާމީން\nޖެނުއަރީ 21, 2019 06:18\nއޭނަގެ ސޫރަޔަށް ބެލީމަވެސް އެބައެގޭ ނުލަފާ ޔަހޫދީ އެއްކަން!\nޖެނުއަރީ 21, 2019 08:24\nނަމަކަށް ކުރާކަމެއްތީ ހަރާމްކޯރު ސީޕީ\nޖެނުއަރީ 21, 2019 09:20\nތިޔައީ އާރޓް. ހަމަ ފިލްމެއް. ޕޮލިސް ހަމީދުބެ އަކީވެސް ސެކިއުލަރިސްޓެއް. މައްސަލަ ބެލޭނެ ހަމަ އެއްގޮތެއްވެސް ނޯންނާނެ.\nޖެނުއަރީ 21, 2019 09:55\nޢިބްރާއާފުލުހުންސުވާލުކުރާނީ ކީކޭކިޔާފަބާ؟ދީނީކަންކަމާވެސްފުލުހުން ބެހެންޖެހޭބާ؟\nޖެނުއަރީ 21, 2019 09:58\nޥަރިސާބިތުކުރުންވެސް ފުކުހުންނާ ހަވާލުކުރަންވީ އެއްނު.\nޖެނުއަރީ 21, 2019 13:21\nޕޮލިސް ކަމިޝަރުގެ ކޮޓަރި ކޮޅުގައި ކޮފީ ދީގެން ދެއްކި ވާހަކަ އަކީ ރައީސް ވިދާލުވިއޭ މަޖިލިސް އިންތިހާބު ނިމެންދެން މަޑު މަޑުން ހުނާށޭ އެއަށް ފަހު ކުރާކަމެއް ކުރާށޭ އިންތިހާބަށް މިކަމުން އަސަރު ކުރާނެއޭ... ބުނެފަ ހީނ ސަމާސަ ކޮށްފަ ގެއަށް ފޮނުވާލީ ..... މީ ދޮގެއްތޯ ޕޮލިސް ސީނިއަރ މީހުން ގާތު އަހާލަ ބަލަ.......


Fehendhoo bandharu tharahgee kurumuge bodu bayeh nimijje\nފެހެންދޫ ބަނދަރު ތަރައްގީ ކުރުމުގެ މަސައްކަތް ކުރިއަށް ދަނީ--\nފެހެންދޫ ބަނދަރު ތަރައްގީ ކުރުމުގެ ބޮޑު ބައެއް ނިމިއްޖެ\n15 އޮކްޓޯބަރ 2020 - 13:29:13\nބ. ފެހެންދޫ ބަނދަރުގެ ތަރައްގީ ކުރުމުގެ މަޝްރޫއުގެ ބޮޑު ބައެއް ނިންމާލައިފި އެވެ.\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ބުނީ މުޅި މަޝްރޫއުގެ 30 ޕަސަންޓު ނިމިފައި ވާއިރު އެއްގަމު ތޮށިލާން ބޭނުންވާ ކޮންކްރީޓް ގާ އެތުރުމުގެ މަސައްކަތުން 31 ޕަސެންޓް ނިމިފައިވާ ކަމަށެވެ.\nފެހެންދޫ ބަނދަރު ތަރައްގީ ކުރުމުގެ މަޝްރޫއުގެ ދަށުން 130 މީޓަރުގެ ބޭރު ތޮށިލައި 282 މީޓަރު ރިވެޓްމެންޓް ޖަހާނެ އެވެ. އަދި 214 މީޓަރު އެއްގަމު ތޮށިލައި ބަނދަރުގައި ރޭމްޕެއް ހަދައި ވޯކްވޭ ބްރިޖެއް އަޅާނެ އެވެ.\nއޭގެ އިތުރުން 25،000 ކިއުބިކް މީޓަރުގެ ސަރަޙައްދެއްގެ ނެރު ފުންކުރުމާއި، 18،500 ކިއުބިކް މީޓަރުގެ ސަރަޙައްދެއްގެ ފަޅު ފުން ކުރުމާއެކު މަގު ބައްތި އާއި ނެރު ބައްތި ހަރުކޮށް 558 އަކަ މީޓަރު ސަރަހައްދެއްގައި ޕޭވްމަންޓް ހަދާނެ އެވެ.\nފެހެންދޫ ބަނދަރަކީ ޕްލޭނިން މިނިސްޓްރީން 49.66 މިލިއަން ރުފިޔާއަށް އެމްޓީސީސީއާ ހަވާލު ކޮށްފައިވާ މަސައްކަތެކެވެ. އެ މަސައްކަތް ހަވާލު ކޮށްފައި މިދިޔަ އަހަރުގެ ނޮވެމްބަރު މަހު އެވެ.\nއެމްޓީސީސީބަނދަރު ބ. ފެހެންދޫ


America Ge Raees Kamuge Huvaa Biden Miadhu Kuravvanee – adduLIVE\nއެމެރިކާގެ ރައީސްކަމުގެ ހުވާ ބައިޑެން މިއަދު ކުރައްވަނީ\nJan 20, 2021, 08:36 ހަސަން ރަޝީދު\nއެމެރިކާގެ ރައީސް ކަމުގެ ހުވާ ޖޯ ބައިޑެން އަދި އެގައުމުގެ ނައިބު ރައީސްކަމުގެ ހުވާ ކަމަލާ ހެރިސް މިއަދު ކުރައްވާނެއެވެ.\nއެމެރިކާގެ ވެރިރަށް ވޮޝިންގްޓަންގައި ބާއްވާ ހާއްސަ ރަސްމިއްޔާތެއްގައި ބައިޑެން އާއި ހެރިސް މިއަދު ހުވާ ކުރައްވާއިރު މި ރަސްމިއްޔާތު ފަށާނީ ރާއްޖެގަޑިން މިރޭ 9:00 ގައެވެ. މި ރަސްމިއްޔާތު ކުރިއަށްދާނީ ކޮވިޑް-19 އާއި ގުޅިގެން ރައްކާތެރިކަމުގެ ގިނަ ފިޔަވަޅުތަކާއެކުއެވެ.\nމި ރަސްމިއްޔާތުގައި އެމެރިކާގެ މިހާރުގެ ރައީސް ޑޮނަލްޑް ޓްރަމްޕް ބައިވެރިވެ ވަޑައިގަތުމަށް ހަމަޖެހިފައެއް ނުވެއެވެ. މިއީ 1869 ވަނަ އަހަރަށްފަހު އެމެރިކާގެ އާ ރައީސަކު ހުވާ ކުރެއްވުމުގެ ރަސްމިއްޔާތަށް އެމެރިކާގެ ރައީސްކަމުން ވަކިވެވަޑައިގަންނަވާ ބޭފުޅަކު ވަޑައިނުގަންނަވާ ފުރަތަމަ ފަހަރެވެ.\nޓްރަމްޕް ވަޑައިނުގެެންނެވި ނަމަވެސް އެމެރިކާގެ ނައިބު ރައީސް މައިކް ޕެންސް އާއި އެގައުމުގެ ކުރީގެ ރައީސުން ކަމަށްވާ ޖޯޖް ޑަބްލިއު ބުޝް އާއި ބިލް ކްލިންޓަންގެ އިތުރުން ބަރަކް އޮބާމާ މި ރަސްމިއްޔާތުގައި ބައިވެރިވެ ވަޑައިގަންނަވާނެއެވެ.\nހުވާ ކުރެއްވުމުގެ ރަސްމިއްޔާތަށްފަހު ބައިޑެން ގައުމާއި މުހާތަބު ކުރައްވާނެއެވެ. އެގޮތުން ބައިޑެންގެ މި ތަގުރީރު ބޮޑަށް އަމާޒުކޮށްފައިވަނީ "އެއްބައިވަންތަ އެމެރިކާ" އަށް ކަމަށް ރިޕޯޓުތައް ބުނެއެވެ.\nއުމުރުފުޅުން 78 އަހަރުގެ ބައިޑެން އަކީ އެމެރިކާގެ ރައީސްކަމުގެ މަގާމާއި ހަވާލުވެވަޑައިގަންނަވާ 46 ވަނަ ފަރާތެވެ. އަދި އެގައުމުގެ ފުރަތަމަ އަންހެން ނައިބު ރައީސާގެ މަގާމާއި ހަވާލުވެވަޑައިގަންނަވާ ހެރިސް އަކީ އެ މަގާމާއި ހަވާލުވެވަޑައިގަންނަވާ 49 ވަނަ ފަރާތެވެ.\nއެމެރިކާގެ ރައީސް ޖޯބައިޑެން


މާލެ ސިޓީ ކައުންސިލް އިދާރާ30 އޭޕްރިލް 2022\nވިނަ އިންދުމުގެ މަސައްކަތް ނިމި ޖުމްހޫރީ މައިދާނަށް އައު ދިރުމެއް!\nޖުމްހޫރީ މައިދާނުގެ އާބާތުރަ ފިލުވުމުގެ މަސައްކަތްތަކުގެ ތެރެއިން ވިނަ އިންދާ ޖުމްހޫރީ މައިދާން ފެހިކުރުމުގެ މަސައްކަތް މާލެ ސިޓީ ކައުންސިލުން ނިންމާލައިފިއެވެ.\nޖުމްހޫރީ މައިދާނުގެ އާބާތުރަ ފިލުވުމުގެ މަސައްކަތް މާލެ ސިޓީ ކައުންސިލުން ފަށާފައިވަނީ 2021 ވަނަ އަހަރުގެ ނޮވެމްބަރު މަހުގެ 15 ވަނަ ދުވަހުއެވެ.\nޖުމްހޫރީ މައިދާނުގެ އާބާތުރަ ފިލުވުމުގެ ގޮތުން ކުރެވުނު މަސައްކަތް ތަކުގެ ތެރޭގައި ވިނަ އިންދުމުގެ މަސައްކަތް ނިންމާލާފައިވާއިރު، މި މަސައްކަތް ފެށި ތާރީޚުން ފެށިގެން 15 ދުވަސްތެރޭގައި ވިނަތައް (އޮސްޓްރޭލިއަން ގްރާސް) އަށް ބަދަލުކޮށް ނިންމާލުމުގެ މަސައްކަތް ސިޓީ ކައުންސިލުން ކުރިނަމަވެސް، ޖުމްހޫރީ މައިދާނުގެ މަސައްކަތް ނިމުމުގެ ކުރިން ސަރުކާރުގެ އެކިއެކި ޙަފްލާތައް ކުރިއަށް ގެންދިއުމުގެ ސަބަބުން ވިނަތަކަށް ބޮޑެތި ގެއްލުން ލިބި، އެކަން ހައްލު ކުރުމަށް އިތުރު އެއްމަސް ދުވަސް ހޭދަވިއެވެ.\nފެހިކަން ގަދަ ޖުމްހޫރީ މައިދާނުގައި އިތުރަށް ކުރެވެމުންދާ މަސައްކަތްތަކުގެ ތެރޭގައި މައިދާނުގައިވާ ރުއް،ގަސްތައް ވަށައިގެން ހަދާފައިވާ އަށިތަކުގެ ތަށިމުށިތައް ބަދަލު ކުރުން ހިމެނެއެވެ.\nއަދި ރުއް،ގަސް ތަކާއި ބުރުތަކުގެ ތެރޭގައި ހައްދާފައިވާ ގަސްތައް ސާފުކުރުމާއި، ބުރު ތަކުގައި ކުލަ އައު ކުރުމާއިއެކު، ޖުމްހޫރީ މައިދާނުގެ ހެލިޕެޑް ލޭންޑިން ސަރަޙައްދުގެ ކުލަވެސް ވަނީ އައު ކޮށް ނިންމާފައެވެ.\nޖުމްހޫރީ މައިދާނުގެ ވިނަ އިންދާ ފެހި ކުރުމުގެ މަސައްކަތް ނިމިފައިވާކަން ހާމަ ކުރައްވާ މާލެ ސިޓީގެ މޭޔަރު ޑރ. މުޙައްމަދު މުޢިއްޒު ވަނީ ޓްވީޓް ކުރައްވާފައެވެ.\nޖުމްހޫރީ މައިދާނަށް އިތުރު ތާޒާ ކަމެއް ގެނުވާފައިވާ ކަން ފާހަގަކުރައްވާ އާންމު ފަރާތަކުން ދެއްވި އިންޓަވިއުއެއްގައި ބުނެފައިވަނީ މިއީ ވީރާނާވެ ނެތެމުން ދިޔަ މާލޭގެ މޫނުމައްޗަށް އުޖާލާ ކަމެއް ގެނުވި މަސައްކަތެއް ކަމުގައެވެ. އަދި މި ކަމަށްޓަކައި އޭނާ ވަނީ މާލެ ސިޓީގެ މޭޔަރާއި ކައުންސިލަށް ޝުކުރު ދަންނަވާފައެވެ.\n”އަޅުގަނޑުމެން މި ރޯދަ މަހު ކުދިން ގޮވައިން ހިތްފަސޭހަކޮށްލަން މިތަނަށް އައުމުން މިހާ ތާޒާކޮށް މިތަން ފެނުނީމަ ވަރަށް ހިތްހަމަޖެހޭ، މިއީ އަސްލު މާލޭގެ މޫނުމަތި ވީމަ މިތަން ވީރާނާ ވަމުން ދަނިކޮށް އުޖާލާކަމެއް ގެނުވީތީ މޭޔަރު މުޢިއްޒު އާއި ކައުންސިލް ޓީމަށް ޝުކުރު ދަންނަވަން“\nއިތުރު ފަރާތަކުން ފާހަގަކުރީ މިއީ އެހެން ކައުންސިލް ތަކާއި4ވަނަ ދައުރުގެ ކައުންސިލް ތަފާތުވާ މައިގަނޑު އެއް ސަބަބު ކަމުގައެވެ.\n”ހަމަ ވަރަށް ވަރަށް ފުރިހަމަ މަސައްކަތެއް މިއީ. މިއީ އަސްލު ކުރީގެ ކައުންސިލް ތަކާއި މި ކައުންސިލާއި ހުރި ތަފާތަކީ. ޢަމަލުން އެކަން ދައްކާތީ. އުންމީދަކީ މުޅި މާލެތެރޭގެ ހުރިހާ މައިޒާންތައް މިހެން ޗާލުކޮށްލުން“\nޖުމްހޫރީ މައިދާން ފެހި ކުރުމުގެ މަސައްކަތާއި ގުޅިގެން މޭޔަރު ކުރެއްވި ޓްވީޓަށް ގިނަ ބައެއްގެ ތަޢުރީފް ލިބެމުން އަންނައިރު، މާލެ ސިޓީ ގެ ކުރީގެ ޑެޕިއުޓީ މޭޔަރުވެސް ވަނީ މި މަސައްކަތަށް ތަޢުރީފް ކުރައްވާފައެވެ.\nޖުމްހޫރީ މައިދާނުގެ އިތުރުން މާލޭގެ އެކިއެކި މައިޒާންތަކާއި ޕާކުތަކުގެ އާބާތުރަ ފިލުވުމުގެ މަސައްކަތްވެސް4ވަނަ ދައުރުގެ ކައުންސިލުން ދަނީ ކުރަމުންނެވެ.


އެޗްޑީސީން 149 މުވައްޒިފަކު މަދުކޮށްފި – Haftha\nFri, 10 July, 2020, 2:15 am\nއެޗްޑީސީން 149 މުވައްޒިފަކު މަދުކޮށްފި\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން 149 މުވައްޒިފުން އެކި ގޮތް ގޮތަށް ވަޒީފާއިން ވަކިކޮށްފި އެވެ.\nއެޗްޑީސީގެ މެނޭޖިން ޑިރެކްޓަރު ސުހައިލް އަހުމަދު ވިދާޅުވީ، އެކުންފުނީގެ 149 މުވައްޒަފަންގެ ވަޒީފާ މަދުކޮށްފައިވާ ކަމަށާއި ނަމަވެސް ވަޒީފާތައް މަދުކޮށްފައިވަނީ ގާނޫނާ ގަވާއިދުގެ ތެރެއިން ކަމަށެވެ. އެގޮތުން އެ 149 މުވައްޒިފުންގެ ތެރޭގައި ހިމެނެނީ އަމިއްލައަށް ވަޒީފާއިން ވަކިވި މީހުންނާއި ކޮންޓްރެކްޓްގެ މުއްދަތު ހަމަވެގެން މުއްދަތު އިތުރުނުކޮށް މަދުކުރި ވަޒީފާތައް ކަމަށެވެ.\nއެޗްޑީސީއަށް ގިނައިން މުވައްޒަފުން ނަގަނީ ކޮންޓްރެކްޓް އުސޫލުން އެއް އަަހަރުދުވަހަށް ކަން ފާހަގަކޮށް ސުހައިލް ވިދާޅުވީ، މަސައްކަތައް ރަނގަޅު ގިނަ މުވައްޒިފުންގެ ވަޒީފާ ދާއިމީ ކޮށްފައިވާނެ ކަމަށާއި ވަޒީފާއިން ވަކިކުރި މުވައްޒިފުންގެ ތެރޭގައި އަހްލާގީ މައްސަލަތައް ޖެހުނު ފަރާތްތައް ހިމެނޭނެ ކަމަށެވެ.\nނިމިގެން ދިޔަ ރިޔާސީ އިންތިހާބް ދުވަސްވަރު، އެޗްޑީސީން ގިނަ އަދަދެއްގެ މީހުނަށް ވަޒީފާ ދީފައިވާ ކަމުގެ އަޑުތަކެއް ފެތުރުނެވެ. އަދި ސިޔާސީ ކަންކަމުގައި މުވައްޒިފުން ބޭނުންކޮށް ކޮރަޕްޝަނަށް މަގުފަހިވާ އެތައް ކަމެއް އެޗްޑީސީގެ ތެރެއިން ކޮށްފައިވާ ކަމަށް އޭރުގެ އިދިކޮޅު ފަރާތްތަކުން ވަނީ ތުހުމަތުކޮށްފަ އެވެ.


Sevilla inves transfer ah 100 Milion Euro\nސެވިއްޔާއިންވެސް ޓްރާންސްފާއަށް 100 މިލިއަން ހޭދަކޮށްފި\nފަސް އަހަރު ވަންދެން، ސްޕެއިންގެ ކުލަބުތަކުން ޔޫރްޕަގައި ދެމެހެއްޓި ޑޮމިނެންސަށް މިދިޔަ އަހަރު ނާކާމިޔާބު ކުރިމަތި ވުމުން އާ ސީޒަނަށް ތައްޔާރު ވުމަށް ސްޕެއިންގެ ގަދަ ހަތަރު ކުލަބުން ބޮޑެތި ހޭދަތަކެއް ކޮށްފި އެވެ.\nރެއާލް މެޑްރިޑާއި ބާސެލޯނާގެ އިތުރުން، މި އަހަރުގެ ޓްރާންސްފާ ޕީރިއަޑްގައި އެތުލެޓިކޯ މެޑްރިޑާއި ސެވިއްޔާއިންވެސް ދަނީ ބޮޑެތި ހޭދަތަކެއް ކުރަމުންވެ. އެތުލެޓިކޯއިން މިހާތަނަށް 200 މިލިއަން ޔޫރޯ ވަނީ ހޭދަ ކޮށްފަ އެވެ.\nސެވިއްޔާއިން ވަނީ 100 މިލިއަން ޔޫރޯ އަށް ވުރެ ގިނައިން ހޭދަ ކޮށްފަ އެވެ. ރެއާލް މެޑްރިޑާއި ސްޕެއިންގެ ގައުމީ ޓީމުގެ ކުރީގެ ކޯޗް ހުލެން ލޮޕެޓެގީ އާއެކު އާ ސިޒަނަށް ސެވިއްޔާއިން ވަރުގަދައަށް ތައްޔާރު ވަމުން އަންނައިރު، ޓްރާންސްފާގައި އެ ޓީމުން ވަނީ އަށް ކުޅުންތެރިން ސޮއި ކުރުވާފަ އެވެ.\nސެވިއްޔާގެ ސްޕޯޓިން ޑައިރެކްޓާ، މޮންޗީ ވާހަކަތައް ހުރި ގޮތުން ސެވިއްޔާއިން އަދިވެސް އިތުރު ހަރަދުތައް ކުރުމަށް ވަނީ ހަމަޖެހިފަ އެވެ.\n"އަހަރެމެން މަސައްކަތް މި ކުރަނީ އަހަރެމެންނަށް ލިބެން ހުރި އެންމެ ރަނގަޅު ކުޅުންތެރިން ކޯޗަށް ހޯދާ ދެވޭތޯ،" ޕޯޓޯގެ މިޑްފީލްޑަރު އޮލިވާ ޓޯރޭޒް ސެވިއްޔާއަށް ސޮއި ކުރުމަށް ބޭއްވި ހަފުލާގައި ވާހަކަ ދައްކަމުން މޮންޗީ ބުންޏެވެ. "އަހަރެމެން ވިސްނަން ޓީމަށް އަންނަ ކުޅުންތެރިންނާއި އަދި ޓީމު ދޫކޮށްދާ ކުޅުންތެރިންނާ މެދު، އަހަރެމެން މަސައްކަތް މި ކުރަނީ ކުރިމަގަށް ޓީމެއް ބިނާ ކުރަން."\nސެވިއްޔާއިން ގެނެސްފައިވާ މަޝްހޫރު ކުޅުންތެރިންނަށް ބަލާއިރު، އެއިބާގެ ކުރިގެ މިޑްފީލްޑަރު ޔޮއާން ޖޯޑަން، މިދިޔަ ސީޒަންގައި ރެއާލް މެޑްރިޑްގައި މޮޅު ކުޅުމެއް ދެއްކި ވާތު ބެކް ސާޖިއޯ ރެގުލެން އަދި ހޮލެންޑްގެ ޕީއެސްވީގެ ފޯވަޑް ލޫކް ޑި ޔޯންގް ހިމެނެ އެވެ.\nމޮންޗީ ބުނީ، މިހާރު ތިބި ކުޅުންތެރިންގެ ތެރެއިންވެސް ބައެއް އެހެން ކުޅުންތެރިންވެސް ވިއްކާލާނެ ކަަމަށެވެ. މިދިޔަ ތިން އަހަރު ސެވިއްޔާގައި މޮޅު ކުޅުމެއް ދެއްކި ޕަބެލޯ ސަރާބިއާ ވަނީ ޕީއެސްޖީއަށް ބަދަލު ވެފަ އެވެ.\nބާސެލޯނާ ސްޕެއިން ރެއާލް މެޑްރިޑް + އެތުލެޓިކޯ މެޑްރިޑް\nބާސާގެ މައްޗަށް ރެއާލްއަށް އެޑްވާންޓޭޖެއް ނުނެގުނު


Furathama Match In United Bali Vejje – adduLIVE\nފުރަތަމަ މެޗުން ޔުނައިޓެޑް ބަލިވެއްޖެ\nSep 19, 2020, 23:56 ހަސަން ރަޝީދު\nމި ސީޒަނުގެ އިނގިރޭސި ޕްރިމިއާ ލީގުގައި ކުޅުނު ފުރަތަމަ މެޗުން މިރޭ ކްރިސްޓަލް ޕެލެސް އަތުން 3-1 އިން މެންޗެސްޓަރ ޔުނައިޓެޑް ބަލިވެއްޖެ އެވެ.\nޔުނައިޓެޑްގެ ދަނޑުގައި މިރޭ ކުޅުނު މި މެޗުގެ ހަތްވަނަ މިނެޓްގައި އެންޑްރޯސް ޓައުންސެންޑް ވަނީ ޕެލެސް އަށް ލީޑު ނަގާދީފައެވެ. އަދި ފުރަތަމަ ހާފް ނިމުމުގެ ކުރިން ޕެލެސްގެ ފޯވާޑް އަޔޫ ވެސް ޔުނައިޓެޑްގެ ގޯލަށް ނުރައްކާތެރި ހަމަލާއެއް ފޮނުވާލާފައިވެއެވެ. ނަމަވެސް އޭނާ ފޮނުވާލި ހަމަލާ ޔުނައިޓެޑްގެ ކީޕަރު ޑޭވިޑް ޑެހެޔާ ވަނީ ދިފާއުކޮށްފައެވެ.\nއެއް ގޯލުގެ ލީޑަކާއެކު ޕެލެސް އިން ފުރަތަމަ ހާފް ނިންމާލިއިރު މެޗުގެ 74 ވަނަ މިނެޓްގައި ޕެލެސް އަށް ވަނީ ޕެނަލްޓީއެއް ލިބިފައެވެ. ޔުނައިޓެޑްގެ ޑިފެންޑަރު ވިކްޓަ ލިންޑެލޮފްގެ އަތުގައި ޖެހުނު ކަމަށް ބުނެ ޕެލެސް އަށް ދިން މި ޕެނަލްޓީ ފުރަތަމަ ފޮނުވާލީ އަޔޫއެވެ. އޭނާ ފޮނުވާލި ޕެނަލްޓީ ޑެހެޔާ ދިފާއުކުރި ނަމަވެސް ޕެނަލްޓީ ޖެހުމުގެ ކުރިން ގޯލުގެ ރޮގު ޑެހެޔާ ހުރަސް ކުރުމުން ރެފްރީ ވަނީ އަލުން އެ ޕެނަލްޓީ ޖަހުވާފައެވެ.\nއެގޮތުން ދެވަނަ ފަހަރަށް ޕެނަލްޓީ ޖަހަން ދިނުމުން ވިލްފްރެޑް ޒަހާ ވަނީ ޕެލެސްގެ ދެވަނަ ގޯލު ކާމިޔާބުކޮށްދީ އެޓީމުގެ ލީޑު ފުޅާކޮށްދީފައެވެ. ނަމަވެސް މެޗުގެ 80 ވަނަ މިނެޓްގައި ދެވަނަ ހާފްގައި ކުޅެން އެރި ވެންޑަ ބީކް ވަނީ ގޯލެއް ކާމިޔާބުކޮށްދީ ޔުނައިޓެޑް ނަތީޖާގެ ފަރަގު ކުޑަކޮށްދީފައެވެ. ވެންޑަ ބީކް އަކީ މި ޓްރާންސްފާ މާކެޓުގައި އަޔެކްސް އިން ގެނައި ކުޅުންތެރިއެކެވެ.\nވެންޑަ ބީކް މި ގޯލު ކާމިޔާބުކުރިތާ ފަސް މިނެޓްފަހުން ޒަހާ ވަނީ ޕެލެސްގެ ތިންވަނަ ގޯލު ކާމިޔާބުކޮށްދީ އެޓީމަށް މުހިއްމު މޮޅެއް ކަށަވަރުކޮށްދީފައެވެ.\nމިއީ ހަ އަހަރުތެރޭ ލީގުގައި ކުޅުނު ފުރަތަމަ މެޗުން ޔުނައިޓެޑް ބަލިވި ފުރަތަމަ ފަހަރުކަން ފާހަގަކޮށްލެވެއެވެ. ލީގުގައި ޔުނައިޓެޑް ދެން ބައްދަލުކުރާނީ ބްރައިޓަންއާއެވެ.


Hakuru bahyaa eku kurimathivi dhathi dhiriulhun\nއައިމިނަތު އާދަމް، ހަކުރު ބައްޔާއެކު ކުރިމަތިވި ފިޓް ޖެހުމުގެ މައްސަލަވީ ދިމާވީ ބޮޑު ގޮންޖެހުމަކަށް\nހަކުރު ބައްޔާއެކު ކުރިމަތިވި ދަތި ދިރިއުޅުން\nހަކުރު ބައްޔޭ ބުނުމުން ފަހަރުގައި ބައެއް މީހުންނަށް އެއީ ބައްޔެއްގެ ގޮތުގައި ސިފަ ނުކުރެވިދާނެއެވެ. ސަބަބަކީ ހަކުރު ބައްޔާއެކު އިތުރު އުދަނގުލެއްނެތި އާދައިގެ ދިރިއުޅުމެއް އުޅެމުންދާ މީހުން މި ރާއްޖޭގައިވެސް ވަރަށް ގިނަ އެވެ. އެމީހުންގެ ދިރިއުޅުން ހަމަވަރަށް "ނޯމަލް" އެވެ.\nދުނިޔޭގެ ނިސްބަތުން ބަލާއިރު 422 މިލިއަން މީހުންނަކީ ޑައިބެޓިކް ނުވަތަ ހަކުރު ބައްޔާއެކު ދިިރިއުޅެމުން އަންނަ މީހުންނެވެ. މި ބަލި އެންމެ ގިނައީ ފަގީރު އަދި މެދު ފަންތީގެ ގައުމުތަކުގައެވެ. އެމީހުންގެ ތެރެއިން ބަލީގެ ސަބަބުން އެކި މައްސަލަތައް ދިމާވެ 1.6 މިލިއަން މީހުން އަހަރެއްގެ ތެރޭގައި މަރުވެއެވެ.\nބައެއް މީހުންނަށް ބަލީގެ ސަބަބުން މާ ބޮޑު އުނދަގޫތަކެއް ކުރިމަތި ނުވިނަމަވެސް މި ބަލީގެ ވޭނާ ހިތްދަތިކަން ތަހައްމަލު ކުރަމުން އަންނަ އެތައް ފަރާތްތަކެއް އަޅުގަނޑުމެންގެ މި ކުޑަ މުޖުތަމައުގެ ތެރޭގައި ދިރިއުޅެމުން އެބަ ގެންދެއެވެ. އެފަދަ އެއްފަރާތަކީ ކުޅުދުއްފުށީ ބޮނޑިފަށުވިގޭ އައިމިނަތު އާދަމް (އައިންތު) އެވެ.\nއުމުރުން އެންމެ 25 އަހަރުން ފެށިގެން މި ބައްޔާއެކު އުޅެމުން އަންނަ އައިންތުއަށް ހަކުރު ބައްޔާއެކު ދިރިއުޅުންވީ ގޮންޖެހުމަކަށެވެ. ބަލީގެ ސަބަބުން އާދައިގެ ދިރިއުޅުމެއް އުޅެން އުނދަގުވި އެވެ.\n"ސްކޫލްގައި އުޅުންއިރުވެސް ވަރަށް ބޮޑަށް ބޮލުގައި ރިއްސާނެ. އެއްދުވަހު ދެން ރިއްސާވަރުން ކެތް ނުކުރެވިގެން އައިޖީއެމްއެޗަށް ދެއްކީ. ބެއްލެވީ ޑރ ރާޒީ. އެދުވަހު ދެން ވަގުތުން ޓެސްޓް ހަދާފަ ބުނީ ކިރިޔާ ގަނޑުނުވެޔޯ ތިހުރީ ކިރިޔާއޯ ފުރާނަ ތި ސަލާމަތް ވީ. ބަލާފަ ބުނީ 750 ހިސާބުގަ ހަކުރު ހުރި ވާހަކަ" ހަކުރު ބަލި ހުރިކަން އެނގުނު ހިސާބުން އައިންތު ކިޔައި ދިނެވެ.\nބަލި ހުރިކަން އެންމެ ފުރަަތަމަވެސް އެނގުނު ހިސާބުން ފެށިގެން ބޭނުން ކުރަމުން އައީ އިންސިއުލިންކަމަށް އައިންތު ބުންޏެވެ. އިންސިއުލިންގެ ކަށި ވެގެންދިޔައީ އައިންތުގެ ދިރިއުޅުމުގެ އެންމެ މުހިއްމު އެއް ހިއްސާއަށެވެ.\nއެއިރު މާލޭގައި ދިރިއުޅެމުން އައި އައިންތު އެއާޕޯޓްގެ ވަޒީފާ ދޫކޮށްލާފައި ރަށަށް އާއިލާ ކައިރިއަށް ބަދަލުވި އެވެ. ރަށަށް ބަދަލުވުމަށްފަހު ވަޒީފާ އަދާކުރަން ފެށީ އަތޮޅު އޮފީހުގަ އެވެ. ބައްޔާއެކުވެސް އައިންތުއަކީ ވަޒީފާގައި ވަރަށް ހަރަކާތްތެރިކޮށް އުޅުނު ފަރާތެކެވެ. ކުޅިވަރުތަކާއި އޮފީހުން އިންތިޒާމް ކުރާ އެކި ހަރަކާތްތަކުގައިވެސް އައީ ބައިވެރިވަމުންނެވެ.\nބަލި ޖެހުމުން އެންމެ ބޮޑު ޖޮންޖެހުމަކަށްވީ ފިޓު ޖެހުމެވެ. ހަމަ ކުއްލިއަކަށް އެއްވެސް "އިންޒާރެއް" ނެތި ފިޓް ޖެހި މީހާ ވެއްޓެ އެވެ. ކޮންމެ ވަގުތަކު ކޮންމެ ތަނަކަށްވެސް ވެއްޓިދާނެ އެވެ.\nކުއްލި ކުއްލިއަށް ފިޓްޖެހި ވެއްޓުމުގެ ސަބަބުން އެކިވަރުގެ އަނިޔާވެސް އައިންތުއަށް އައީ ލިބެމުންނެވެ. އަތްފައި ބިނދި ބޮޑެތި އަނިޔާތައްވެސް ލިބިފަ އެބަހުއްޓެވެ. ވަޒީފާއިންވެސް ވަކިވީ ފިޓް ޖެހިގެން ވެއްޓި ލިބުނު އަނިޔާއަކާ ގުޅިގެންނެވެ.\n"އަޅުގަނޑު އެގޮތަށް ފިޓް ޖެހިގެން ވެއްޓި އަތާ ފަޔާ ބިއްދައިގެން ދިޔައީ. ބިންދައިގެން ގޮސް މިކޮޅުން އޮޕަރޭޝަންކުރީ. އެ ހިސާބުންދެން އަޅުގަނޑަށް ހީވީ ވަޒީފާ އަދައެއް ނުކުރެވޭނޭ. އެގޮތުން ހަމަ އަމިއްލައަށް އަޅުގަނޑު އިސްތިއުފާ ދިނީ." އައިންތު ކިޔާދިނެވެ.\nއެކަމަށް ފަރުވާއެއް ނުލިބި އޮއްވާ އަނެއްކާ އިތުރު މައްސަލައެއް އައިންތުއަށް ދިމާވާން ފެށިއެވެ. ބަލީގެ ސަބަބުން ވާތުލޮލުގެ ބޮނޑި ވެއްޓި ލޯހުޅުވަން ދަތިވި އެވެ. އެއާއެކު އިންޑިޔާއަށް ގޮސް ދެއްކުމުން ޑޮކްޓަރުން ލަފާދިނީ އޮޕަރޭޝަން ކުރާށެވެ. އޮޕަރޭޝަން ކުރިނަމަވެސް ހަކުރު މަތިވުމުން ލޯ އެއްކޮށް ރަނގަޅުކުރުމަށް އިތުރު ފަރުވާއެއް ދިނުމަށް ޑޮކްޓަރުން ފަސްޖެހުނެވެ.\nމިފަދަ ހާލަކާއެކު އަބަދު އުޅެން ޖެހުމަކީ ހިތަންމެ ހިތްވަރުގަދަ މީހަކުވެސް ބަލިކަށިކޮށްލާނެ ކަމެކެވެ. އައިންތުއަށްވެސް ވީ އެހެންނެވެ. ކިތަންމެ ހިތްވަރުކޮށްގެން ހުއްޓަސް ނަފްސާނީގޮތުން މީހާ ބަލިކަށިވީ އެވެ.\n"ފުރަތަމަ ހަކުރު ޖެހިގެން އައިޖީއެމްއެޗުގައި އޮއްވާ ބައްޕަ ނިޔާވީ. އެހިސާބުން ކަންނޭނގެ އަޅުގަނޑު ނަފްސާނީ ވީ. ބައްޕަ ކައިރިއަކަށް ނާދެވުން. ބައްޕަ އޮތީ މިކޮޅުގައި އެޑްމިޓްކޮށްފަ، މިކޮޅު ހޮސްޕިޓަލުގައި ނިޔާވީ، އަޅުގަނޑު އޮތީ އައިޖީއެމްއެޗުގައި" މިހާރުވެސް އައިންތު އަންނަނީ ގަވައިދުން ނަފްސާނީ ބައްޔަށް ބޭސްކުރަމުންނެވެ.\nއެފަދަ ކޮންމެ ހާލަތެއްގައިވެސް އައިންތުގެ އެންމެ ބޮޑު ހިތްވަރަކަށް ވަނީ އާއިލާއެވެ. ބަލީގެ ސަަބަބުން މުޖުތައުގެ ތެރެއަށް ނުކުމެ އުޅުން ދަތިކަމަށްވާއިރު އެ އެކަނިވެރިން އިހްސާސްނުވަނީ އާއިލާގެ އެންމެ އެކުގައި ގުޅިގެން އުޅޭތީކަމަށް އައިންތު ބުންޏެވެ.\nސޮލާހު: ބޭނުންވަނީ ކޭކުގެ ދުނިޔޭގައި ދެވެން އޮތް އެންމެ ދުރަށްދާން!\nފާތުން މިސް، ހާއްސަ އެހީއަށް ބޭނުންވާ ދަރިވަރުންނަށް އޮތް ލޯތްބާއި ކުލުނު\nޙަސަނާތު މިސްކިތުގެ ތަރާވީހުން އިވޭ ހިތްގައިމު އަޑު\nވިސާއަށް އެދޭއިރު މެޑިކަލް ރިޕޯޓް ހުށަހަޅަން ޖެހޭ ގޮތަށް ހަދައިފި\nއިމެއް ނެތި ފަރުމަހުގެ ވަކި ބާވަތެއް ބާނާނަމަ އެ ދިރުން ހުސްވެދާނެ: ސްޓޭޓް މިނިސްޓަރ\nރާއްޖެއަށް ލިބުނު ހައްޖު ކޯޓާ ހަމައެކަނި ހައްޖު ކޯޕަރޭޝަނަށް\nކުޑަކުދިންގެ ހިިޔާތަކަށް ދިރާގުގެ ގިނަ ހިދުމަތަކެއް ހިލޭ\n"އުރީދޫ ވޯލްޑް ކަޕް ފޯރި" ކެމްޕޭން ފަށައިފި


Harukashi fikuraa dhekolhah kuhli haalathu iulaanukuran govaalaifi\nސިފައިންގެ 127 ވަނަ އަހަރީ ދުވަހުގެ ޝަރަފުގެ ހިނގާލުން ރައީސް ސޯލިހު ބައްލަވާލައްވަނީ. -- ފައިލް ފޮޓޯ\nރާއްޖޭގައި ދީނީ ހަރުކަށި ފިކުރު ފެތުރި ލޭއޮހޮރުވުމެއް ހިނގުމުގެ ކުރިން، ކުއްލި ނުރައްކަލުގެ ހާލަތު އިއުލާނުކޮށް އެކަން ހުއްޓުވުމަށް ކާށިދޫ ދާއިރާގެ މެންބަރު އަބްދުﷲ ޖާބިރު މިއަދު ރައީސް އިބްރާހިމް މުހައްމަދު ސޯލިހަށް ގޮވާލައްވައިފި އެވެ.\nއުމުރުން 13 އަހަރުގެ އަންހެން ކުއްޖަކު ޖިންސީ ޝިކާރައަކަށް ހެދި މައްސަލައާ ގުޅިގެން، އެފަދަ ޖަރީމާތައް ހިންގާ ފަރާތްތަކާއި އެ ކުއްޖާއަށް ރައްކާތެރިކަން ދިނުމުގައި އިހުމާލުވި ދައުލަތުގެ ކަމާބެހޭ އިދާރާތަކަށް ވަގުތުން ވަގުތައް ފިޔަވަޅު އެޅުމަށް ގޮވާލައި ހެންވެއިރު ދެކުނު ދާއިރާގެ މެންބަރު ހުސެއިން ޝަހީމް (އަނދުން ހުސެއިން) މިއަދުގެ ޖަލްސާއަށް ހުށަހެޅުއްވި ކުއްލި މައްސަލާގައި ބަހުސް ކުރައްވަމުން ޖާބިރު ވިދާޅުވީ ރާއްޖޭގެ ހާލަތު މިހާރު އޮތީ ވަރަށް ނުރައްކާތެރި ފައްތަރެއްގައި ކަމަށެވެ.\nއިސްލާމް ދީނުގެ ނަމުގައި ކުޑަކުދީންނަށް ޖިންސީ ގޯނާކޮށް، ރާއްޖޭގެ ގާނޫނު އަސާސީ އާއި ގާނޫނުތައް މުގުރާލައި، ލޭ އޮހޮރުވުމަކާ ދިމާލަށް ގައުމު ދިޔުމުގެ ކުރިން، އަޑީދައުލަތުގެ ވެރިން ހޯދުމަކީ ރައީސުލްޖުމްހޫރިއްޔާގެ މަސްއޫލިއްޔަތެއްކަމަށް ޑީއާރުޕީގެ ލީޑަރު ޖާބިރު ވިދާޅުވި އެވެ.\n"އެކަންކަން ހުއްޓުވަން ރައީސަށް ވަނީ ބާރުދީފައި. ސަރުކާރުގެ އިދާރާތަކަށް އެކަން ނުވަންޏާ ސީދާ ރައީސުލްޖުމްހޫރިއްޔާ އެބަޖެހޭ އެކަން ހުއްޓުވަން ނުކުންނަވަން. އަޅުގަނޑު ރައީސަށް ދަންނަވާނީ އެމާޖެންސީ އިއުލާނުކުރާ ވަގުތު މިހާރު ޖެހިއްޖެއޭ،" ޖާބިރު ވިދާޅުވި އެވެ.\nއަދި 13 އަހަރުގެ ކުޑަކުއްޖަކަށް އެފަދަ އަނިޔާތަކެއް ދެމުންދިޔަ އިރު، އިސްލާމިކް މިނިސްޓްރީ އާއި ޖެންޑާ މިނިސްޓްރީން އެކަން ކުށްވެރިކޮށް ބަޔާނެއް ނެރެފައިނުވަނީ އެފަދަ ކަންކަމަށް ހިތްވަރުދޭތީތޯވެސް ޖާބިރު ވަނީ ސުވާލުކުރައްވައިފަ އެވެ.\n"އެކަންކަން ނުބެލެންޏާ ރައީސް ޖެހޭނެ ވަގުތުން ވަގުތަށް އިސްތިއުފާ ދެއްވަން،" ދީނުގެ ނަމުގައި ކުޑަކުދިން ރަހީނުކޮށްގެން އަނިޔާތައް ދެމުންދަނީ ނެޓްވޯކެއްގެ ތެރެއިންކަމަށާއި އެކަންކަން ވަރަށް ގާތުން ބަލަންޖެހޭކަން ތަކުރާރު ކުރައްވަމުން ޖާބިރު ވިދާޅުވި އެވެ.\nޖާބިރުގެ އިތުރުން އެ ބަހުސްގައި މިހާތަނަށް ވާހަކަ ދެއްކެވި އެމްޑީޕީ މެންބަރުން ވެސް ވަނީ ދީނީ ހަރުކަށި ފިކުރު ހުއްޓުވުމަށް ސަރުކާރުގެ ކަމާބެހޭ އިދާރާތައް އިހުމާލުވެފައިވާކަމަށް ވިދާޅުވެފަ އެވެ.\nއެގޮތުން، ވިލުފުށީ ދާއިރާގެ މެންބަރު ހަސަން އަފީފް ވިދާޅުވީ 13 އަހަރުގެ ކުޑަކުއްޖަކަށް އަހަރަށްވުރެ ގިނަ ދުވަހު އަނިޔާ ދެމުންދިޔައިރު، އެކަން ހުއްޓުވަން ފުލުހުންގެ އިތުރުން ހޯމް މިނިސްޓަރު އިމްރާން އަބްދުﷲ ވެސް ފެއިލްވެފައިވާ ކަމަށެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ޓެރަރިޒަމް + އަބްދުﷲ ޖާބިރު ދީނީ އިލްމުވެރިން ކުޑަކުދިން